
Personerne. 



Viborg, Agent, Fabrikeier. 

Fru Viborg. 

Helga, deres Datter. 

Alfred Sommer, Landskabsmaler. 

Therese, hans Søster. 

Victor Briant, Ingenieur. 



Aohmet Pascha. 

Mustafa ben Omar, Scheik i Luxor 
Antunakl, Hotelvaert 
Tabut, Skibsfører. 

Hassan. 

JuSSUf, Khawass (Politisoldat). 

En Opvarter 

Første Arnaut. 

Anden Arn^C]|j 

Rlatroser, RhatJtossvr .Dg Arn^ister: 

Horus. 









Rameses, Konge i Ægfyptert-: - '-^ 
Sitra, hans Datteti -.•*,. ^ - ^^^^^ 






Asnath, hans Stjernetyder?' ^ * « '. : 

Amysis, Høvding for en Afdeling Kalasirer (Krigere). 

Katull og 

Takot, Prindsessens Slavinder. 
En Herold (bag Scenen). 
Salik, stum, nubisk Slave. 

Kalasirer af Livvagten, Slavinder. 



Handlingen foregaaer deels i Danmark (i Agentens Bolig i Ejøben- 
havn og paa hans Papirfabrik i Nordsjælland), deels i Ægypten 
<i Kairo og i Nærheden af Luxor). Imellem første og anden Akt er 
et Tidsrum af tre, imeUem fjerde og femte af fire Maaneder. Anden 
Akt er deelt i to Afdelinger. Tiden: Efteraaret 1869 og Foxaaret 
1870. Paa Scenen udføres Helga og Sitra af samme Person; lige- 
ledes Alfred og Amysis. 

FøESTE AKT. 



Kn elegant, moderne mcubleret Dagligstae i Agentens Huus, med 
Døre paa Siderne og i Baggrunden. Blandt Meubleme et zirligt 
Sk^b med Naturalier, udstoppede Fugle, og mindre Pattedyr m. m. 

Formiddagsbelysning. *' 



FØRSTE SCENE. 

Helga og Victor (ifærd med at spille Fjerboldt). Tb.erese 
(ved et Bord til Heire, beskjæftiget med at sætte Blomster i Vand.) 

Helga 

(standser med Spillet). 

Hvad var det saa for en Nyhed, De vilde 
fortælle mig før? 

Victor. 
Ah, De er dog nysgjerrig. 

Helga 

(spiller igjen). 

Nei, aldeles ikke, behold De kun Deres 
Nyhed. ^ 

Victor ^raUende). 

Som De vil. 



Helga 

:t Noget, der angaaer mig? 

Victor. 
tee. Jeg reiser udenlands. 

Helga. 
De? Nei, hvor De er lykkelig? Og 

Victor, 
engang. 

Helga, 
rankrig naturligviis , det er jo Deres 
I, 

Victor, 
min Bedstefader var en Franskmand, 
? Nei, den Traad er skaaren over. 

Helga, 
alien da? 

Victor, 
skulde jeg der ? Jeg er hverken 
;ller Konstelsker. Nei, De maa gjætte 

Helga, 
saa er det vel til England? 

Q, aaaUdee at eDhye#,>f d« fBlgeude Replikar ledtsgeg 

Victor. 

■ ikke. 



Tydskland? 
Nei. 

Rusland? 

Nei. 

Amerika! 

Skudt forbi. 



Asien da? 



Nei. 



Australien 1 



Nei. 



Helga. 

Victor. 
Helga. 

Victor. 

Helga. 
Victor. 

Helga 

(lidt ærgerlig). 

Victor. 
Helga. 
Victor. 



Helga 

(kaster utaalmodig Boldten lige op i Veiret og griber den selv. 

Spillet Btatidser). 

Aa, saa reiser De vel til Maanenl 

\^tor. 
Nei, det overlader jeg til Poeterne ; jeg holder 
mig til Jorden. Men der er da een Verdensdeel 
endnu. 



Helga. 
Mener De Afrika? 

Victor. 
Netop. Om et Par Maaneder skal Suez- 
Kanalen aabnes; det er en af Menneskeaandens 
største Seire over Naturen, og jeg har Lyst til 
at see den Valplads, hvor Slaget har staaet, og 
de Vaaben, Lesseps har brugt for at vinde det. 
Der er Noget at lære for en Ingenieur. 

Helga. 

Og glimrende Fester skal der være, ikke 
sandt : 

Victor. 

Ogsaa det. Khediven har sendt Indbydelser 
hele Verden rundt. Det bliver et Skuespil, man 
aldrig har seet Mage til, et Eventyr fra tusind 
og een Nat. Det var Noget for Dem, Frøken, 
der saa gjerne vil rejse. Men til Ægypten . . . 
(prøvende.) Dct var maaskce for langt? 

Helga. 
For langt? Jeg reis te gjerne til Kina, om 
det skulde være, naar jeg blot kom afsted. 

Victor. 
Tænk Dem al den Pragt og Glands, alle de 
brogede Dragter i det strålende Solskin ... 

Helga. 
Ja vist, ja vist, jeg kan tænke mig det Alt- 
sammen I Men hvad hjælper det? Fader kan 



ikke tænke sig det ... og derfor maa jeg blive 
hjemme. 

Victor. 
Det var dog muligt, man ktinde lede hans 
Tanker i den Retning. 

Helga. 
Hvad mener De? Herregud, tal nu dog ^ 
ikke i Gaader, som om De allerede var for- 
vandlet til en Sfinx. 

Victor (halv høit). 

Jeg har en Plan, som jeg vel ikke har med- 
deelt Deres Fader, men dog flygtig berørt et 
Par Gange. Sæt nu, det lykkedes mig at vinde 
ham for den og give ham Lyst til at reise . . . 

Helga. 
Til Ægypten? 

Victor (8om før). 

Ja, til Ægypten . . . vilde De saa følge med? 

Helga. 
Om jeg vilde! Han fik slet ikke Lov til at 
reise uden mig. 

Victor (som før). 

Og vilde De saa^unde mig den Lykke at 
være Deres Reisefælle? 

Helga. 
Det skulde være Dem tilladt. 



8 



Victor (80m f»*r). 

Saa skal jeg ogsaa gjøre, hvad jeg kan. 

^ Helga. 
Hør nu, er det Spøg eller Alvor? 

Victor (som før). 

Det er Alvor. 

Helga. 
Troer De da virkelig, at Fader lader sig 
overtale? 

Victor (80m før). 

Jeg vil prøve derpaa endnu idag, og jeg^ 
haaber, det skal lykkes mig. 

Helga. 
Og saa reiser vi . . . aa, det var mageløst f 
(til Therese.) Thcrese I Tænk dig, vi reiser uden-^ 
lands I 

Victor (hurtig). 

Tal ikke om det . . . endnu ikke I 

Helga. 
Til Therese I Hvorfor ikke det? 

Victor. 
Fordi . . . naa ja, som De vil. 

Therese 

(nærmer sig). 

Reiser, siger du? 



k^t 






Helga. 
Udenlands, til Ægypten I Ja, det vil sige,, 
endnu er det ikke ganske afgjort; det kommer 
an paa, om Hr. Briant kan faae Fader overtalt. 

Therese. 
Det kan han sikkert. Hr. Briant har store 
Gaver i den Retning, og din Fader følger jo 
hans Raad i Alt. 

Victor. 
Frøkenen overvurderer min Indflydelse. Men 
jeg vilde ønske, De havde Ret; thi saa fulgte 
han det ogsaa denne Gang. 

Therese. 
' Og jeg vilde ønske, jeg havde Uret, og at 
h^tn ikke fulgte det. 

Helga. 
Men Therese dog I Vilde du da ønske, at 
der ikke blev Noget af Reisen? Af hvad Grund ? 

Victor (hurtig). 

Naturligviis fordi Frøkenen vilde savne Dem. 
For Den, der som hun maa blive hjemme og 
passe Huset, kan det jo ikke være videre til- 
talende at see Andre reise udenlands. 

Helga. 
Det er ogsaa sandt, det tænkte jeg ikke paa. 



Therese. 
i, det er ikke sandt! Det er kun kolde 
nkjærlige Naturer, som ikke kan glæde 
;r Andres Lykke, undtagen de selv har 
;ri. Du burde dog i det Mindste kjende 
dre, Helga 1 Dertil har jeg været længe 

Sders HuUS. (Hhd v^Dder tig ban.) 

Helga. 
;n kjæreste Therese, saadan var det jo 
:e meent. Jeg vilde kun sige, at ... at 
det er ogsaa Deres Skyld, Hr, Briant! 

Victor, 
n? 

Helga, 
det var Dem, der gjorde Therese vred. 

Therese. 
1 tager feil, Helga, jeg er slet ikke vred. 

Helga. 

det vist? Naa, saa lader vi den Fugl 

ig tænker blot paa Reisen. Altsaa, naar 

kommer hjem, saa taler De med ham, 

iantl Jeg har Deres Løfte, nu er De 

Victor. 
: har Ret, jeg er fangen (»agtcte) og ønsker 
at blive fri. 

Helga (leende). 

Det bliver De ikke heller, jeg holder fast 
paa Dem. 

Therese. 
Paa Hr. Briant? Ham holder Ingen fast 
paa. Tag dig iagt, at du ikke selv bliver 
fangen. 

Helga. 
Aa, mig fanger man ikke saa let. (tii victor, 

idet hun kaster Fjerboldtcn:) Fang De nU den! 

(Hun løber hurtig ud til Høire. Victor bliver etaaende og seer 
efter hende, med Fjerboldten i H landen.) 

ANDEN SCENE. 

De Forrige (uden Helga.) 

Therese 

(efter eu kort Pause). 

Hvad vil De? Hvad er Hensigten med 
denne Reise? 

Victor. 

Hensigten? Hvorfor skulde jeg skjule den? 
Jeg søger Lykken, det har jeg altid gjort. 

Therese. 

Lykken . . . den finder De dog aldrig selv, 

De kan kun forstyrre Andres. Husker De, at 

De engang har holdt en Piges Sjæl i Deres 

Haand, som De holder den Boldt der, (victor kaster 

nrilkaarlig Fjerboldten fra sig) Og at De kaStcde den 

bort, ligesom Boldten. 



Victor. 
le da bestandig bære Nag til mig for 
msubesindighed ? Vi var jo beggeto 

Therese. 
siger Del Ja, jeg var et Barn, neppe 
el som Helga og ligesaa troskyldig og 
iom hun. De derimod . . . men lad 
rdybe os i Erindringer, som er pinlige, 
Iste for mig. Det er ikke min Fortid, 
friske, det er en Andens Fremtid, jeg " 
te. 

Victor. 
>rstaaer Dem ikke ganske. 

Therese. 
; gJBT. Troer De ikke, jeg har seet, 
gaaer for sig? De havde sagtens ikke 
træffe mig her i Huset; men nu er 
igang, og det Barn, jeg har opdraget 
over, i hvis uskyldige Sjæl jeg har 
line bedste Tanker, hun skal hverken 
Skjæbne, jeg har fristet, eller, hvad 
:usinde Gange værre, bindes til en 
\land, som ikke troer paa Noget og 
r Nogen uden sig selv. 

Victor. 
T haarde Ord, Frøken! Men de voxe 
en blød Jordbund, af Erindringen om 
; Illusioner, og jeg skal derfor ikke 

tage til Gjenmæle. Kun eet Spørgsmaal maa 
De tillade mig. Hvis jeg havde saadanne Planer, 
som De forudsætter; troer De saa, at D e kunde 
hindre dem? 

Therese. 
Jeg vil i det mindste gjøre, hvad jeg kan; 
det skylder jeg . . . 

Victor. 
Deres Broder? 

Therese. 
Min Broder! Hvad vil De sige dermed? 

Victor. 
Jeg vil sige, at ogsaa jeg har Øine at see 
med og kan gjætte Andres Tanker. For en 
fattig Maler — talentfuld. Gudbevares! men dog , 
fattig — vilde det jo være en heel Fremtid at 
blive den rige Agent Viborgs Svigersøn . . . 

Therese. 
Aa fy! 

Victor. 

Jeg sagde ikke »fy« til Dem før. 

Therese. 

De dømmer Andre efter Dem selv. Alfred 

er en reen og ædel Natur, og hvis han elsker 

Helga . . . 

Victor 

(med frembrydende Heftighed). 

Saa lad ham tage sig iagt ! Tidt nok, allerede 
i vor Skoletid, har hans glatte Ansigt hjulpet 

ham frem og aabnet Hjerterne for ham, saa jeg 
maatte staae tilbage, skjøndt jeg var den Dyg- 
tigste. Denne Gang har jeg Forspringet, jeg 
har fast Fod her i Huset . . . 

Therese. 
Fordi De har benyttet Dem af en kortsynet 
Mands Svaghed og Forfængelighed. 

Victor. 
Hvorledes — benyttet mig? 

Therese. 
Ja, thi det er Dem, der har fyldt hans Hoved 
med Ideer, som han ikke forstaaer, og hvis virke- 
lige Værdi han ikke er i Stand til at bedømme. De 
fik ham først til at forpagte sin Fabrik bort og 
flytte her til Byen, De har draget ham fra hans 
egenlige Gjerning og bragt ham ind paa Sysler, 
som gjør ham latterlig . . . aa. De seer det 
godt selv. 

Victor. 
Saa er det virkelig han^ egen Skyld; thi 
den Videnskab, han beskjæftiger sig med, er 
paa ingen Maade latterlig. I al Fald er det da 
en uskyldig Fornøielse at samle paa Naturalier 
og opdrætte Abekatte, skulde jeg mene? 

Therese. 
Uskyldig — ja, for saa vidt som det for 
ham kun er et Legetøi. 

^5 . . 

Victor. 
Ellers ikke? 

Therese. 
Det veed jeg ikke, det er Noget, jeg ikke 
forstaaer. Kun saa meget har jeg seet, at i 
Deres Haand er dette Legetøi et skærende 
Vaaben, hvormed De angriber alt det, jeg fra 
min Barndom af har lært at holde helligt og at 
troe paa. 

Victor. 
Det ligger i Sagens Natur. Hvad der er 
forældet, maa falde; Videnskaben gaaer ikke 
paa Akkord. 

Therese. 
Aa, De med Deres Videnskab! Som om 
der ikke var noget Høierel Som om den kunde 
stille Sjælens Trang — den, der kun fører Dem 
til Vantro og Fortvivlelse I 

Victor. 
Synes De, jeg er saa fortvivlet? 

Therese (stærkt). 
Vent til De skal døe, saa skal jeg svare Dem, 
ifald jeg lever. 

Victor. 

Tak, i saa Fald haster det ikke med Svaret. 

Men, for at komme tilbage til den egenlige Gjen- 

stand for denne Samtale . . . der skal altsaa 

være Krig imellem os To? Og De troer virkelig, 

kan standse mig, naar jeg selv vil frem? 
<ulde ikke spilde Deres Kræfter, Frøken 
se 1 Nu reiser vi bort , og De bliver 
le, hvad vil De saa gjere? Opgiv De 

Deres Modstand, glem det Forbigangne 
i os være Venner. 

Therese, 
'enner! Deres Venskab vil De kaste til 
iom en Skjærv, og den skulde jeg tage 
Nei, Victor, Ikke naar De triumferer, 
laar De ligger i Støvet, naar Deres Haab 
jst og Deres Lykke strandet, saa kan jeg 
:ee række Dem Haanden igjen — før skeer 
sselig ikke. 

Victor. 
len Dag oplever De aldrig. Jeg sætter 
:n Haabet eller Lykken paa Spil, jeg har 
mit Bestik og veed, hvorhen jeg styrer. 

Therese, 
om om De var Herre over Vinden og 

Victor, 
liler ikke med Vind, men med Damp. 
;r to Hjul paa mit Skib, de hedder Kraft 
llie; deres Maskineri ligger her i min 
, og saalænge jeg lever, gaaer de som 






17 



Therese (stærkt). 
Nei, ikke som De vil . . . som en Anden 
vil, der er stærkere end De og kan knuse Deres 
Skib som et Rør i sin Haand. Der kommer 
nok den Tid, De lærer ham at kjende ... lad 
os saa tales ved! 

(Han gaaer hurtig ud til Høire.) 



TREDIE SCENE. 
Victor 

(alene. Med et let Skuldertræk). 

Altid den Samme — exalteret som en Pythia.- 
Kun et Ord, saa bestiger hun sin Trefod og 
profeterer til Ære for Guden. Det er egenlig 
Skade ; thi der er Kræfter i hendes Natur, som 
kunde bruges til noget Bedre, end til at male 
Drømme paa den gamle Vindmølle. Og hun er 
smuk; hvad der for sex Aar siden laa i Knop, 
staaer nu i fuld Blomstring. I Grunden elsker 
hun mig endnu, troer jeg; det var ikke for 
Alfreds Skyld alene og endnu mindre for Helgas, 
at hun blev saa heftig før; der var noget af 
Skinsygens bittre Smag paa hendes Tunge . . . 
Naa, det hjælper ikke at see tilbage; hvad der 
er forbi, er forbil Nu staaer hun mig i Veien, 
og den Brik, der ikke lader sig flytte, gaaer man 
udenom. Jeg maa have den Reise i Stand jo 
før jo heller. Er vi først udenfor Danmark, saa 
har jeg Spillet vundet; saa er jeg sammen med 

Helga fra Morgen til Aften og har Tid til at 
drage hende til mig . . . Saa, der hører jeg 
Agenten; nu gjælder det at tage ham paa den 
rette Maade. 



FJERDE SCENE. 

Viotor. Affexit Viborg: (kommer ind fra Baggrunden 
med et alvorligt Ansigt og sætter Hat og Stok fra sig). 

Victor. 
Godmorgen, Hr. Agent! 

Agenten. 
Ah; er De der? Jeg saae dem ikke . . . 
Godmorgen ! 

Victor. 
Agenten har allerede været paa Vandring? 

Agenten. 
Paa en tung Vandring, min unge Ven! Jeg 
kommer fra Landbohøiskolen. 

Victor. 
Jeg vil da ikke haabe, at . . . 

Agenten. 
Klaus er død. Imorges, Klokken syv en 
Kvart, ved fuld Bevidsthed. Han havde just 
faaet sin Frokost, som han .altid nød med stor 
Appetit. Det var hans bedste Maaltid . . . det 
er ogsaa mit bedste. Et Øiehlik efter løftede 

han Hovedet og saae sig omkring, som om han 
søgte Nogen . . . det var naturiigviis mig. Der- 
paa greb han sig selv i Halen og viftede et 
Par Gange frem og tilbage, ligesom man vifter 
Farvel med et Lommetørklæde ... og saa døde han. 

Victor. 
Stakkels Klaus I 

Agenten. 
Beklag ikke ham; han har nu forenet sig 
med det store Verdensalt, som han var udgaaet 
fra. Det er mig, De skal beklage. Jeg har 
Uheld med mig, Hr. BriantI Den ene efter den 
anden af mine Aber forkøler sig og døer midt 
under Udviklingen. Paa den Maade kommer jeg 
aldrig til noget Resultat. 

Victor. 
Det vilde være i høi Grad beklageligt for 
Videnskaben. 

Agenten. 
Ja ikke sandt? For jeg har min egen Methode, 
veed De. Jeg beskjæftiger mig ikke blot med 
Dyrene som de er, men som de burde være; 
jeg udvikler dem, det er min Opgave. Naar vi 
Mennesker nedstamme fra Aberne, og det er jo 
efter de nyere Forskninger utvivlsomt, hvorfor 
skulde Aberne saa ikke ved forstandig Omgang 
kunne udvikle sig til Mennesker? Det er jo kun 
et Tidsspørgsmaal. 



Victor. 
Ja, ganske vist. 

Agenten. 
Men det er det Sørgelige, at alle Individerne 
døer for mig. Naar jeg ikke kan holde Livet i 
mine Abekatte, kan jeg jo heller ikke udvikle 
dem . . . hvad behager? 

Victor. 
Det er unægtelig nedslaaende, det tilstaaer jeg. 

Agenten. 
Ja meget . . . især at jeg skulde miste Klaus, 
saadan et lovende Menneskeæmne. Jeg forsikkrer 
Dem, jeg er i en Stemning, saa jeg gjerne kunde 
opgive det Hele. 

Victor. 
Men den Stemning, maa De ikke give efte 
for, Hr. Agent! paa ingen Maade. De maa ad- 
sprede Deres Tanker ved Et eller Andet . . 
hvad siger De for Exempel om en Reise? 

Agenten. 
En Reise I Hvad skulde jeg reise efter, og 
hvor skulde jeg reise hen? 

Victor. 
Naturligviis til et Sted, hvor De kunde høste 
nye Erfaringer og udvide Deres videnskabelige 
Horizont. 



\ 

Agenten. 
Udvide min Horizont . . . det er en smuk 
Tanke ! Men desværre, den lader sig ikke realisere. 

Victor. 
Hvorfor ikke? De er jo uafhængig og har 
Midler nok. 

Agenten. 
I min Alder er man altid afhængig- af Et 
eller Andet, min unge Ven I Jeg har jo nu for 
Exempel den Papirfabrik derude. 

Victor. 
Den er jo forpagtet bort. Har De nogen 
Grund til at tvivle paa Forpagterens Soliditet? 

Agenten. 
Nei, paa ingen Maade; Møller har hidtil 
opfyldt sine Forpligtelser; men man kan jo aldrig 
vide, hvad der kan indtræffe. 

Victor. 
Hvad skulde der indtræffe? Deres Penge- 
forhold er jo ordnede saa godt, som De kan 
ønske. De har optaget et Prioritetslaan, som 
har gjort Deres egen Kapital disponibel og sat 
Dem i Stand til at anbringe den paa en for- 
deelagtigeré, og jeg tør vel sige interessantere 
Maade, i den nye Aktiefabrik »Parafinia« . , . det 
er sandt, jeg har bragt alle deres Aktier med 
herud, det Hele er nu fra min Side i Orden. 

Agenten. 
Ja men kjære Hr. Bfiant, er det nu virkelig- 
ogsaa rigtigt af mig at sætte saa stor en Kapital 
i det Foretagende? Hvis nu Etatsraad Kraft 
gik hen og sagde Prioriteten op? Det kan han 
gjøre med et halvt Aars Varsel. 

Victor. 
Men det er der jo ikke den fjerneste Grund ^ 
til at antage, og selv om han gjorde det, saa 
vil Aktierne i Parafinfabriken om et Aars Tid 
upaatvivlelig staae langt over Pari. Det maa 
jeg, som Grunder af det hele Foretagende, dog 
bedst være i Stand til at bedømme. 

Agenten. 
Men De trækker Dem jo dog selv ud 
deraf? 

Victor. 
Og overlader Dem mine Aktier . . . ganske 
rigtigt ; fordi jeg ønsker at virke med min Kapital 
og ikke blot at forrente den. Jeg haaber dog, 
De har saa megen Tillid til mig, Hr. Agent, at 
De ikke troer, jeg vil spekulere paa Deres Be- 
kostning? 

Agenten. 
Bevares, kjære Ven! derom kan der jo slet 
ikke være Tale imellem to Videnskabsmænd, som 
os. Nei, jeg mener bare ... 

Victor. 
De mener, Foretagendet har slugt saa mange 
Penge, uden endnu at give noget Udbytte? Det 
er fuldkommen sandt og har sin Grund i de 
mange Vanskeligheder, vi har havt .at kæmpe 
med i det første Aar. De er nu imidlertid over- 
vundne, og her har jeg den Fornøielse at præ- 
sentere Dem Resultatet. (Han tager en Pakke frem, 
aabner den og viaer Agenten et Parafinlys.) 

Agenten. 
Nei, hvad siger Del 

Victor. 
Den sorte Tørvejord forvandlet til et smukt, 
klart brændende Parafinlys. Er det ikke en op- 
høiet Tanke, Hr. Agent I at Videnskaben saaledes 
formaaer at frembringe Lys af det dybeste 
Mørke ? 

Agenten. 
De har Ret, De har ganske Ret, det er 
virkelig en ophøiet Tanke . . Lys af Mørke! 
. . . Det er afgjort; jeg tager Deres Aktier . . . 
allesammen I Den Tanke har ordentlig oplivet 
mig, at forvandle den sorte Tørv, disse urgamle 
Rester af en undergaaet Verden , til skinnende 
Parafinlys 1 

Victor. 
Bravo 1 nu kjender jeg Dem igjen. Og saa . . . 
reiser De udenlands. Ikke sandt? 

Agenten. 
Ja veed De hvad, jeg troer virkelig, jeg be- 
gynder at faae Lyst til det ogsaa. De er et 
Pokkers Menneske, Hr. BriantI De har en Gave 
til at opmuntre . . .1 Jeg kunde jo tage min 

Familie med. 

Victor. 

Naturligviis, Deres Datter. 

Agenten. 
Og min Kone. 

Victor (afsides). 

Det haaber jeg ikke. 

Agenten. 
Hun kunde have særdeles godt af at udvide 
sin Horizont, som De før udtrykte Dem. Men 
hvor skulde jeg saa reise hen? 

Victor. 
Ja, hvor skulde De reise hen? Lad mig en- 
gang see . . . der falder mig Noget ind. Vi 
talte forleden om Suezkanalen . . . hvad siger 
De om en Reise til Ægypten? 

Agenten. 
Til Ægypten!! 

Victor. 
Det er just et Land for Dem. Dernede, 
hvor den høieste Dyreklasse mødes med den 
laveste Menneskerace, hvor Aber og Negere lige- 
som række hinanden Broderhaand . . . 



J 

Agenten. 
Broderhaand ... én sniuk Tanke! 

Victor. 
Der kunde De ruste Dem til den store Op- 
gave at omstyrte Skillemuren imellem Instinkt og 
Aand; der kunde De fra første Haand samle 
Beviser for, at Abeforstand og Menneskeforstand 
i Grunden er Et og det Samme. 

Agenten. 
Et og det Sammel Kun en ganske ubety- 
delig Gradsforskjel . . . det er det, jeg altid har 
paastaaet. Til Ægypten! Ja, De siger virkelig 
Noget ... og der bliver Aberne ikke forkølede. 

Victor. 
Nei naturligvils, der lever de under de rette 
hygieiniske Forhold. 

Agenten. 
Naar det bare ikke var saa langt og saa 
besværligt. 

Victor. 
De har jo i Deres Ungdom været baade i 
England og Frankrig; nu reiser man ligesaa 
hurtigt til Ægypten. Og hvad Besværligheden 
angaaer, saa tænker jeg, hvis De vil tillade mig 
at ledsage Dem . . . 

Agenten. 
De , . . vil De ogsaa til Ægypten? 

Victor. 
t har længe været min PJan, og nu har 
luttet at gjare Alvor deraf. Altsaa, hvis 
n ønsker mit Følgeskab . . 

Agenten. 
ipl Det er et Ord I Vi reiser til Ægyptenl 
cal det være? 

Victor. 
1 sex Uger, tænker jeg; saadan midt i 
r. 

Agenten, 
dtl Jeg vil strax gjøre Anstalter. Ka- 
^atrine, Helga I Hvor er I henne? Kom 
esammen I Katrine ! 



FEMTE SCENE. 

'orriee. fru Viborg. HelEa. Therese. 

Fruen. 
1 kommer jeg, nu kommer jegl Lad mig 
tre faae min Kappe paa. Hvad er der 
;rde? 

Agenten. 
r er det paa Færde, at vi reiser udenlands. 

Helga. 
det sandt. Fader? Til Ægypten? 

Agenten. 
Vist er det sandt ; men hvoraf veed du ... ? 

Helga. 
Hvor vi skal hen? Aa, det har jeg drømt 
inat. 

Fruen. 
Hør nu engang, hvad betyder alt dette her? 
Reiser vi til Ægypten J 

Agenten. 
Om sex Uger. Du og jeg og Helga og 
Hr. Briant. Naa, hvad siger du saa til den 
Plan? 

Fruen. 
Hvad jeg siger? Aldrig i Evighed faaer du 
mig til Ægypten, siger jeg. 

Victor (afsides). 

Det tænkte jeg nok. 

Fruen. 
Hvad i Alverden skulde jeg der? 

Agenten. • 
Hvad du skulde? Du skulde udvide din 
Horizont, hæve dig til høiere Synspunkter. 

Fruen. 
Saa kunde du jo have ladet mig blive boende 
paa Fabrikken. Der er Horizonten da vid nok, 
siden man kan see heelt over til Sverrig. 

Helga (leende). 

Nei Moder, det var ikke den Horizont, Fader 
meente. 

Fruen. 

Ti du blot stille, mit Lam! Jeg veed nok, 
hvad Fader meente, og jeg veed ogsaa, hvad jeg 
selv mener. Jeg er ikke saa høitfly vende, jeg 
forlanger ingen bedre Udsigt, hverken for mine 
Tanker eller mine Øine, end den jeg havde 
i mit gamle Hjem. Kan du faae Fader til at 
reise derud, saa følger jeg med; men til Ægypten 
. . . nei Takl der bliver ikke noget af. Og saa 
ovenikjøbet saadant et Land, som er fuldt af 
Væggetøi og Negere og Abekatte ... 

Agenten (amg). 
Og Krokodiller, ikke sandt? Du troer for- 
modentlig, der løber Krokodiller omkring paa 
Gaderne, ligesom Rotter i Kjøbenhavn? 

Helga (muntert). 

Jo Fader, der staaer i den gamle Abc: 
»Naar Krokodillen ynksomst græder . . .« 

Agenten. 
Aa, maa jeg være fri for dine Vittigheder! 

Victor. 

Oprigtig talt, Hr. Agent, kan jeg godt for- 

staae Deres Frues Betænkeligheder. Hendes 

Huus er hendes Verden, og det er et stort 

Spørgsmaal, om Udbyttet af Reisen vilde opveie 

Savnet af det rolige Liv og den d^lige Gjerning, 
hun er vant til. 

Fruen. 
• Naa Gud velsigne Dem, Hr. Briant! Der 
fik man dog engang et fornuftigt Ord at høre 
af Dem. Det er saamænd sjeldent, at vi to er 
enige. 

Therese (tn Heiga, sagte). 
Siig, at du ikke vil reise alene, at du vil 
have mig med. Men skynd dig I 

Agenten (tn Frue«). 
Du vil altsaa virkelig ikke med? 

Fruen. 
Nei paa ingen mulig Maade. 

Agenten. 
Ja, saa tager vi os den Frihed at reise 
uden dig. 

Helga. 
Nei Fader, alene reiser jeg ikke, Saa maa 
du lade Therese følge med, ellers bliver jeg 
ogsaa hjemme* 

Agenten. 
Saa, nu begynder hun at gjøre Ophævelser. 

Victor (afsidea). 

Fordømt! Det* har Therese sat hende i 
Hovedet. 

Fruen. 
Det har du ganske Ret i, min Pige! Alene 
kan du ikke reise. 

Agenten. 
Hvad for Noget? Kan hun ikke reise alene 
med sin Fader? 

Fruen 

(hen til ham; sagte). 

Du er jo ikke alene, Hr. Briant er jo med. 

Agenten (sagte). 
Naa, er det nu ham, der er i Veien igjen? 
Hvad har det Menneske dog gjort dig? 

Fruen (som før). 
Mig? Ingen Verdens .Ting; det skal han 
nok blive fri for. Men jeg kan ikke lide ham, 
det er nu min Smag. Og jeg lader ikke min 
Datter være sammen med ham, Gud veed hvor 
længe, med mindre hun har Therese hos sig. 

Agenten (som før). 
Nei naturligviis I Men havde det været din 
Yndling, Maleren ... 

Fruen (som før). 
Ja, det var en anden Sag. 

Agenten (som før). 
Finder du da ikke, at en Mand som Hr. 
Briant er noget Andet end saadan en . . . Tegne- 

lærer, der maler Billeder, som ingen Mennesker 
kjøber? 

Fruen (aom før). 

Jo, noget Andet, men ikke noget Bedre. 
Et gudsfrygtigt Sind og et godt Hjerte er det 
Bedste af Alt, det er min Mening. Men lad os 
nu ikke komme ind paa de Historier. Jeg under 
Pigebarnet al den Fornøielse, hun kan faae; 
men enten følger Therese med, eller ogsaa bliver 
Helga hjemme. 

Agenten (som før). 
Bevares, naar det er dig saa magtpaaliggende, 
saa lad hende reise med, for mig gjerne. (høit) 
Ja Therese, nu er min Kone og jeg bleven enige 
om, at De følger med i Stedet for hende . . . 
hvis De ikke har noget at indvende, for De har 
naturligviis Deres frie Villie. 

Therese. 

Naar Agenten og Fruen ønsker det, er jeg 

beredt. 

Helga. 

Nei, hvor vi skal more os, Therese I Vi vil 
naturligviis ride paa Kameler, heelt ud til Pyra- 
miderne 1 (synger) »De gode gamle Ægyptere, de 
bleve ei begravede, men de blev balsamerede og 
lagt i en Pyramide« . . . (taier) Men Moder? Saa 
kommer hun jo til at blive gapske alene hjemme 1 
(Kiæiende) Min egen, søde Moder! Skal jeg blive 
hos dig, saa lader vi de Andre reise? 

Fruen. 
Nei vist ikke nei I . . . Kom og kys mig, du 
er dog en god lille Pige I . . . Og bryd dig saa 
aldrig om mig, jeg skal nok faae Tiden til at 
gaae* Det Hele staaer vel kun et Par Maaneder 
paa, og Tante Sofie kan jo være hos mig saa- 
længe. 

Agenten. 
Naa, saa har vi da endelig faaet den Ting 
paa det Rene. Men nu bliver der Adskilligt at 
tæiike paa, Hr. Briantl See der er nu for det 
første . . . 

Helga. 
Vil du ikke allerførst have noget Frokost, 
Fader? (skjæimek) Du kunde saa let blive sulten 
paa Reisen. 

Agenten. 
Aa nei, jeg har ingen Appetit, jeg trænger 
blot til et Glas Viin. 

Therese. 
Hvad Slags Viin ønsker Agenten? 

Helga. 
Champagne naturligviis 1 

Agenten. 
Champagne? Lad gaae! * Vi drikker paa en 

lykkelig Reise. (Therese gaaer ud og kommer strax efter 
tilbage m«d Tjenereu, der bringer Kager, Champagne og Glas). 

Det tænkte jeg mindst paa for en halv Time 

siden, at denne Formiddag skulde ende saa 

muntert, (tu victor): Det kan jeg takke Dem for, 

min kjære unge Ven! Maa jeg have den For- 

nøielse at klinke med Dem . . . paa en lykkelig 

Reise! 

Fruen. 

Og en lykkelig Hjemkomst! 

Victor 

(til Helga, halv høit). 

Og paa Opfyldelsen af Alt, hvad vi ønsker! 

Helga. 
Foreløbig har jeg ingen Ønsker meer . . . 
tuen det kan jo være, jeg faaer underveis. 

Victor (som før). 

Gid de da maatte mødes med minel 

<'FhereBe sætter Glaaaet fra sig, idet Victor nærmer sig hende for 
at klinke. Stumt Spil. I det samme der klinkes kommer Alfred 

ind fra Baggrunden.) 



SJETTE SCENE. 

, De Forrige. Alfted. 

Alfred. 
Godmorgen, Fru Viborg 1 Hr. Agent! 

Fruen. 
Goddag, Goddag 1 Værs'god og kom nærmere. 

Agenten (afsides). 
Naa, der har vi Tegnelæreren, (bøito Goddag, 
Hr. Sommer I 

Alfred 

(til Helga). 

Jeg kommer nok lidt for sildig, Frøken ! . . . 
Goddag, Therese 1 

Victor 

(med Hentydning). 

Ja, du kommer lidt for sildig. 

Alfred 

(givur ham Haanden). 

Goddag, Victor 1 er du ogsaa her? 

Helga. 
Vist ikke nei. De kommer just i rette Tid 
. . . ikke til Tegnetimen, men til at klinke med 
mig. Skjænk dog et Glas til din Broder, Therese I 

Alfred. 

Til at klinke med Dem? (Therese bringer ham et 

Glas viin. Sagte:) For Guds Skyld, hvad er der 
skeet? 

Therese (sagte). 
Ingenting, vær kun rolig! 

Helga. 
Naa, skal vi saa klinke? Hvad gaaer der af 
Dem, De seer saa forskrækket ud? 

Alfred. 
Jeg? Nei paa ingen Maade . . . jeg for- 
staaer blot ikke . . . 



'I I 

Agenten. 
Vi reiser udenlands, om sex Uger, jeg og 
min Datter og Hr. Briant . . . 

Therese (hurtig). 
Og j ^ g • • j^g reiser ogsaa med, Alfred I 

Helga. 
Til Ægypten, hvad synes De om det? Vi 
skal aabne Suezkanalen. Hør engang, De skulde 
reise med. 

Alfred. 
Gid jeg kunde! Der er ikke noget Land, 
jeg fra mine Drengeaar af har havt saa megen 
Interesse for, som Ægypten. 

Helga. 
Hvor De maa have været tidlig udviklet 1 
Jeg har saamænd først faaet Interesse for Ægyp- 
ten i Formiddag. 

Alfred. 
For mig har det været et Vidunderland lige 
fra den Tid, min Moder første Gang fortalte mig 
Historien om Josef og hans Brødre. Husker du, 
naar vi sad hos hende, Therese, og saae i den 
store Billedbibel? Senere hen, i Skolen — ja, 
det kan du da huske, Victor — havde vi en 
gammel Historielærer, som havde et specielt 
Sværmeri for Ægypten ; jeg troer endogsaa, han 
kunde læse Hieroglyfer. 

3* 

Victor. 

I det mindste gav han sig ud derfor. Naar 

man ikke kunde sin Lektie, behøvede man blot 

at trække hans ægyptiske Kjæphest frem, saa 

red han sig en Tour paa den, til Timen var forbi. 

Alfred. 
Ja vist, det var hans svage Side; men det 
var ogsaa hans stærke. Gjennem hans Fortælling 
fik jeg først et Begreb om det hemmelighedsfulde 
Land, der har været skjult i Aartusinder som en 
undergaaet Verden, og om, alle de ophøiede 
Tanker, som har lyst over Menneskeslægtens 
Barndom. 

Victor. 
Bevares, du bliver jo ordentlig begeistret! 
De »ophøiede Tanker«, du taler om, var da 
forresten ikke Andet end taabelig Overtro. 

Alfred. 
Har du da glemt, at Ægypterne havde de 
tidligste Forestillinger om et Liv efter Døden? 

Victor. 
Naa ja, jeg siger jo Overtro. Hvad kommer 
der ud af alle disse Historier om Dom og Gjen- 
gjældelse og Udødelighed? De beviser jo ikke 
Andet, end at man lavede Fabler allerede for 
sex, syv tusind Aar. siden'. 

Fruen. 
Nei stop nu, Hr. Briant! Man lavede da 
ingen Fabler før Verden blev til. 

Agenten. 
Hvad for nogefl Var Verden ikke til for 
syv tusind Aar siden? 

Fruen. 
Nei saa Skam om den var! Det er akkurat 
5836 Aar siden den blev skabt . . . det staaer 
jo i Almanakken. 

Victor. 

Med al Respekt for Almanakken, Frue I i 

det Punkt er den dog ikke ganske paalidelig. 

Verden er nemlig slet ikke skabt, den har altid 

været til. 

Fruen. 

Naa saa det har den! Ja, den Viisdom skal 

jeg nu ikke have Noget af, den kan De beholde 

for Dem selv. Jeg er kun saa jævnt begavet, 

skal jeg sige Dem, jeg har ikke Forstand nok 

til at undvære Bibelen. Vil du saa tage af 

Bordet, Therese, og sætte Glassene ud! . . . Naa 

saa Verden er ikke skabt? Det var en rar 

Historie den! 

(Frnen og Therese gaae ud til Høire.) 



SYVENDE SCENE. 

De Forrige (uden Fruen og Therese). 

Agenten. 
Saa, nu gjorde De Skam min Kone vred 
for Alvor. 

Victor. 
Jeg vil da ikke haabe, at Fruen ... 

Agenten. 
Aa hvad, hun bliver nok god igjen. Man 
kan da ikke sætte en Skjæppe over sit Lys, 
fordi en Anden har svage Øine . . . hvad behager? 

Helga. 
Men en lille Lyseskjærm, Fader, hvad siger 
du om det? 

Agenten.. 
Jeg siger, det er Noget, du ikke forstaaer. 
Hvor er Avisen for imorges? . . . Naa, her 
ligger den. 

(Agenten tager en Avis og sætter sig til at læse.) 

Helga. 
Hør, siden vi nu skal til Ægypten, havde 
jeg forresten nok Lyst til at faae Noget at vide 
om de gamle Ægyptere. 

Victor. 
De veed jo allerede det Vigtigste, Frøken! 
De balsamerede de Døde og begravede dem i 
Pyramider. 

Helga. 
Aa, hvad bryder jeg mig om det! Jeg vil 
naturligviis vide, hvad det var for Mennesker, 
hvordan de levede, om de elskede og hadede 
hinanden ligesom vi . . . 

Victor. 
For Hadet kan jeg indestaae, Frøken! Saa 
meget husker jeg dog af min Børnelærdom. De 
kæmpede og slog hinanden ihjel; den Stærkeste 
satte Kronen paa sit Hoved og stiftede et Dy- 
nasti ... de Dynastier har plaget mig nok, da 
jeg var Dreng. Deres blidere Følelser kan jeg 
desværre ikke meddele Noget om. 

Alfred. 
Men det kan jeg. Jeg har engang læst en 
Historie, som hed »Faraos Ring«. Den handlede 
om en fattig Kriger, som elskede Prindsessen og 
vandt ... 

Victor. 
Det halve Rige naturligviis. 

Alfred. 
Nei Meer end det, hendes Kjærlighed. 

Helga. 
En Kjærlighedshistoriel Aa, den maa jeg 
høre. 

Alfred. 
Den er snart fortalt. I den gamle Konge- 
stad .Teben ved Nilfloden herskede der for mange 
tusind Aar siden en mægtig Farao. Han hed 
Rameses, med Tilnavn: den Rige. Paa sine 
Krigstog havde han samlet uhyre Skatte; men 
den . kostbareste af dem alle var en Seglring, 
hvori der var indskaaret hemmelige Tegn. Den 

kom aldrig af hans Finger, hverken Dag eller 
Nat; thi det var spaaet ham, at mistede han 
den, saa vilde han miste sin Krone. Han havde 
flere Sønner, men kun en eneste Datter, som 
hed Sitra, og hun var hans Yndlingsbarn. Mange 
Kongesønner beilede til hendes Haand; men hun 
bortviste dem alle, thi hun vilde kun ægte Den, 
hun elskede. Det var en ung Kriger ved Navn 
Amysis, der engang havde frelst hendes Liv paa 
Jagten. Ogsaa han elskede Prindsessen i Stilhed, 
men uden Haab; thi han var af ringe Byrd og 
turde ikke hæve sine Øine saa høit. Da hændte 
det engang, han havde Vagt i Slottet, at Prind- 
sessen og han blev ene og tilstod hinanden deres 
Kjærlighed. 

Helga. 
Naa, saa tog han dog Mod til sig. 

Alfred. 
Det var ikke ham, det var Prindsessen, som 
talte først. 

Helga. 
Fy, det havde jeg aldrig gjort! 

Victor. 
De er heller ingen ægyptisk , Prindsesse, 
Frøken ! 

Helga. 
Ja, hvad gjør det til Sagen? Jeg er en ung 
Pige, og det var hun ogsaa. 

Victor. 
Jo, det gjør meget. En Prindsesse kan 
gjerne frie først . . . især en Eventyr prindsesse. 

Alfred. 
Husk paa, han var fattig, og hun vidste at 
han elskede hende. 

Helga. 
Ja det er sandt ... og naar hun vidste det 
sikkert . . . naa, hvad' saa meer? 

Alfred. 
En Morgen, da Kong Rameses vaagnede, 
var den kostbare Ring forsvunden af hans Finger 
og intetsteds at finde. Kongen var ude af sig 
selv af Forbittrelse og truede Ransmanden med 
Pinsler og Død, hvis han ikke bragte den til- 
bage; men Ringen var og blev borte. Da tog 
Kongen sin Tilflugt til Løfter og Bønner. Han 
lod udraabe i det ganske Land . . . 

Agenten 

(farer op). 

Hvad behager? . . . Jeg troer Skam, jeg var 
falden lidt hen, jeg var saa tidlig paa Benene 
imorges. 

Victor. 
Aa, det var Skade, saa har Agenten ikke 
hørt den smukke Historie for Børn og barnlige 
Sjæle, som Alfred var ifærd med at fortælle. 



42 



Agenten. 
Tak skal De have, jeg skjænker Hr. Sommer 
hans Historie. 

Helga. 
Men det gjør jeg ikke, jeg vil vide hvad 
der blev af. Fik Amysis og Sitra hinanden? 

Alfred. 
Ja, han bragte Farao Ringen og fik Prind- 
sessens Haand til Belønning. Jeg skal fortælle 
Dem Resten en anden Gang. 

Helga. 
En anden Gang ... ja, naar bliver det? 
Nei, De maa absolut reise med, at jeg kan 
faae rigtig Besked baade om det og om mange 
andre Ting. 

Alfred. 
Ja, kom det kun an paa mig I Men des- 
værre, der hører Meer til end Lysten, og mine 
Hænder ere bundne. 

Victor (spottende). 

I Skolen hed*du jo Aladdin for din Lykkes 
Skyld; du kan jo bære dig ad ligesom han og 
fange Appelsinen i din Hat. 

Alfred (muntert). 

Ja, hvem kan vide det? Jeg kan jo f. -Ex. 
sælge et Maleri. 



\ 

Agenten. 
Kan De det, saa skulde De rigtig gjøre det 
noget tiere, Hr. Sommer 1 

V 

Alfred. 
Bi lidt, der falder mig Noget indl Paa Veien 
herhen mødte jeg Postbudet; han sagde, at han 
havde søgt mig igaar, og at der laa et rekom- 
manderet Brev til mig henne paa Kontoret. 
Hvem veed? Det kan jo være fra en eller anden 
ubekjendt Velgjører . . . 

Victor. 
Det er maaskee fra Khediven, som ønsker 
din Nærværelse ved Suez-Kanalens Aabning og 
i den Anledning sender dig Reisepenge. 

Alfred. 
Ja maaskee, Mulighedernes Rige er stort og 
staaer aabent for Enhver. Hvorom Alting er, 
saa vil jeg strax løbe hen paa Posthuset. Og 
naar jeg kommer igjen . . . saa skal De faae 
Nyt at høre! 

(Alfred gaaer hurtig ud i Baggrunden.) 

OTTENDE SCENE. 

De Forrige (uden Alfred). 

Agenten. 

Hæ, der løber han, som om hele Verden 
hørte ham til, og saa har han neppe fra Haanden 

og i Munden. Han forudsætter uden videre, at 
hans Følgeskab vilde være os en stor Behage- 
lighed. Men det kan da for den Sags Skyld 
være lige meget, for han er nok nødt til at blive 
hjemme. 

Helga. 
Det skal du ikke sige ; jeg troer nu fuldt og 
fast, at han har Lykken med sig. 

Victor (afsides). 

Hu^i har Ret, der kan skee Meget i sex 
Uger; det er bedst at komme det i Forkjøbet. 
(høit:) Jeg staaer og tænker paa, om det egenlig 
ikke var det Fornuftigste at reise strax. 

Agenten. 
Strax! I ' 

Victor. 
Ja, jeg mener ikke paa staaende Fod, men 
saa snart som mulig. 

Agenten. 
Men det er jo først i November, at denne 
Kanal skal aabnes? 

Victor. 
Ganske vist, men for at drage den størst 
mulige Nytte af Opholdet i Ægypten, burde De 
i Grunden gjøre nogle forberedende Studier, 
navnlig i Berlin, hvor der ^findes et ægyptisk 
Museum, som er ganske enestaaende. 

Agenten. 
I Berlin . . . der er jo ogsaa en zoologisk' 
Have, som skal være storartet . . . ja, De siger 

virkelig Noget. Men har De selv Tid, kjære Ven? 

* 

Victor. 
Jeg er fri og staaer ganske til Deres Dis- 
position. Idag er det Løverdag ... vi kunde jo 
for Exempel reise næste Fredag; til den Tid 
paatager jeg mig at bringe Alt i Orden. 

Agenten. 
Paa Fredag? Ja, hvorfor ikke? Saa lad os ^ 
reise paa Fredag. 



NIENDE SCENE. 

De Forria^e. Fruen og Th.erese (ind fra Hmrt), 

Helga. 
Moder, hvad synes du, vi skal reise paa 
Fredag I 

Fruen. 
Paa Fredag I Det er jo om sex Dage. Det 
er .da et forskrækkeligt Hastværk, I har faaet 
paa eengang. 

Agenten. 
Det er aldeles ikke Hastværk; det er . . . 
hm! ... en vel overlagt Plan. 

Fruen. 
Naa ja, for mig gjerne ; reis du i Guds Navn, 
naar det ikke kan være Andet. Jo før I reiser, 
desto før kommer I hjem igjen, og vil Vorherre 
holde sin Haand over Jer i November, saa gjør 
han det vel ogsaa nok i September. 

Therese 

(halv høit, til Victor). 

Det er Dem, der har fremskyndet Reisen . . . 
jeg veed ikke, hvorfor; men De har en Hensigt. 

Victor (halv høit). 

Det har jeg ogsaa. 

Therese (som før). 
Som De ikke tør være bekjendt? 

Victor (som før). 

Vi er jo Modstandere, Frøken Therese; saa 

kan De da ikke vente, at jeg skal røbe mine 

Planer. Jeg har gjort mit Træk, gjør De nu 

Deres. 

Fruen. 

Men hvor er Hr. Alfred bleven af? Er han 
gaaet? 

Helga. 

Han henter et vigtigt Brev paa Posthuset, 
og hvis det er et Pengebrev, saa reiser han med. 

Therese (»om før). 
Nu forstaaer jeg Deres Hensigt, (høito Det 
er umuligt for Helga og mig at blive færdig til 

Fredag. Vi skal baade have Kjoler og andre 
Klædningsstykker til Reisen. Der hører Tid til 
at faae alt det i Stand. 

Victor (som før). 

Den Brik er slaaet strax. (høito Vi bliver jo 
flere Uger i Berlin; der kan Damerne faae Alt, 
hvad de behøver til Deres Toilette, baade 
smukkere og billigere end her. Har jeg ikke 
Ret, Hr. Agent? 

Agenten. 
Jo naturligviis, og saa har de Noget at for- 
slaae Tiden med, imens vi gjør vore Studier. 

Therese. 

Jeg troer alligevel, at det i flere Henseender 

var bedre . . . 

Agenten. 

Ja, min kjære Frøken! De maae virkelig 
undskylde ; men Videnskaben, den aandelige Paa- 
klædning, om jeg saa maa sige, den har større 
Betydning for mig, end et Par Fruentimmer- 
kjoler. Vil De ikke reise paa den Tid, det 
konvenerer mig, saa maa De blive hjemme . . . 
De har Deres Frihed. 

Therese. 

Jeg skal være færdig i rette Tid. (afsides:) 

Stakkels Alfred! 

Helga 

(som under de sidste Bepliker har talt med Fruen i Baggrunden). 

Der er din Broder, Therese I Nu skal vi høre ! 



48 



TIENDE SCENE. 

Oe Fprrigo. Alft*ed (kommer hurtig ind fra Baggrunden 
med et aabent Brev i Haanden og svingende Hatten). 

Alfred. 
Hurra I Hvad sagde jeg? Min Lykkestjerne 
er i Opgang. Her er Brev fra Konsthandleren i 
London. Han har solgt mit store Foraarsbillede. 
Nu reiser jeg ogsaa udenlands I 

Victor (afBides). 

Igjen den fordømte Lykke I Det er til at 
blive rasende overl 

Helga. 
Nei, hvor det er morsomt I 

Fruen. 
Der kan De see, jeg havde Ret: tilsidst kom 
det, naar De blot ikke tabte Modet. Nu er Isen 
brudt, nu faaer De nok Deres Malerier solgt. 

Alfred. 
Jeg har allerede solgt et til, et Efteraars- 
billede, som skal være Pendant til det andet. 
Jeg havde sendt Skitsen med til London, og nu 
har jeg faaet Bestilling paa Maleriet. Saasnart 
det er færdigt, sender jeg det afsted ... og saa 
til Ægypten! 

Victor (opmærksom). 

Det er altsaa ikke færdigt endnu? 

Alfred. 
Nei, det er kun anlagt. Men jeg maler 
hurtig, jeg skal nok blive færdig i rette Tid. De 
reiser jo først om sex Uger . . . ikke sandt? 

Victor. 
Nei, om sex Dage. 

Alfred. 
Hvad for noget, om sex Dag^? 

Agenten. 
Jeg har taget en anden Bestemmelse, vi 
reiser paa Fredag. 

Alfred (nedslaaet). 

Saa kommer jeg ikke med.. 

. Fruen. 
Kan De ikke reise først og male Billedet 
færdigt siden? 

Helga. 
Ja, kan De ikke det? 

Alfred. 
Det er umuligt; jeg skrev, at jeg kunde 
gjøre det færdigt paa en Maaned, og det er paa 
den Betingelse, det andet er kjøbt. Jeg kan ikke 
bryde mit Ord. 

Agenten. 
Nei, paa ingen Maade, De har fuldkommen 
Ret; sine Forpligtelser maa man opfylde. 

4 

Victor. 
Skade, at din Lykkestjerne gik saa hurtig ned. 

Alfred. 
Det er kun en Sky, der skjuler den et 
Øieblik. 

Helga. 
Ja, men nu kommer vi dog ikke til at reise 
sammen,* og det havde jeg glædet mig til. 

Alfred. 
Havde De virkelig? Saa skal jeg ogsaa 
skynde mig. Pas paa, jeg naaer Dem nok, 'om 
ikke før, saa i Ægypten. 

Victor (afsides). 

Det var dog muligt, det slog feil. 

Alfred. 
Selv om jeg ikke kommer tidsnok til Festerne^ 
saa kan vi gjøre Niltouren sammen. Jeg skal 
nok træffe Dem et eller andet Sted. Og saa 
seiler vi op til det gamle Teben, til Ruinerne af 
Kong Rameses' Pallads . . . kanskee finder jeg 
hans Lykkering i Gruset. 

Agenten. 
Ja, lad os nu sige Hr. Sommer Farvel; vi 
har Meget at tænke paa, og han har formodentlig 
ogsaa travlt. Ærbødig Tjener! Maa jeg ønske 
Dem at leve vel til vi sees igjen. 

Alfred. 
Tak, Hr. Agent, iligemaadel 

Agenten 

(til Victor). 

Nu stoler jeg paa Dem, min kjære Hr. 
Briantl De sørger vel for Pas og Kreditiv og 
hvad der ellers behøves? 

Victor. 
Overlad De det kun til mig, jeg skal be- 
sørge det Altsammen, (haiv høito Men Aktierne, 
Hr. Agent, skulde vi ikke først bringe dem i 
Orden? 

Agenten (Ugeledes). 

Jo vist, jo vist, det havde jeg Skam nær 
glemt. Vil De følge med ind i mit Værelse, 
saa skal De faae Obligationerne. 

(Agenten og V i c t o r ud til Venstre.) 



ELLEVTE SCENE. 

De Forrige (uden Agenten og Victor). 

Fruen. 
Ja, vi To behøve jo ikke at tage Afsked 
for det første. Vil De besøge mig i min "En- 
somhed, saa veed De, at De er velkommen. 

Alfred. 
Tak, det veed jeg. 



(Fruen ud til Høire.) 

Helga. 
See saa, nu vil jeg gaae ind og see mit Tøi 
efter, for Noget maa jeg da have paa, naar jeg 
reiser herfra. De Fremtidskjoler, jeg faaer i 
Berlin, kan jeg ikke hjælpe mig med. (tu Alfred.) 
Farvel saalængel Altsaa ... vi sees igjen i 
Ægypten? 

Alfred. 
Vi sees igjen, det giver jeg Dem min 
Haand paa. 

Helga. 
Og finder De Faraos Ring . . . 

Alfred. 
Hvad saa? 

Helga. 
Saa faaer De Prindsessen, det veed De 
jo nok. Farvel! 

(Helga løber hurtig ud til Uøire.) 



TOLVTE SCENE. 

Alfred. Th.erese. 

Alfred. 

Hvor hun er sød og uskyldig som et Barn I 

Hun aner ikke selv, hvad der ligger for et Haab 

i hendes Ord. Det er tungt at være fattig, og 

ikke at turde tale, naar Hjertet er saa fuldt som 

mit. Men nu lysner det' jo for mig, og saa 
kommer der vel et Øieblik, hvor jeg tør sige 
hende Alt, hvad jeg føler. Farvel, Therese 1 
Om sex Uger mødes vi i Ægypten, i Eventyr- 
landet, og der . . . 

Therese. 
Fortæller Livet dig maaskee sit skjønneste 
Eventyr. Levvel saalængel 

(De omfavne hinanden, Alfred ud i Baggrunden.) 
(Tæppet falder.) 



ANDEN AKT. 



Stor Fællessalon i et H6tel paa Esbekiehpladsen i Kairo. Døre paa 
Siderne; i Baggrunden en aaben, bred Yeranda med Siddepladeer, 
hvor der af og til under Akten serveres Forfriskninger for tilfældige 
Gjæster. Meublementet i Salonen europansk, men med Enkeltheder, 
8om antyde Orienten. Udenfor Verandaen Gade, derpaa Pladsen 
med Træer og Haveanlæg, længst i Baggrunden Huse. Paa Gaden 
bevæger der sig Forbigaaende af alle Slags, enkelte Europæere, 

de Fleste Indfødte. 



FØRSTE SCENE. 

Antunaki (ind fra H«ire), en Opvarter (fra Venstre). 

Antunaki. 
Er det danske. Herskab staaet fra Bordet? 

Opvarteren. 
Ja for lidt siden. Damerne gik ind i deres 
Værelse, Herrerne vil have Kaffen serveret her. 

Antunaki. 
Godt, saa skynd dig, og naar du er færdig, 
saa kom ind paa Kontoret, at vi kan gaae Regn- 
skabet igjennem. Mylord har talt om at reise. 

og det er bedst at have Regningen i Orden, 
hvis han forlanger den. 

Opvarteren. 
Er der bestilt Værelser til i Aften? 

Antunaki. 
Ikke et eneste. Alle Fremmede reiser jo 
bort fra Kairo nu, 'da Stadsen er forbi, og der 
Icommer Ingen igjen. Bliver det saaledes ved, 
kan vi snart lukke Hotellet. Paschaen vil ogsaa 
afsted, han har leiet Skib, og hans Tøi er alle- 
rede bragt ombord. Hent saa Kaffen og lad 
mig ikke vente for l||nge. 

(Antunaki ud til Venstre, Opvarteren til Høire.) 



ANDEN SCENE. 

Aficentexx og Victor (komme ind fra Venstre). 

Agenten. 
Som sagt, min kjære, unge Venl mit Sam- 
tykke har De, jeg giver Dem med Glæde min 
Datter. 

Victor. 
Og De troer ikke, at Deres Frue vil gjøre 
Indvendinger? 

Agenten. 
Indvendinger? Jo, det vil hun ganske sik- 
kert; hun gjør altid Indvendinger. Men heldig- 
viis er hun jo ikke her i Ægypten, og naar vi 



engang kommer hjem og Sagen er afgjort . . . 
ja, for De har vel talt med min Datter? 

Victor. 
Endnu ikke. Frøken Helga er som en Fugl, 
munter og flagrende; man maa vogte sig for at 
skræmme hende, nærme sig lidt efter lidt og 
see at vinde hendes Tillid. 

Agenten. 
Ganske rigtigt, hun er som en Fugl . . .- 
det er et meget træffende Billede. Hun hopper 
fra Green til Green, og De hopper efter. De 
synger for hende , , . nØ, det er sandt, De 
synger ikke. Veed De hvad, det er egentlig 
Skade . . . 

Victor. 
At jeg ingen Sangstemme har? Aa ja . . . 
. men jeg tænker. Talen kan erstatte det. 

Agenten, 
urligviis, det kan den; men De kan paa 
en Side ikke nægte, at der er en Overens- 
se i Naturen, visse Grundregler, som gjør 
Idende i alle Forhold. Mennesket kan 
;get af Dyrene. Hvad gjør Hanfuglen, 
ri søger sig en Mage? Den synger . . . 
kan De nu ikke; men hvad gjør den 
Den smykker sig med brogede Fjer. 
iltfor eensfarvet, kjære Venl Ikke saa 
:om et kulørt Halstørklæde eller en broget 

Vest . . . ja, De leer, men tro De mig, den ydre 
Fremtræden spiller en meget stor Rolle i For- 
holdet mellem Han og Hun, en meget stor. Naa, 
der er min Haandl Kan De vinde min Datters 
Tilbøielighed, skal Ingen være gladere end jeg. 
Og hvis jeg kan gjøre Noget dertil . . . ønsker 
De, jeg skal forberede hende? 

Victor. 
Nei, nei, Hr. Agent! jeg beder Dem . . . 
overlad det hellere til mig selv. Paa Reisen 
og under alle disse Festligheder har Leiligheden 
ikke været saa gunstig, som jeg ønskede. Men 
har vi først forladt Kairo og er kommen i Ro 
paa et Nilskib, saa tænker jeg, det skal lykkes 
mig at fange den flagrende Fugl . . . uagtet jeg 
ikke kan synge. 

Agenten. 
Uagtet De ikke kan synge . . . ha, ha! . . . 
ja, det haaber jeg ogsaa. Men hvad bliver det 
saa til, naar kommer vi afsted? 

(Opvarteren ind fra Høire med Kaffe. Han skjænker onder- den 
følgende Beplik, og de drikke staaende ; derpaa fjerner han sig.) 

Victor. 
Endnu idag, tænker jeg. Jeg har, som De 
veed, allerede seet paa et Skib, der ligger fær- 
digt til at seile, og jeg har just nu i Sinde at 
ride ned til Havnen og slutte Kontrakt med 
Skibsføreren. 

Agenten. 
Ja, gjør det, kjære Ven! gjør det! Lad os 
seile jo før, jo heller. Jeg er oprigtig talt kjed 
af Kairo, her er mig for civiliseret. Jeg længes 
efter Naturen i dens Frihed, efter den rigtige 
vilde Natur, forstaaer De . . . 

Victor. 
Jeg forstaaer Dem fuldkommen, Hr. Agent 1 
Altsaa, nu skynder jeg mig ned til Havnen, 
træffer Aftale med Skibsføreren, og naar jeg 
kommer tilbage . . . 

Agenten. 
Saa skal vi være færdige. 

Victor. 
Farvel saalænge! Om en Timestid er jeg 

her igjen. (Vlctor ud tU Høire.) 

. Agenten 

(efter ham). 

Farvel, Farvel I 

TREDIE SCENE. 

Aeentexi. Helga og Th.ereso (ind fra Venstre). 

Helga. 
Hvem var det, du sagde Farvel til, Fader? 

Agenten. 
Til Hr. Briant naturligviis ; hvem skulde det 
ellers være? 

Helga. 
Gik han ud? Aa, det var kjedeligtl (tu The- 
rese o Saa kommer vi ikke hen i Bazaren idag. 

Agenten 

(gnider fomøiet Hænderne). 

Naa, saa du ønskede, han skulde blive hos 
dig? Giv bare Tid, det kommer nok . . . det 
kommer Altsammen, ha, hal 

Helga. 
Hvad mener du. Fader? Hvad er det, der 
kommer? 

Agenten. 
Ja, du er nysgjerrig; men jeg siger Ingen- 
ting . . . det er en Overraskelse. 

Helga. 
Har du faaet Brev fra Thereses Broder? Er 
det ham, der kommer? 

Agenten. 
Om jeg har faaet Brev? Nei, jeg har ikke 
den Ære at staae i Correspondance med Hr. 
Sommer. 

Helga. 
Ja, for han er jo underveis . . . ikke sandt, 
Therese? 

Therese. 
Det formoder jeg. Efter hans sidste Brev 
vilde han forlade Kjøbenhavn for tre Uger siden 
. . . men han kan jo være bleven opholdt. 

Agenten. 

I saa Fald beklager jeg, at vi kommer til 
at undvære hans Selskab; thi vi reiser sand- 
synligviis herfra idag. 

Therese. 
Idag alleredel 

Agenten. 

Det haaber jeg, dersom Vinden er god. Hr. 
Briant er redet ned til Havnen for at leie et Skib, 
og saasnart han kommer igjen, maae vi være be- 
lavede paa at bryde op. I har jo pakket Jeres 
Kofferter? 

Helga. 

Ja vist har vi; men jeg synes dog i det 
mindste, vi skulde vente til imorgen. Det var 
jo dog muligt, at Alfred kom . . . 

Agenten. 

Naa saaledes. Og kom han ikke imorgen, 
saa skulde vi vente til i Overmorgen og saa 
fremdeles. Nei, du maa undskylde, jeg har ingen 
Forpligtelser imod Hr. Sommer, og jeg fore- 
trækker ... af flere Grunde, at reise uden ham. 
Nu gaaer jeg ind og lukker min Koffert og 
sender Bud efter Regningen, for at Alt kan være 
færdigt til Briant kommer igjen. 

(Agenten ud til Vtnstre.) 



6i 
FJERDE SCENE. 

Helfi;a. Th.erese. 

Helga. 
Hør, hvad mon det var for en Overraskelse, 
Fader talte om før? Det kan jeg slet ikke 
tænke mig. 

Therese. 
Men det kan. jeg. Helga, mit Barn, min 
Søster! Har du Tillid til mig? 

Helga. 
Om jeg har? Næst efter min Moder er der 
ikke noget Menneske, jeg stoler saa trygt paa, 
som paa dig. 

Therese. 
Saa vogt dig for Briant, undgaa ham saa 
meget, du kan . . . han vil gifte sig med dig. 

Helga. 
Med mig II 

Therese. 
Han har talt med din Fader og faaet hans 
Samtykke, det er jeg vis paa. Tro mig, Helgal 
I to passer ikke for hinanden, du vil aldrig blive 
lykkelig med ham. 

Helga. 
Er det virkelig dit Alvor, og du troer, at 
Fader . . . aa, det er Noget, du bilder dig ind. 

Therese. 
Gid det var; men jeg kjender Briant, han 
er farligere, end du troer, og jeg har længe 
frygtet for . . . 

Helga. 
At jeg skulde gifte mig med Hr. Briant? 
Det er rigtignok aldrig faldet mig ind. Nei, saa 
vilde jeg da ti Gange hellere have . . . 

Helga. 
Hvem? 

Helga. 
Ingen . . . slet Ingen. Stille, der kommer 
Nogen . . . det er Værten. 



FFMTE SCENE. 

De Forrijge. Azitutialci. 

Antunaki. 
Undskyld, hvis jeg forstyrrer. Her er et 
Telegram til en af Damerne . . . jeg veed ikke, 
hvem. 

Therese. 
Det er til mig . . . saa er Alfred kommen! 
(læser:) » Alexandrien , 30te November« . . . det 
er idag . . . »Klokken To Eftermiddag. An- 
kommen i dette Øieblik med Dampskib fra Brin- 
disi. Reiser med sidste Tog. Alfred.« Naar 
kommer det sidste Banetog fra Alexandrien? 

Antunaki. 
Klokken Syv. 

Helga. 
Og nu er Klokken Fem . . . altsaa om to 
Timer. Aa, hvor jeg glæder mig til at see ham 
igjen I 

Antunaki. 
Damerne vente Bekjendte fra Aléxandrien? 

Helga. 
Ja, min Venindes Broder, han kommer 
iaften. 

Antunaki. 
Saa reiser Herskabet vel ikke herfra idag? 

Therese. 
Reiser 1 Helga, der farer en Skræk igjennem 
mig. Sæt nu, Briant kommer og melder, at Alt 
er færdigt og Vinden god? 

Helga. 
Aå Passiar I Nu maae vi da naturligviis 
vente paa din Broder. 

Therese. 
Siig ikke det 1 Det kunde netop ligne Briant 
at forhindre det. Han maa ikke vide, at Alfred 
kommer . . . Hr. Antunaki, jeg ønsker ikke, at 
der skal tales om dette Telegram. 

Antunaki. 
Ah, jeg forstaaer, det skal være en Over- 
raskelse. . 

Therese. 
Ja, en Overraskelse. 

Antunaki. 
Men i saa Fald maae Damerne være belavet 
paa et eller andet Paaskud til at opholde My- 
lord, thi han er meget ivrig for at komme afsted. 
Han har allerede bestilt Vogn og Æsler. 

Helga. 
Inden han endnu har leiet Skibet . . . nei, 
hvor det ligner Fader 1 Ja, saa maae vi finde paa 
Noget, men hvad skal det være? 

Antunaki. 
Vilde Damerne have meget imod at blive et 
Par Dage endnu her i Kairo. Jeg vil naturlig- 
viis gjqrne beholde mine Gjæster saa længe som 
mulig. 

Helga. 
Et Par Dage? Nei, for mig gjerne. 

Therese. 
Hvad tænker De paa? Siig det blot! 

Antunaki. 
Man kunde jo for Exempel forestille Mylord, 
at Reisep vilde være forbunden med mere 

Sikkerhed, hvis han ventede . . . lad os sige en 

Ugestid. 

Therese. 

Sikkerhed? Er der usikkert paa Nilen? 

Antunaki. 
Ikke meer end andre Steder . . . hvor i 
Verden er der ganske sikkert? 

Helga. 
Naa, saa De vil narre min Fader, Hr. Antu- 
naki? Ja, men De faaer ham ikke til at troe det. 

Antunaki. 
Det var dog muligt. Det træffer sig nemlig 
saa heldigt, at der netop for Øieblikket er megen 
Tale om et Overfald, som har fundet Sted . . . 

Helga. 
Et Overfald? Af rigtige Røvere? 

Antunaki. 
Ja, af rigtige Røvere. 

Helga. 
Nei, hvor det er morsomt! •. . . Der er 
Fader, nu skal jeg strax fortælle ham det. 



SJETTE SCENE. 

I>d Forrige. Asenten (reiseklædt). 

Helga. 
Fader, vi kan ikke reise idag . . . der er 
Sørøvere paa Nilen. 

5 

Agenten. 
Hvad behager? Sørøvere! 

Helga. 
Ja, det siger Hr. Antunaki. 

Antunaki. 
Nei, Frøkenen har misforstaaet mig; det var 
ikke Sørøvere, jeg talte om, det var Landrøvere. 

Agenten. 
Ja, hvad kommer det os ved? Vi seiler jo- 

Helga. 
Vi skal da ogsaa i Land, veed jeg. 

Agenten. 
I Land ... ja vist skal vi i Land . . . natur- 
ligviis. 

Helga. 
Og der er Røvere. 

Agenten. 
Jeg vil da ikke haabe, det er sandt, Hr . .r? 
Maa jeg bede Dem om en Forklaring. 

Antunaki. 
Jeg var just i Begreb med at fortælle det. 
Retssikkerheden i de sydlige Provindser er i det 
Hele noget mangelfuld, og for et Par Maaneder 
siden er en Karavane bleven overfaldet og ud- 
plyndret. 

Agenten. 
Ih fy for Pokker! Hvorledes er det gaaet til? 

Antunaki. 
Som Mylord maaskee veed, er der en jævnlig 
Transportforbindelse imellem Nilen og det røde 
Hav. Den Karavane, her er Tale om, kom fra 
det røde Hav og havde tilfældigviis en meget 
kostbar Last. En bekjendt Juveelhandler Her fra 
Kairo — Mansur ben Farit er hans Navn — 
havde nemlig sluttet sig til den paa Hjemveicn. 
Har. kom fra Indien, hvor han havde gjort store 
Indkjøb af Perler og Ædelstene, som han førte 
med sig i et Skriin, man siger til Værdi af over 
en Million. Omtrent midtveis, da Karavanen 
havde passeret de første Bjergkløfter, blev den 
angreben af en Flok Beduiner. De styrtede les 
paa Kjøbmanden, rev ham af Kamelen, tog 
Skrinet fra ham, og i et Nu var de forsvundet, 
som en Flok Fugle, der stryger hen over Sandet. 

Agenten. 

Men Gudbevares! Er der da ikke noget 
Politi ! 

Antunaki. 

I Ørkenen? Nei Mylord, der maa man 
være sit eget Politi. Angrebet skete saa pludselig, 
at Karavanen ikke fik Tid til at forsvare sig. 
Der faldt et Par Skud, men Røverne undslap. 
Efter deres Spor at dømme, tog de Veien mod 
Sydvest, nedad Karnak og Luxor til. 

5* 

Agenten. 
Luxor . . . det er jo netop der, vi skal 
hen I Hør, veed De hvad, det er virkelig meget 
ubehageligt. 

Helga. 
Og Skrinet med alle Kostbarhederne er 
borte? 

Antunaki. 
Ja, nu kommer det, jeg egenlig vilde fortælle 
Dem. Skrinet er borte, men for nogle Uger 
siden har man opdaget et Spor af dets Indhold. 
Hos en Guldsmed her i Kairo er der fundet et 
Perlesmykke, som har hørt til den røvede Skat. 
Guldsmeden, som endnu sidder arresteret, foregiver, 
at han har kjøbt det af en ubekjendt Araber 
. . . men Araberen er forsvunden ligesom Skrinet, 
og hidtil har alle Undersøgelser været forgjæves. 
Mansur har udlovet en stor Sum, en Trediedeel 
af Værdien, til Den, der skaffer ham hans Eien- 
dom tilbage. Det bliver hver Dag udraabt i 
Byen, og der er sendt Bekjendtgjørelser til alle 
Verdens Hjørner, men lige lidt hjælper det. 

(Der høres Trompetstød i nogen Afstand.) Hør! kan De høre 

Trompeten derude paa Pladsen? Det er netop 
Udraaberen. 

(En Qern, ensformig Lyd, som af En, der oplæser Noget, høres et 
Øieblik og taber sig under den følgende Beplik.) 

Agenten. 
Hvad er det, han raaber? 

Antunaki. 
Det Samme, som staaer her i den trykte 

Bekjendtgjørelse. (Han tager en Plakat fra et Bord op rækker 

Agenten.) Maa jeg give Herskabet et Par Exem- 
plarer; jo mere den bliver udbredt, desto bedre. 

Agenten. 
Tak skal De have, Hr . . r I Jeg faaer neppe 
nogen Gavn af dette meget lovende Dokument. 

Helga. 
Det kan du aldrig vide. Fader! Der skeer 
saa mange underlige Ting i Verden. Lad De 
mig faae et Exemplar, det kunde jo være, vi 
stødte paa Skrinet underveis. 

Agenten. 
Underveis I Ja, hvad skal der nu blive af 
Reisen? Jeg har virkelig ikke Lyst til at lade 
mig udplyndre af Beduiner og saadan noget Kram. 

Antunaki. 
Det riskerer Mylord ikke heller, naar De 
kun venter en Ugestid. 

Agenten. 
Hvad skulde det hjælpe til? 

Antunaki. 
Det skal jeg have den Ære at sige Dem. 
I Anledning af det Smykke, jeg før omtalte, 
skal der anstilles nye Undersøgelser. Hans Ex- 
cellence Achmet Pascha, som er en af vore 

meest energiske Embedsmænd, er i den Anled- 
ning kaldt hertil og reiser netop i disse Dage op 
til Luxor med en Snees Arnauter og Khawasser. 
Han har ubegrændset Fuldmagt og har allerede 
truffet meget strenge Forholdsregler. Alle Nil- 
skibe, selv den mindste Baad, bliver undersøgt. 
Ingen faaer Lov til at indskibe sig uden Pas 
eller Garanti af en vederhæftig Mand. Lad ham 
blot reise i Forveien og gjøre sit Navn bekjendt, 
saa indestaaer jeg Dem for, at De kan gaae i 
Land hvor De vil og spadsere omkring ligesaa 

sikkert, som i denne Stue. (idet han vender »Ig, faaer 
hau Øie paa Hassan, som tilligemed Victor er kommen ind fra 

Baggrunden.) Hvad er det! Hvem er du? 



SYVENDE SCENE. 

De Forrige. Viotor. Hassan. (Siden) Jussufl 

Hassan. 
Jeg hedder Hassan, Herre I 

Victor. 
Han følger med mig. See saa, Hr. Agent 1 
Nu er Alting i Orden, vi kan seile naar det 
skal være. 

Agenten. 
Ja, men nu er her jo kommet Vrøvl og For- 
hindringer. Vi bliver formodentlig nødt til at 
vente en otte Dages Tid. 

Victor. 
Vente I Af hvad Grund? 

Agenten. 
Fordi det er usikkert at reise, der er jo 
Røvere, man riskerer at blive udplyndret. 

Helga. 
Ja, det slipper du med. Fader; men Therese 
og mig kan det gaae meget værre. De kan 
føre os bort og sælge os paa et Slavemarked. 

««» 

Victor. 
Gid jeg i saa Fald maatte være tilstede, saa 
vilde jeg byde paa Dem. 

Helga. 
Jeg vil haabe, der var Nogen, som bød 
høiere. 

Victor (skarpt). 

- Saa bød jeg over. Troer De, jeg giver 
Kjøb saa let? Hvad er det iøvrigt for en Røver- 
historie? Hvor skriver den sig fra? 

Agenten. 
Fra Hr . . r., fra Værten der. 

Victor. 
Ah, fra Hr. Antunaki . . . saa har det vist 
ingen Fare. En Vært er altid ængstelig for sine 
Gjæster. 

Antunaki. 
Jeg beder om Forladelse, der har virkelige 
fundet et Overfald Sted i Provindsen Kenneh, 
og i disse Dage reiser en høitstaaende Embeds- 
mand derop for at anstille Undersøgelser. Jeg: 
har i den Anledning raadet Herskabet til hellere 
at vente nogle Dage. 

Victor. 
Meget forbunden for Deres Omhu, Hr. An- 
tunaki. Men jeg kan heldigviis berolige Dem. 
Jeg har nemlig erfaret, at den høitstaaende Em- 
bedsmand, De taler om, netop reiser idag, og at 
vi kan faae Plads paa hans Skib. 

Antunaki (forlegen). 

Hvorledes? Hans Excellence reiser . . .? 

Victor. 
Idag, ja. Og det veed De ikke? 

Antunaki. 
Nei, jeg forsikkrer . . . Hans Excellence 
har ikke . . . 

Victor. 
Ikke underrettet Dem derom? Ja, saa gjør 
han det vist meget snart, (tu Agenten:) Paschaen 
boer nemlig her i Hotellet. 

Agenten. 
Hvad for noget . . . boer han her, hos Dem? 

Antunaki (forlegen). 

Hans Excellence har beæret mig nogle faa 
Dage . . . han har sine Værelser i Sidefløien. 

Jussuf 

(ind fra Høire og strax ud). 

Hans Excellence ønsker at tale med Værten 
i Hotellet. 

Antunaki. 
Paa Øieblikketl De undskylder ... (i Forbi- 

gaaende til Therese, halv høit:) Dct gjør mig Ondt, men 

De seer selv, jeg kan ikke hjælpe Dem. 

(Antnnaki ud til Høire.) 



OTTENDE SCENE. 

De Forrige (uden AntTMiaki). 

Agenten. 
Men hvorledes hænger det egenlig sammen, 
kjære Ven? De havde jo leiet et andet Skib. 

Victor. 
Ikke leiet, jeg havde kun seet paa det og 
underrettet mig om Prisen. Men just som jeg 
vilde gaae ombord, kom der en Mand hen til 
mig . . . det var ham, Araberen der ... og 
gjorde mig opmærksom paa, at der laa et større 
Skib seilfærdigt, og tilbød mig paa samme Tid 
sin Tjeneste som Opvarter og Fører. Jeg saae 
paa Skibet, det behagede mig. Prisen var rime- 

lig, jeg engagerede Hassan, og her er jeg. Jeg 
troer, at Agenten under disse Omstændigheder 
kan være fuldkommen rolig. Naar vi reiser i 
Selskab med en !Pascha og en heel" Politistyrke, 
har vi neppe noget at befrygte. Hvad mener 
du Hassan? Er der sikkert, hvor vi seiler hen? 

Hassan. 
Den fremmede Herre kan gaae i Land hvor 
han vil. Lægger han et Guldstykke paa en 
Steen, vil han finde det, naar han kommer til- 
bage. Ved Allah og Profeten, et Barn kan 
gaae herfra til Luxor med en Kurv fuld af 
Dukater paa sit Hoved. 

Helga 

(til Therese, halv høit). 

Den Mand der holdt jeg dog ikke af at 
møde, hvis jeg var Barnet. 

Victor. 
Der kan De høre; det er en Fyr, som 
kjender Egnen, han er barnfødt i Luxor, og 
naar han indestaaer for, at der er sikkert . . . 

Agenten. 
Og naar vi har Soldater med, saa kan der 
jo aldeles ikke være Noget i Veien . . . hvad 
behager? 

Victor. 
Nei ikke det Ringeste. Jeg har allerede sendt 
Bud ind til Paschaen med en høflig Anmodning. 

Agenten. 
Naa, saa giver vi Røverne en god Dag og 
reiser som det var bestemt. 



NIENDE SCENE. 

De Forrige. Antunaki. 

Antunaki. 
Jeg skal hilse fra Hans Excellence, at det 
skal være ham en Fornøielse at dele »Kroko- 
dillen« med Mylord . . . 

Agenten. 
Dele Krokodillen! Hvad skal det sige? 

Victor. 
Saaledes hedder Skibet. 

Agenten. 
Naa, det er Skibet, han taler oml Jeg 
troede sandfærdig . . . 

Antunaki. 
Den store Kahyt staaer til Herskabets Tje- 
neste. Hans Excellence har nok i den lille, og 
Soldaterne sove paa Dækket. 

Agenten. 
Fortræffeligt! 

Antunaki. 
Men Hs. Excellence ønsker at reise strax. 
Om et Øieblik vil han have den Ære at hilse 
paa Herskabet her i Salonen. 

(Hassan, som har opholdt sig i Baggrunden og fulgt Samtalen 
med Opmærksomhed, trækker sig ved disse Ord tilbage paa Ve- 
randaen og forsvinder.) 

Therese 

(sagte, til Helga). 

Nu er alt Haab forbi. 

Helga. 
Siig ikke det, maaskee finder vi paa Raad. 

V Agenten. 
Naa Børn! er I saa færdige? Nu maa det 
gaae i en Fart. 

Helga. 
Vi skal lukke vore Kufferter, det er det Hele. 

Therese. 
Bliv du kun her, det skal jeg besørge. 

(Therese ud til Venstre. tJn Opvarter kommer ind med 

Forfriskninger.) 

Antunaki. 
Tør jeg byde Herskabet en Forfriskning, før 
De tager bort? Her er Viin og Sorbet. 

Agenten. 
Tak Hr . . r., maa \^% bede om Viin. 

Antunaki 

(til Helgas. 

Frøkenen foretrækker maaskee et Glas Sorbet? 
Tillader De? 

(Han henter et Olas og byder hende.) 
Helga (sagte). 

Hr. Antunaki I Vi maa absolut blive til 
Toget kommer, men min Fader maa ikke vide, 
at vi venter Nogen. De maa finde paa Noget 
at trække Tiden ud med . . . hører De? 

Antunaki digeiedea). 
Ja min naadige Frøken, naar jeg blot vidste 
... bi lidt, der falder mig Noget ind, jeg kommer 
strax tilbage. 

(An tun a ki ud til Høire. Therese kommer ind med Beisetøi, 

Hatte, Parasoller o. s. v.) 

Therese. 
Nu er vore Kufferter i Stand. Her er dit 
Tøi, Helga! 



TIENDE SCENE. 

AeerLten. Victor. Helea. Tlierese, Aohmet- 
PasoHa (kommer ind fra Heire, fulgt af Jussixf* og en 
Amaut, som blive staaende vedDeren). Siden Antunalci. 

Paschaen. 
Har jeg den Fornøielse at hilse paa mit 
Reiseselskab? 

Agenten. 
Deres Excellence . . . jeg har den Ære . . . 
Mit 'Navn er Viborg, Agent Johannes Viborg fra 
Kjøbenhavn . . . Hovedstaden i Kongeriget Dan- 
mark. Jeg takker Deres Excellence særdeles for 
den Godhed . . . 

Paschaen. 
Intet at takke for. Det er mig kjært, at 
jeg kan være Dem til Tjeneste. 

Agenten. 
Maa jeg forestille min Datter ... og en 
Dame, som ledsager hende. 

Paschaen. 
Jeg glæder mig til at gjøre Damernes 
nærmere Bekjendtskab, naar vi kommer ombord. 
Hører denne Herre med til Selskabet? 

Victor. 
Ja, Deres Excellence. 

Paschaen. 
Deres Navn? 

Victor. 
Victor Briant, Ingenieur. 

Paschaen. 
Altsaa fire Personer ... og formodentlig 
Tjenerskab? 

Victor. 
Kun en indfødt Tjener, ham derhenne . . . 
hvor blev han nu af? Han var her jo for et Øie- 
blik siden. Jeg skal strax hente ham. 

Paschaen. 
Gjør Dem ingen Uleilighed. Naar De inde- 
staaer for ham, behøves der ingen anden Garanti. 

(Antunaki kommer ind og taler sagte med Helga*) 

Agenten 

(halv høit, til Victor). 

Det er jo en meget behagelig Mand, den 
Pascha, ganske civiliseret, næsten som en af os 
Andre. 

Paschaen. 
Jeg haaber, Herskabet er færdigt I Det er 
mig om at gjøre at komme snart afsted. Altsaa, 
hvis De behager . . . 

Helga. 
Deres Excellence, jeg har en Bøn til Dem . . . 

Victor (afsides). 

Hvad skal det sige? 

Paschaen. 
Den er naturligviis tilstaaet. 

Helga. 
Der er i dette Øieblik kommet et Par Dandser- 
inder til Hotellet, siger Værten. De staaer uden- 
for og beder om Tilladelse til at optræde. Jeg 

vilde saa gjerne see dem dandse, før vi reiser. 
Vil Deres Excellence ikke nok vente saalænge? 

Victor (8om fur). 

Ah, det var ikke Andet. 

Agenten. 
Men Gudbevares, Barn, hvor kan det falde 
dig ind I Deres Excellence maa endelig ikke 
tage noget Hensyn . . . 

Paschaen. 
Til en Dames Bøn tager jeg altid Hensyn. 
En halv Time kan jeg skjænke Dem, Frøken! 
Jeg formoder, det er tilstrækkeligt. 

Helga. 
Tusind Tak , Deres Excellence ! (tn Antunakio 
Kald saa paa dem, Hr. Antunakil (sagte o Og 
lad dem dandse ligesaa længe de kan. 

(A n t u n a k i ud til Høire.) 

Agenten. 
Ja men det er dog altfor galt, at Hs. Ex- 
cellence skal opholdes . . . det kan jeg virkelig 
ikke tillade. 

Victor. 
Jo, Hr. Agent, naar Paschaen er saa god at 
vente, maa De ikke nægte Deres Datter den lille 
Fornøielse. Det vil more Dem selv ... 

Agenten. 
Mig? Nei, De maa undskylde. Alle natur- 
bestemte Bevægelser har jeg Interesse for; at 
see en Frø hoppe og en Abekat springe, det 
morer mig . . . men Balletten, den ligger uden- 
for min Sfære. 



ELLEVTE SCENE. 

IDe Foxnnee. Antunalsl (fulgt af) to G-h.aAy-azssier, 

<exi saxnzxiel Ziffe-uner (med en Kemengeh), exifi:axxiinel 

ZiffAnnerslce (med Tamburin). 

(Dandterindeme bøie sig for Paschaen, derpaa^ for de Øyrige. 

Zigeimenie brede et Tæppe ud, hvorpaa de sætte sig, og le^^age 

den følgende Dands med deres Spil.) 

Antunaki 

(som har talt sagte med Dandserindeme). 

Med Deres Excellences Tilladelse vil der 
blive dandset to Dandse, først »Vespenc og der- 
efter »Sommerfuglen«. 

DANDS. 

{Dandserinden forestiller at plukke Blomster; en Yespe flyver op og 
forfølger hende. Hun flygter for den, ryster sine Klæder, som om 
den sad deri, slaaer den tilsidst til Jorden og knuser den med Foden). 

• 

Victor. 
Bravo, Bravo! 

Helga. 
Var det nu ikke morsomt, Fader? Det var 
næsten som man kunde see den og høre den 

summe. 

6 

Agenten. 
Aa ja saamænd, det var ganske net Men 
jeg foretrækker de naturlige Bevægelser. Det 
skulde have været en levende Gredehams, saa 
skulde du have seet dem springe. 

Helga. 
Saa, nu begynder den anden Dands, det er 
» Sommerfuglen « . 

DANDS. 

(Begyndelsen som før. Dandserinden forfølger en Sommérftigl, til- 

sidst kaster hun et Slør over den og fanger den. Hun holder den 

et Øieblik imellem Fingrene og betragter den, derpaa kaster hun 

den op i Luften og sender et Fingerkys efter den.) 

(Faschaen vinker og betaler Dandserindeme, som strax derpaa 

forlade Scenen.) 

Helga. 
Aa, er det allerede forbil 

Paschaen. ^ 
Den halve Time er gaaet, Frøken, og nu 
maa jeg bryde op. (tii Agenten:) Altsaa, vi sees 
paa Skibet, og saa snart som mulig; jeg ønsker 
at seile strax. 

(Paschaen ud til Høire, fulgt af Jussuf og Arnauten.) 

TOLVTE SCENE. 

De Forride (uden Pasoliaen. Strax efter:) dassctxi. 

Agenten. 
Er De saa god at see efter Tøiet, Hr. 
Briant? 

(Hassan ind fra Baggrunden.) 

Victor. 
Jeg skal sørge for, at det kommer afsted 
. . . Naa, der er Hassan! Du kommer og for- 
svinder som en Skygge, hvor har du været 
henne? 

Hassan. 
Kun her udenfor Huset, Herre! 

Victor. 
Kom saa her, du skal følge med Tøiet. 

(Victor ud til Venstre med Hassan.) 

Agenten. 
Og Vognen og Æslerne, Hr — r? 

Antunaki. 
Der skal strax blive spændt for, Æslerne er 
sadlede. ' 

(Antanaki nd til Høire.) 

Agenten. 
Naa, I har Jeres Tøi, seer jeg. Jeg henter 
blot mit Reise-Etui, saa kommer jeg. 

(Agenten ud til Venstre.) 



TRETTENDE SCENE. 

Therese. Helica. 

Therese. 
Seer du, jeg havde Ret! Han kommer ikke 
med, vi maae reise uden ham. 

6* 

Helga. 
Men hvor bliver ogsaa det Tog af? Jeg 
har formelig Feber af Utaalmodighed. 

Therese. 
Klokken er ikke Syv endnu, og om fem 
Minutter er vi borte. Tænk dig den stakkels 
Alfred I Endelig kommer han, fuld af Længsel 
og Glæde, og saa bliver han skuffet. 

Helga (hurtig). 
Men det skal han ikke blive I 

Therese. 
Hvordan vil du hindre det? 

Helga. 
Hvordan . . . det veed jeg ikke; men jeg 
vil hindre det. 



FJORTENDE SCENE. 

De Forrige. Agenten. Antunaki med en Opvarter*« 

Agenten. 
Nu afsted, Børn, hurtig I Hans Excellence 
maa ikke vente. Det er bedst, I gaaer den 
Vei ; (peger mod Baggrunden.) Vognen holder paa 
Gaden. Jeg foretrækker at stige tilhest, eller 
tilæsels, mener jeg, her indenfor i Gaarden. 

Helga. 
F^der, du maa først høre . . . 

Agenten. 

Ikke et Ord vil jeg høre, før vi er paa 
Skibet 1 Det er sandt, kom her, Helga, og tag 
det Skriin med i Vognen, jeg kan ikke holde 
det, naar jeg rider. Men pas paa det, siger jeg 
dig, for der er Penge il Og saa afsted med 
Jerl Vil De følge Damerne tilvogns, Hr — r? 

Antunaki. 

Med Fornøielsel (tn opvarteren o Gaa du med 
Mylord I 

(Agenten og Opvarteren ud til Høire.) 

Therese. 

Hr. Antunaki! Min Broder kommer med 
Toget; vil De sige ham, at vi var nødt til at 
reise. Fortæl ham, hvordan det Hele er gaaet 
til, og bed ham vente her, til han faaer Brev. 

Helga (afsides). 

Han skal dog komme medl (Hun lægger sit 

liommetørklæde paa et Bord i Forgrunden. De gaae alle ud paa 
Verandaen, men i Døren standser Helga og siger:) Oaa blot, 

jeg kommer strax, jeg glemte mit Lommetørklæde 
paa Bordet. 

(Therese og Antunaki forsvinde i Baggrunden til Høire. 
Helga seer efter dem, iler ind, tager Lommetørklædet, sætter 
Reise-Etniet i Stedet og lægger en Avis over det; derpaa løber hun 
ud. Scenen staaer et Øieblik tom; man hører et Lokomotiv pibe i 

nogei; Afstand.) 

FEMTENDE SCENE. 

Antxinaki. (Strax efter) Opvarteren. 

Antunaki 

(Btaaer et Øieblik paa Verandaen og seer efter de Bortreiste, derpaa 

frem). 

Saa, nu er de ogsaa borte. Havde den 
Pascha ikke været, saa havde jeg da beholdt 
dem en Ugestid endnu. Ligesom de var kjørt, 
hørte jeg Toget pibe. men nu er det bagefter. 

(Opvarteren kommer ind fra Høire.) Naa, har du faaet 

Herrerne afsted? 

Opvarteren. 
Ja, de er ude af Sigte. Det varede lidt, 
inden Mylord kom op, men saa gik det stry- 
gende. Den unge Herre vilde indhente Vognen, 
og den gamle maatte følge med, saa godt, han 

kunde. 

Antunaki. 

Sørg for, at der bliver gjort et Værelse i 

Stand, jeg venter en Herre med Aftentoget. 

Opvarteren. 
Saa er det vist ham, der kommer. 

(Opvarteren ud til Venstre.) 

SEXTENDE SCENE. 

Antunaki. AlfVed. 

Alfred 

(med en Haandkuffert, kommer hurtig ind fra Baggrunden). 

Boer her ikke et Herskab fra Danmark, to 
Herrer og to Damer? 

Antunaki. 
De er reist for ti Minutter siden. 

Alfred. 
Er de reist? Hvorhen? 

Antunaki. 
Ned til Havnen for at gaae ombord. 

Alfred. 
Har de da ikke faaet mit Telegram? 

Antunaki. 
Jo, for et Par Timer siden, men Mylord 
vilde ikke vente. Den ene af Damerne bad mig 
sige, at . . . 

Alfred. 
Saa maa jeg strax afsted 1 

Antunaki. 
De naaer dem ikke, Skibet ligger seil- 
færdigt og . . . 

Alfred. 
Lad mig faae en Vogn, hurtig I 

Antunaki. 
Jeg kan desværre ikke tjene Dem, begge 
mine Vogne ere ude. 

Alfred. 
Naa, saa en Hest da, eller et Æsel, eller en 
Bærestol, hvad De har! Blot hurtig, hurtig! 



Antunaki, 
Stalden er tom. Alting er i Brug for Øje- 
blikket, og inden der kan blive hentet en Be- 
fordring . . - 

Alfred. 
Godt, saa gaaer jeg tilfods. 

(Han TBndet sig tgt u gaae.) 

Antunaki. 
Men jeg forsikrer Dem, De kommer for silde. 

Alfred. 
Det vil j^ see, før jeg troer detl amt bu 

dZr HeJTl'""' '""'"" ' "' '""" "" 
SYTTENDE SCENE. 

I>e Forrise. Helga. 

Helga. 
Naa, saa traf jeg Dem dogl 

Antunaki. 
Frflkenenl Men hvorledes ... er Vognen 
gaaet i Stykker? 

Helga. 
Nei, Vognen holder udenfor. 

Alfred. 

;r da skeet? 

Helga 

tager BoiiB-Btui.l). 

1 at jeg havde glemt Faders 
maatte han finde sig i, at 

jeg kjørte tilbage for at hente det. Therese 
sidder derude 1 Vognen , og vi skal nok faae 
Plads til Dem ogsaa. 

Alfred. 
Nei, hvor jeg er gladl Det kalder jeg at 
have Lykken med sig I At De netop skulde 
glemme ... 

Helga. 

Faders Pengeskriin ... ja, det maatte der 

til, ellers havde vi Skam ikke faaet Lov til at 

vende om. Men nu maae vi skynde os. Farvel, 

Hr. Antunaki! (tu Alfred.) Der, tag De Skrinet I 

Aiituaaki tager Kufferten, «om Alfred havde eat fra sig red 

Dffreu.) 

Alfred. 
Naa, det veier ordentlig! Hvis det var 
bleven borte! Men Frøken, Frøken, hvor kunde 
De ... 

Helga. 
Glemme Skrinet? . . . Jeg glemte det med 
Villie. Kom nu! 

(Helga løber hurtig ud, Alfred og Antunaki følge.) 

(Mellemtæppe.) 

Efter en kort Mellemaktsmusik, hvis (^rundmotiv udtrykker den 
rolige Seilada opad Floden, gaaer Tæppet op igjen, men Musiken 
vedvarer indtil den første Beplik skal siges. 

Skuepladsen forestiller den midterste Deel af Dækket 
paa enDababieh (Kilskib). Til Høire sees et Stykke af den store 
Kahyt, til Venstre en Mast, og tværs over denne den lange Baa, hvis 
latinske Seil tjener til at drappere Scenen. Paa den anden Side af 
JSasten og Kahytten løber Skibets lave Ræling, hvis Band er saa 

lired, at Matroserne kunne gaae hei>ad den. Faa Dækket findea 
SkibsrekTisiter af forskjellig Slags, et Par lare DiTaner og nogle 
Feltstole. Hiineides Kælingen sees Floden, og i Baggrunden Nilens 
vestlige Kystland: grønne Marker mellem hvide Landsbyer og amaa 
Palmelunde, i længere Afstand enkelte Tempelruiner og de bekjendte 
Memnonsstøtter, længst tilbage de nøgne, solsvedne libyske Kalk- 
bjerge. Aften, henimod Solnedgang, senet e Maaneskin. 

Ted Tæppets Opgang ere Personerne placerede paa følgende 
Maade . TilVeustrei Mellemgrnnden : Pascbaen paa en Divan, 
røgende af en Nargileh, bagved ham J u s s u f og et Par Arnauter. 
I Forgrunden Agenten, læsende i en Reisehaandbog. Til Høire 
sidder A 1 f r e d og tegner, Helga betragter hans Arbeide. Y i c t o r 
staaer i Kabytsdøren med korslagte Arme og iagttager dem. The- 
rese seer uiover Floden. Skibsføreren Tabnt staaer paa Ka- 
hyttens flade Tag, der er omgivet med et Rækværk, og har sit 
Øie fæstet paa Landingsstedet. Hassan i Forgrunden længst 
til Høire, halv skjult af et Solseil. Arnauter, Khaw asser og 
«t Par Matroser i Baggrunden til Venstre. 

Idet Bagtæppet med det derpaa anbragte Kystmaleri bevæger 
sig langsomt fra Venstre til Høire, synes Skibet at glide frem i 
modsat Retning. To Matroser med lange Stænger gaae henad Ræ- 
lingen fra Venstre til Høire, som om de stagede. 



ATTENDE SCENE. 

Affenten. Helea. Therese. Alfted. Victor. 
Aohxnet Pasohia. Hassan. Tabut. Jussiif! Ar- 
nauter, Khawasser og Matroser. (Siden) Mustafa 

ben. Omar. 

Tabut. 
I Allahs Navn, lad Ankeret falde! (Det skeer.) 
Lovet være Allah, som har fyldt vore Seil og 
ført Skibet i Havn I 

Matroser og Soldater. 
Lovet være Allah I 

Tabut. 
Der er ingen Gud uden Allah I 

(Han stiger ned). 

Matroser og Soldater. 
Der er ingen Gud uden Allah 1 

Paschaen 

(som har reist sig). 

Reisen er endt, Mylord! Vi ligger ved 
Luxor, (kalder.) Jussufl Gaa forud i Skibet og 
spørg, om Scheiken fra Luxor er tilstede; han 
skal strax komme ombord . . . men Ingen uden 

han. (Til Helga, som har nærmet sig , idet han peger ud til 

Venstre i Forgrunden :) Derhenne seer De Byen , og 
længere tilbage Karnak og Levningerne af det 
gamle Teben. 

Helga. 
Hvor Kong Rameses boede? 

Paschaen. 
Ja, der har boet adskillige Konger af det 
Navn, saa vidt jeg veed, og derovre (han peger imod 
Baggrunden) ligge de begravne. Seer De, først 
kommer der et Par Landsbyer, paa den anden 
Side af dem de store Tempelruiner, og længst i 
Baggrunden . . . kan De skimte de mørke Pletter 
paa Klippevæggen? 

Helga. 
Der seer ud som Svalereder? 

Paschaen. 
Ja, det er Indgange til Gravene, dog ikke 
til Kongernes, de ligge dybere inde imellem 
Bjergene. 

(Mustafa kommer fra Yenetre og bøier sig for Paschaen.) 

Mustafa. 
Fred være med dig og Allahs Barmhjertighed 
og Velsignelse! 

Paschaen. 
Fred være med digl Er du Scheiken Mu- 
stafa ben Omar? 

Mustafa. 
Det er mig. Herre! 

Paschae«. 
Har du modtaget mine Befalinger og ad- 
lydt dem? 

Mustafa. 
Dine Ord er min Lov, Herre I Jeg har sendt 
Bud til Scheikerne for de fem nærmeste Stammer, 
at Paschaen befalede dem at møde i mit Huus 
og høre, hvad han havde at sige. Fire af dem 
have indfundet sig, den femte ikke. 

Paschaen. 
Hvem er udebleven? 

Mustafa. 
Scheiken for Taglep-Stammen. 

Paschaen. ) 

Salim ben Hamet! Jeg tænkte nok, han a 

havde en Haand med i Spillet. Men jeg skal \ 

finde ham og lægge hans Hoved fqr hans Fod I } 

Godt, jeg takker dig, Mustafa I Sæt dig og 
vent-, om nogle Øieblikke gaaer jeg med i Land. 
Bring Scheiken en Kop og en Pibe. (Det skeer.) 
Jeg maa nu sige Dem Farvel, Mylord! Jeg har 
Pligter at opfylde, og det gj ælder at handle 
hurtig. Maa jeg tJikke dem Alle, Damerne i Sær- 
deleshed, for det behagelige Selskab, som har 
gjort Dagene til Timer og Timerne til Minutter. 

Agenten. 

Deres Excellence . . . jeg beder mangfoldig! 
Behageligheden er ganske paa vor Side. Det 
har været os en stor Fornøielse og ... en stor 
Beroligelse, kan jeg sige, at reise sammen med 
Deres Excellence og med disse fortræffelige, 
veludrustede Folk. De bliver dog her i Nær- 
heden? 

Paschaen. 

For det første, og jeg haaber at see Dem 
endnu engang før Deres Hjemreise. Er der 
imidlertid Noget, jeg kan tjene Dem med . . . 
en sikker Veiviscr for Exempel? 

Victor. 
Tak, det har vi allerede. 

Pascbaen. 
Hvorledes, allerede? Før de endnu har sat 
Foden i Land? Er det maaskee en af Mandskabet? 

Victor. 
Det er vor Tjener, Hassan. 

Paschaen. 
Men er han ogsaa paalidelig? Hvem har 
anbefalet ham? 

Victor. 
Ingen. Jeg traf ham i Kairo, og han tilbød 
mig sin Tjeneste. Det var ham, der gav mig 
Anvisning paa dette Skib. 

Paschaen. 
Var det ham? Ja saa. Og han har været 
her før? 

Victor. 
Ja, han er født i Luxor, siger han. 

Paschaen. 
Saa maa Scheiken jo kjende ham. Det er 
bedst, jeg taler med Deres Tjener, vil De lade 
ham komme. 

Victor. 
Hassan, kom herhen! 

Hassan. 
Hvad befaler Herren? 

Victor. 
Paschaen vil tale med dig. 

Paschaen. 
Hvad hedder du? 

Hassan. 
Jeg hedder Hassan, Herre. 

Paschaen. 
Hvad Meer? Hvad hed din Fader? 

Hassan. 
Han hed Håret. 

Paschaen. 
Altsaa Hassan ben Håret. Og du er født 
her i Luxor? 

Hassan. 
Ja, Herre. 

Paschaen. 
Hvor gammel er du? 

Hassan. 
Det veed jeg ikke, Herre. 

Paschaen. 
Hvad, veed du det ikke? 

Hassan. 
Jeg var Barn, da min Fader og Moder 
døde; der var Ingen, som talte mine Aar. 

Paschaen 

(til Scheiken). 

Mustafa! Kjender du denne Mand? Han 
siger, han er født i Luxor. 

Mustafa. 
jeg kjende ham. Der er ikke 
m i Luxor i to Ménneskealdere, 
qender. Hvem er han en Søn af? 

Paschaen. 
er er død, han hed Håret. 

Mustafa. 
1 er kun een. Håret er ikke død, 
jen Sønner. • 

Hassan, 
ikke voxe to Palmer i samme 
to Mænd ikke kaldes med det 

Mustafa. 
i Aar har der kun været een Håret 
m er ikke din Fader. 

Hassan, 
er gammel, Herrel Hans Erin- 
tørret Brønd. 

Paschaen. 
iTer! (Tu Agenien:) Det gjør mig 
men jeg maa berøve Dem Deres 
ed, i hvad Ærinde jeg er her, og 
ike til denne Mand. Jussuf, tag 
>p til Byen I Gjør han Modstand 
bind ham. 

Hassan. 
Bind Djævlen, hvis I kan, mig skal I ikke 
binde I 

<Uan støder Arnauteme tilside, springer op paa Rælingen og 

styrter sig i Floden.) 

Helga. 
Min Gud, han sprang i Floden! 

(Almindelig Bevægelse, Alle hen til Rælingen.) 

Paschaen. 
Ha, den Kjæltringl Hurtig, en Baadl 

Tabut. 
Det er for seent, han er allerede ude i 
Strømmen. 

Paschaen. 
Saa skyd ham, skyd I (Der falder to Sknd.) Traf 
I ham? 

Jussuf. 
Jeg veed ikke, Herre I Han blev borte i 
det Samme. Det er næsten mørkt, man kan 
ikke see tydelig. 

Tabut. 
Jo, der svømmer hans Turban ude! Saa er 
han gaaet tilbunds. 

Paschaen. 

Eller ogsaa er han dukket under, den Hund! 

(Til jnssuf :) Vi maae have Folk over Floden imorgen 

tidlig, Jussuf, før Daggry. Slipper han levende 

derfra, saa gaaer han vel i Land et Sted, og 

7 

maaskee finder man han^ Spor. (th Agenten:) Jeg- 
skal sende Dem en Veiviser imorgen i Løbet af 
Dagen; imidlertid kan De jo gjøre Dem bekjendt 
med de nærmeste Omgivelser. 

Agenten. 

Jeg er Deres Excellence særdeles forbunden. 
Men saa troer jeg dog hellere, jeg venter til 
Veiviseren er kommen. Det er saa velgjørende 
at føle sig ganske sikker . . . naar man har 
Damer med. 

Alfred. 

Men Victor og jeg, vi behøver da ikke at 
vente. Jeg foreslaaer, at vi lader os sætte over 
Floden imorgen tidlig og undersøger Terrainet. 
Saa veed vi Besked og kan sige Dem, hvad der 
er værd at see. Der er jo kun en Miils Vei 
over til Bjergene; vi tager vor Frokost i Lommen 
og kommer igjen til Middag. Hvad siger du til 
det, Victor? 

Victor. 
For mig gjerne. (afsides.) Saa er han da 
borte fra hende saa længe. 

Paschaen. 

Vil De besøge Gravene, maa De tage Fakler 
med og see Dem godt for; thi paa enkelte Steder 
findes der Schakter, som er temmelig dybe. Hr. 
Briantl De kunde gjøre mig en Tjeneste. 

Victor. 
Deres Excellence har at befale. 

Paschaen. 
Jeg vilde gjerne endnu iaften have nøiagtig 
Meddelelse om Alt, hvad der er foregaaet imellem 
Dem og den saakaldte Hassan. Vil De bevise 
mig den Velvillie at følge med op til Byen; det 
er kun et lille Stykke Vei, om en halv Time 
kan De være her igjen. 

Victor. 
Med Fornøielse. 

Paschaen. 
Altsaa, Farvel og paa Gjensynl 

Helga 

(rækker Paschaen Haauden). 

Farvel og Tak for godt Selskab 1 

Alfred og Therese. 
Farvel. 

Agenten. 
Deres Excellence, jeg har den Ære . . . 

(Paschaen, Victor, Mustafa, Jussaf og Følget ud 1 

Forgrunden til Venstre.) 

See saa, lille Therese, lad mig nu faae en 
Kop The; jeg trænger til Noget ovenpaa denne 

Historie med Tjeneren. (T h e r e s e ud igjennem Kahyts- 
døren.) Har man kjendt Mage til Kjæltringl Jeg 
vil da ikke haabe, han kommer igjen . . . han 

7* 

skulde da vel aldrig ligge og pladske herudenfor 

i vandet? (Seer udover RRlingen.) 

Alfred. 
Det har vist ingen Nød, Hr. Agent! 

Agenten. 
Ja, det siger De, Hr. Sommer 1 De lader 
som sædvanlig -fem være lige. Det kunde være 
saa interessant at have saadan en Røver til 
Tjener, saa poetisk . . . hvad behager? Nei, 
Tak skal De havel Kommer Du saa, Helga? 

Helga. 
Jeg bryder mig ikke om The, jeg vil hellere 
blive paa Dækket; her er saa smukt, nu staaer 
Maanen snart op. 

Agenten. 
Maanen! Ja vær saa artig, drik du Maane- 
skin; jeg foretrækker Thevand. 

(Agenten ud igjennera Kahytsdøren.) 



NITTENDE SCENE. 

Helea. Alfred. 

(Man hører nogle enkelte Greb )iaa en Guitar, der eenere, ved den 

paagjældende Replik, blive mere sammenhængende og danne et Bva^^t 

melodramatisk Akkompagnement til en Deel af Samtalen.) 

Alfred. 
De har Ret, Aftnen er deilig, Vinden har 
lagt sig, see, hvor Stjernerne speile sig i Vandet. 

Helga. 
Ja, og hvor de glimre! See, der er Karls- 
vognen I Den er rigtignok kjørt et godt Stykke 
længere ned, men jeg kjender den dog igjen. 
Det er ligesom den hilste mig hjemmefra. 

Alfred. 
Begynder De at længes efter Danmark? 

Helga. 
Ja lidt, det vil sige efter min Moder. Er 
der Ingen, De længes efter? 

Alfred. 
Slet Ingen. Jeg har Alt, hvad jeg elsker, i 
min Nærhed. 

Helga. 
Hør I Hvem er det, der spiller? 

Alfred. 
Det er en af Matroserne, han sidder der- 
henne paa Rælingen. 

Helga. 
Kan De huske det Sagn, De engang for- 
talte mig om Faraos Ring? Hvor det er under- 
ligt at tænke paa, at vi nu sidder saa nær ved 
det Sted, hvor Kong Rameses har levet, og hvor 
Amysis og Sitra har elsket hinanden for saa 
mange, mange Aar siden. Og nu er al deres 
Lykke forbi som en Drøm, og de ligger der- 

ovre i Klippegraven, og Ingen tænker paa dem, 
uden vi to. 

Alfred. 
Naaer Kjærligheden da ikke udover Graven? 
De kan jo elske hinanden langt dybere og renere 
der, hvor de nu er. 

Helga. 
Ja, det er sandt. Og det har de selv troet 
paa, imens de levede? 

Alfred. 
Det har de sikkert. Maaskee har de siddet 
mangen en Aften ved Flodbredden og talt 
derom . . . ligesom vi. 

Helga. 
Hvad troer De saa, de har sagt til hinanden? 

Alfred. 
Hvem veed det? Maaskee har hun i et 
sørgmodigt Øieblik sagt noget Lignende som 
De: »Hvor det ej; underligt at tænke paa, at 
vi, som nu elsker hinanden saa høit, vi skal en- 
gang ligge derovre i Klippegraven, og al vor 
Lykke skal være forbi som en Drøm.<^ 

Helga. 
Men saa har han trøstet hende og sagt . . . 

Alfred. 
»See opad, Elskede! Der strømmer den 
store Mimmelflod, som forbinder Mørkets Verden 

med Lysets. Den skal engang føre vore Sjæle 
til de fjerrie, lykkelige Strande. Den af os, som 
døer først, skal vente paa den anden ved Flo- 
dens Bred, og naar Maanen da kommer seilende 

<Maanen begynder i det samme at lyse, først svagt, siden stærkere) 

— see, den dukker allerede op af Horizonten 1 — ^ 
saa gaae vi sammen, Haand i Haand, ombord 
paa det gyldne Skib og sætter os ved hin- 
andens Side. Og langsomt drage Stjernerne os 
henad den himmelblaae Strøm, indtil vi naae de 
blomstrende Enge i Livets Land. Der kaster 
Skibet sit Anker, og der skal vor Kjærlighed 
vare ved igjennem alle Evigheder.« . . . Saa- 
ledes tænker jeg, han har talt til hende, som 
han elskede. 

Helga. 
Hvor de har været lykkelige, at de kunde 
tænke saaledes, naar de saae paa Himlen, og 
allerede i Tanken følges ad deroppe! 

Alfred. 
Det kan vi jo endnu. 

Helga. 
Kan vi? 

Alfred. 
Naar To, der elsker og forstaaer hinanden, 
sidder en Aften som denne, Haand i Haand, 
og seer Maanen glide hen over Himlen, mod- 
tager de da ikke begge det samme Indtryk af 
hellig Klarhed og livsalig Fred? Mødes de ikke 

i Anelsen om en anden, dybere Lykke end den, 
Jorden skjænker? Seile deres Sjæle ikke sammen 
paa det gyldne Skib ind i Evigheden? 

Helga. 
Jo, Alfred, De har Ret, jeg føler det . . . 
j^g føler det Samme, som De. 

Alfred. 
O Helga, De veed ikke, hvad jeg føler i 
dette Øieblikl 

Helga. 
Jeg troer nok, at jeg veed det. 

Alfred. 
De veed det! Og alligevel siger De . . . 

Helga. 
At jeg føler det Samme, som De. 

Alfred. 
Helga, hvor De gjør mig lykkelig! 

(Hun rækker ham Haanden, ban griber den og trykker den til 
sine Læber. I det Samme træder Victor ind fra Venstre.) 

TYVENDE SCENE. 

De Forrige. Victor. (Strax efter) Th.erese. 

Victor (afsides). 

Saavidt allerede! Vent, du har ikke naaet 

Maalet endnu. (Høit, idet han træder frem:) De skuldC 

vogte Dem for Maaneskinnet, Frøken! det skal 
være farligt her i Ægypten. 

Alfred. 
Os har det ikke skadet. 

Victor (skarpt). 

Det kan du aldrig vide, Virkningen kommer 
bagefter. 

Therese 

(i Kahytsdøren). 

Helga 1 Hvor bliver du af? Det er sildigt. 

Helga. 
Nu kommer jeg strax. 

(Therese ind i Kahytten). 
Victor (til Alfred). 

Det er bedst, vi ogsaa gaaer til Ro, vi skal 
tidlig op imorgen. 

Alfred. 
Det er sandt, det havde jeg reent glemt. 

Victor. 
Jeg har bestilt en Baad, den venter os ved 
Daggry. 

Helga. 
Ved Daggry 1 Ja, saa sees vi ikke, før de 
kommer igjen. Godnat 1 (TiiAifredo Og glem 
saa ikke Faraos Ringl 

(Helga løber ind i Kahytten, de Andre følge.) 
(Tæppet falden) 



TREDIE AKT. 



Efter en indledendo Mellem aktBinasik, hvis Grandmotirer ere: 
Kongens Bisættelse, de Sørgendes Afsked og G-ravens Eenaomhed, 

gaaer Tæppet op for 

det Indre af en ægyptisk Kongegrav. 

Paa Væggene Malerier, som fremstille den. afdøde Faraos Liv og 
Bedrifter. Midt paa Gulvet en Sarkofag af Basalt. Til Høire i 
Klippevæggen en snever Indgang med nogle Trin af den Trappe, 

som fører u&d til Graven. 

Musiken vedvarer et Øieblik efter Tæppets Opgang. 



FØRSTE SCENE. 

Alfred. Victor. (I Begyndelsen begge bag Scenen). 

Alfred (udenfor). 

Her hører Gangen op, vi kommer ikke 
længer ! 

Victor (ligeledes). 

Jo vist, der gaaer en Trappe ned, der maa 
Indgangen være. 

Alfred (som før). 

Men der ligger en Steen over. 

Victor (som før). 

Den løfter vi . . . her er en Jernstang . . . 

tag fat 1 (Man hører dem arbeide udenfor. Tydeligere :) Saa, 

nu er den oppe I Gaa du foran! 

Alfred 

(syrflig paa Trappen). 

Ja, her er Graven . . . hvor den er stor og 
prægtig I Det maa være en Kongegrav. 

(Han træder frem.) 

Victor 

(følger efter). 

Formodentlig; man havde neppe gjort sig 
saamegen Uleilighed for et almindeligt Kadaver. 

(Han stikker sin Fakkel ind i en Klipperevue tætved Trappen.) 

Alfred. 
Ja tænk, hvilket Arbeide I Graven ligger 
midt inde i Bjerget; maaskee har den aldrig 
været aabnet før. 

Victor. 
Det er ikke rimeligt; Indgangen var jo halv 
skjult af Gruus og Kaktusplanter. Og her nede 
laa Stenen saa fast over Trappehullet, som om 
den aldrig havde været rokket. Det var med 
Nød og neppe, jeg fik stillet den paa Kant. 
Havde den rustne Jernstang ikke ligget der, 
havde det været umuligt. 

Alfred. 
Ja, Stangen . . . hvor er den kommen fra? 

Victor. 
Aa, det er vel et Kobeen, som Liigbærerne 
har glemt, da de lukkede Graven for Farao, 
eller hvad han hed. See, der staaer hans Kiste 
midt paa Gulvet, og det skal sagtens være ham 
selv, som er malet derhenne ♦paa Væggen. 

Alfred 

(løfter Faklen). 

Ja, det er Kongen i sin Stridsvogn med 
Sværd og Bue. Som en Kæmpe rager han op 
over alle Krigerne i Slaget . . . det har været 
en vældig Konge! 

Victor. 
Kanskee ham med Datteren . . . hvad var 
det, han hed? 

Alfred. 
Rameses 1 Ja, hvem kan vide det? Maa- 
skee ligger han der i Sarkofagen . . . 

(Han befæster ein Fakkel, ligesom Victor, men paa den mod- 
satte Side.) 

Victor. 

Med Ringen paa sin Finger . . . det kunde 

jeg have Lyst at undersøge. Kom her og 

hjælp mig, saa vælter vi Laaget af, hvis vi kan. 

Eller bi lidt . . . jeg henter Jernstangen deroppe . . . 

Alfred 

(holder ham tilbage). 

Nei, Victor, nei, du maa ikke! 

Victor. 
Hvad gaaer der af dig? 

Alfred. 
Du maa ikke forstyrre den Dødes Fred. 
Husk paa, der var ikke noget Sted saa helligt 
for de Gamle, som Graven. 

Victor. 

Den Dødes Fred! Ha, hal Frygter du 

for, at han skal komme igjen? Du troer kanskee, 

hans Aand er usynlig tilstede og holder Vagt 

ved Kisten? 

Alfred. 

Det veed hverken du eller jeg. 

Victor. 
Jeg' troer virkelig, det er dit Alvor, at du 
er bange for at fornærme den døde Konge . . . 
det kalder jeg barnlig Uskyldighed. Ha, ha, hal 
Nei, slaa du dig til Ro, min Ven! Hans Maje- 
stæt maa have været saa mægtig, han vil, i le- 
vende Live; efter Døden er den mindste Flue 
stærkere end han. Er Legemet først blevet til 
Støv, saa har ogsaa Kraften, som virkede deri, 
lagt sig til Hvile. 

Alfred. 
Og saa mener du, Alt er forbi? 

Victor. 
Forbi . . . nei, hvorfor det? Naar den gamle 
Fyr engang kommer ud af Kisten, og hans Støv 

bliver blandet med Jorden, saa vaagner Livs- 
kraften igjen og virker paa andre Maader. 

Alfred. 
Paa andre Maader? Jeg forstaaer dig ikke. 

Victor (spottende). 

For Exempel som Gjødning. Derfra gaaer 
den over i Kornet, Kornet bliver til Brød, og 
tilsidst spiser vi den frygtelige Farao til Frokost. 

Alfred. 
Er Mennesket da kun til fpr at fødes og 
forgaae som Planten i et evigt Kredsløb? Er 
der ikke et Forsyn, som vaager over os? 

Victor. 
Ikke det jeg veed af. Jeg har brugt mine 
Øine ganske godt og seet mig om til alle Sider; 
men den Kraft, du kalder »Forsynet«, har jeg 
ikke været saa heldig at opdage. Troer du 
ogsaa, det »vaager« over dig hernede bag de 
tykke Klippemure? 

Alfred. 
Her, som allevegne. ' 

Victor. 
Du er saa sikker i din Sag. Jeg gad vidst, 
hvordan du vilde være tilmode, hvis du nu var 
ene her i Graven med den døde Konge. 

Alfred. 
Hvis jeg var ene . . . hvor falder du paa det? 

Victor. 
Og Faklen var brændt ud. 

Alfred 

(seer uvilkaarlig til Siden). 

Faklen . . . der er jo langt tilbage. 

Victor. 
Ha, hal Den Tanke skræmmer dig dog. 

Alfred. 
Det gjør den ikke, men det er en hæslig 
Spøg. Kom, lad os gaae herfra, det maa være 
seent paa Dagen. 

Victor. 
Og du vil ikke hilse paa Kongen først? Du 
lovede jo Helga at bringe Ringen med tilbage. 

Alfred. 
Nei, jeg giver hende en anden i Stedet; kom! 

Victor 

(med skjult Lidenskab). 

En anden Ringl Det skulde du ikke, det 
er ikke sagt, den bringer Lykke. 

Alfred. 
Det haaber jeg, den skal . . . men kom 
nu, kom I 

Victor. 
Hvor du har Hastværk! Synes du ikke, 
her er godt at være? Derude brænder Solen 
hedt, men her er det køligt. Og saa stille; ikke 
en Lyd trænger herind, det er som om man 
allerede var død og glemt for længe siden. Du 
vilde vel nødig glemmes . . . ikke sandt? 

Alfred. 
Ja nødig. Men Tiden gaaer; de har vist 
længe ventet os paa Skibet. (Uroiig.) Stenen der- 
oppe staaer dog fast, Victor? Sæt, den faldt 
ned . . .1 

Victor. 

Stenen, siger du . . .? (Oreben af en plttdaelig Tanke, 

afsides:) Ja, Stcncn . . . den kunde falde ned, og 
han . . . hm, Daarskabl 

Alfred. 
Hvad er det, du hvisker? Du er saa 
underlig idag. 

Victor. 
Jeg . . . jeg siger, at . . . hvis Stenen faldt 
ned, saa var du ... og jeg . . . saa var vi 
spærret inde, og Ingen vidste hvor. 

Alfred. 
Fy, hold op med den Tale, Victor! jeg 
bliver snart uhyggelig derved. Du faaer mig 
til at tænke paa Aladdin i Hulen; (troskyldig:) det 
er da godt, du ikke er Nureddin. 

(som før, med frembrydende Lidenskab). 

Du kan jo ikke vide, hvad jeg er. 

Alfred. 
Du? Hvad mener du dermed? 

Victor (stigende). 

Hvad jeg mener? Det skal jeg sige dig. 

Jeg mener, at du har tidt nok staaet mig i 

Veien, da vi var Børn; nu er vi voxne ... nu 
skal det have en Ende I 

Alfred. 
Men Victor dog, hvad gaaer der af dig? 

Victor. 
Du var Alles Yndling, for dig stod alle 
Huse og Hjerter aabne. Men nu er det min 
Tour, denne Gang vil jeg gribe Lykken, og du 
skal ikke hindre mig. 

Alfred. 
Jeg? 

Victor. 
Ja du I Anstil dig ikke saa hellig, her hjælper 
ingen Maske. Jeg har kastet min, kast du ogsaa 
din! Du har længe vidst, at jeg elskede Helga. 

Alfred. 
Vidst det har jeg ikke, men jeg har 
frygtet det. 

8 

Victor. 
Vel, saa veed du det nu. Jeg elsker hende 
med al den Lidenskab, som enhver Modstand 
vækker hos mig. Og jeg viger ikke Pladsen for 
Nc^enl 

Alfred. 
Men hun elsker jo ikke dig igjen. 

Victor. 
Det skulde du nødig minde mig om ! Skylden 
er din . . . havde du ikke været til . . . 

Alfred (roiig). 
Men det er jeg nu engang. 

Victor. 
Veed du ogsaa, hvor længe du er det? 

Alfred. 
Hvor længe . . . hvad vil det sige? Det 
veed jo Ingen. 

Victor 

(med voldsom Selvbeherskelse). 

Hør . . . Alfred I Jeg troer ikke paa et 
andet Liv, ikke heller paa noget Gjensyn efter 
Døden . . . men det gjør du, ikke sandt? 

Alfred. 
Jo, det gjør jeg visselig. 

Victor (som før). 

Nu vel, saa har du jo Tid at vente. Den 
Lykke, du ikke opnaaer her, den kan du jo 

haabe paa . . . det har du forud for mig, at du 
kan haabe, det kan jeg ikke. Jeg maa have 
min Lykke strax, her i dette Liv . . . ellers 
faaer jeg den aldrig. En af os maa vige, enten 
du eller jeg ... og jeg gjør det ikke! 

Alfred. 
Og jeg kan det ikke, nu er det for silde. 

Victor. 
Jeg siger dig, du skal! 

Alfred. 
Hvormed vil du tvinge mig? 

Victor (stigende). 

Du kommer ikke levende fra dette Sted, 
hvis du ikke opgiver hendel 

Alfred. 
Du taler over dig, Victor! Kom til dig selv 
og lad os gaae herfra. 

Victor. 
Tag dig iagt . . . husk paa Aladdin, som 
du nævnte før! 

Alfred. 
Kom han da ikke ud af Hulen? 

Victor. 
Men du har ingen Aander til din Bistand! 

Alfred. 
Jo, jeg har een, den mægtigste af alle! 

8* 

Victor (voldsomt). 

Saa lad ham hjælpe dig ifald han kan I 

(Han iler hen til Indgangen og griber sin Fakkel.) 
Alfred (efter). 

Hvad har du i Sinde? Er det Spøg eller 
Alvor? 

Victor 

(paa det første Trin.) 

See nu til, om din Gud kan frelse dig, saa 
vil jeg ogsaa troe paa ham! 

Alfred 

(med Foden paa Trappen). • 

Men er du afsindig? Lad mig komme frem! 

Victor 

(støder ham voldsomt tilbage, saa han falder). 

Saa, bliv nu hos Kong Rameses I 

(Victor styrter op ad Trappen og forsvinder. Larm «if den faldende 

Steen.) 

ANDEN SCENE. 

Alfred (alene). 

Victor, Victor! Lad det nu være nok! Hører 
du! ... Han svarer ikke . . . Victor! . . . Han 
fjerner sig, jeg kan høre hans Skridt ... nu blev 
det stille. Det skulde, dog ikke være Alvor? 
. . . Aa, det er jo umuligt, han maatte jo være 
vanvittig! . . . Nei, han vil blot skræmme mig 
... nu staaer han i en af Gangene og venter; 
om lidt kommer han igjen og leer mig ud for 

min Angest . . . Men hvis det nu alligevel var 
Alvor? Han var jo som forvandlet, }eg kjencjte 
ham ikke igjen. - Men saa maa han jo komme 
til Besindelse, han maa jo angre hvad han har 
gjort og . . .. angre! Det ligner ikke ham at 
angre Noget. Som Dreng tog han heller den 
haardeste Straf end tilstod, at han havde feilet, 
og han har ikke forandret sig siden . . . Men de 
Andre, de vil jo savne mig og spørge, hvor jeg 
bliver af . . .? Maaskee siger han, jeg er om- 
kommen, styrtet ned, forsvunden ... og de veed 
jo ikke, hvor de skal søge efter mig, de veed 
ikke, at jeg er muret inde her i Bjerget! O 
hvilken Tanke! Det er som jeg ikke kunde faae 
Luft, som det blev mørkt omkring mig . . . 
Falden ! Den gaaer dog ikke ud I (Han styrter hen, 

Gliber Faklen, svinder den og befæster den som før.) Saa, nU 

blev her da lysere, nu kan jeg dog see . . . (med 
et Btærkt Udbrod ;) nu kan jeg see min Grav ! (Han 

skjuler sit Ansigt med Hænderne og staa^r et Øieblik taus; derpaa 
farer han op og hen til Indgangen.) Nei, nci, jeg vil ikke 

døe! Victor! Victor! Vælt Stenen fra, siger jeg! 

(Op ad Trappen og strax tilbage.) Han SVarcr ikkc, Og jCg 

kan ikke rokke den . . . Alt er forgjæves, hvad 

skal jeg gribe til! (Kaster sig fortvivlet paa KUppegulvet. 

Kort Pause.) . . . Husk paa Aladdin, sagde han . . . 
ja, nu er jeg Aladdin, nu er jeg ene og forladt 
som han. (Med et pludseligt Udbrud:) Mcn han var jo 
ikke forladt . . . hvor har jeg mine Tanker 1 Jeg 
glemmer, hvad jeg selv svarede Victor. Han 

spottede mig og sagde, jeg havde ingen Aander 

til min Bistand . . . (relser sig hurtigt og siger med oprakte 

Hænder:) Jo, jeg har een, den mægtigste af alle 11 
Han, som kan bryde Dødens Porte, kan ogsaa 
bryde dette Fængsel, hvis han vil. I hans Haand 
lægger jeg mit Liv, og skal jeg miste det, saa 
véed jeg, at der venter mig et bedre! . . . Med 
den Vished har den gamle Konge for Aartusinder 
siden lukket sine Øine . . . med den vil jeg nu 
ogsaa lægge mig til Hvile. Jeg er træt og 

trænger til at sove. (&aaer nogle Skridt hen til Venstre.) 

Her er en Løibænk hugget ud i Klippen, der 
vil jeg lægge mig. Maaskee kommer Victor 
imens tilbage, og naar jeg vaagner, er Graven 
aaben, og Alting glemt og forsvundet som en 
Drøm. 

(Han tager Faklen og befæster den i Forgrunden til Venstre bag et 
Fremspring af Klippevæggen. Graven bliver mørk som ved Tæppets 
Opgang. Efter et Øiebllks Stilhed begynder Musiken igjen, først 
dæmpet og sluttende sig til den sidst hørte, derpaa melodramatisk 
ledsagende den følgende Scene. Under de første Takter er Skue> 
pladsen mørk, derpaa oplyses den langsomt af et svagt, blegrødt 
Skjær, der ligner den første Morgenrøde. Blomstrende Buske stige 
op omkring Sarkofagen og skjule den. Imellem dem kommer den 
ægyptiske Foraarsgud Horus tilsyne, i Skikkelse af en Yngling med 

en hvid Lotosknop i Haanden.) 

TREDIE SCENE. 

Alfred (sovende). Horns. 

Horus. 
Du Fremmede, som her, hvor Døden boer. 
Har gjemt dig under Drømmefuglens Vinge, 
Luk Sjælens Øren op og mærk mit Ordl 

Forgjæves lod du ei din Stemme klinge. 
Vel har den Gud, du kaldte paa, et Navn, 
Som ei er mit — dog kan jeg Trøst dig bringe. 

Han er den ene, store Sandhedsbavn, 

Hvis Lyshav trængte gjennem Oldtids Mørke 
Som brudte Straaler kun til Jordens Favn. 

Jeg var et Glimt af disse Straalers Styrke; 
Jeg er den Horus, der som Vaarens Gud 
Lod Jorden grønnes efter Vintertørke. 

Jeg spredte Nattens Taager; paa mit Bud 
Steg Morgensolen frem bag Ørknens Høie, 
Og Engen folded Blomstertæppet ud. 

Jeg spredte Sjælens Taager med mit Øie, 
Jeg tvang det Onde med det Godes Magt 
Og stod som Livets Tegn bag Dødens Møie. 

Du, som kom hid, af Skjønhedslængsel vakt, 
Med Ærefrygt for Evighedens Tanke, 
Der skjuler sig i jordisk Billeddragtl 

Du, som dit Blik udover Fortids Skranke 
Har fæstet paa det lyse Morgenskjær, 
Ei blot paa Skyerne, der vildsomt vankel 

Dig skal de svundne Tider træde nær. 

Og du skal see bag Drømmens Slør en Skygge 
Af deres Haab og Frygt og Elskovsfærd: 

Tag Varsel af det Syn, det spaaer dig Lykke I 

(Horus synker i Jorden tilligemed Blomsterne og Sarkofagen. 

Buske stige op og skjule den sovende Alfred. Musiken gaaer over 

til en anden Earakteer 6g efter kort Tids Forløb til Sang bag 

Scenen. Bagtæppet gaaer op, og Skuepladsen foryandles til: 

Kong Bameses's Have. 

Imellem Grupper af blomstrende Bosenbuske, Jasminer, gule li^i- 
moaer og andre Planter hæve sig enkelte Falmer, Fiataner, Sykomorer 

og Akaeier. Imellem Træerne skimtes i Baggrunden en Fløi af 
Paladset. Faa den ene Bide af Scenen en lille Bygning med Hathors 
Billedbtøtte. Midt paa Skuepladsen et 8pringyand| hyis lave 
Marmorbassin er fuldt af hvide og blaae Lotosblomster. — > Ved 
Tæppets Opgang hviler Kongedatteren Sitra under et Træ» 
lyttende til Sangen og ifærd med at flette en Krands, hvortil Ka- 
tuli rækker hende Blomster. Slavinderne ere leirede mndt 
omkring, nogle beskjæftigede med at binde Krandse, andre led- 
sagende Ghorsangen med Harpe og Lyre. T a k o t sidder paa Ban- 
den af Bassinet og akkompagnerer sig paa Nabla (Guitar). Sildig 
Eftermiddagsbelysning, der ved Aktens Slutning gaaer over til varm 

Solnedgang.) 



FJERDE SCENE. 

Sitra. KatioU. Takot. Slavinder. 

Chor af Slavinder. 
Priset være Ekkovs Moder, Hathor med den 

gyldne Elrands! 
Hun, som fylder alle Hjerter med livsalig Morgen- 

glands 1 

Takot (synger). 

Det var i den tidlige Morgenstund, 
Før Horus steg over Lande, 
Jeg gik i min Fabers Palmelund, 
Dugdraaber faldt paa min Pande. 
Da mødte jeg En, jeg aldrig skued; 
Som Isisstjernen hans Øie lued. 
Han bøied sig ydmyg til Jord og bad: 
Skjænk mig en Blomst af din Havel 
Jeg smiled og søgte, men fandt kun et Blad, 
Det fik han til Gave. 

Chor. 
Priset være Elskovs Moder o. s. v. 

Takot. 
Det var i den glødende Middagsstund, 
Jeg sad i Platanens Skygge ; 
Solguden talte med gylden Mund 
Flammende Ord om Lykke. 
Da stod han for mig med Smiil i Øiet, 
Den Green, der skygged, han sagte bøied, 
Han lagde sin Haand paa min og bad: 
Skjænk mig en Blomst af din Have! 
Jeg rødmed og søgte, en Knop kun der sad, 
Den fik han til Gave. 

Chor. 
Priset være Elskovs Moder o. s. v. 

Takot. 
Det var i den sildige Aftenstund, 
Jeg stod ved de hellige Vande; 
Guldbaaden bar over Himlens Grund 
Sjæle til Livets Strande. 
Da skued jeg ham, paa hvem jeg tænkte, 
Med Magt mit Blod sig til Hjertet trængte, 
Han favned mig dristig og bad som nys: 
Skjænk mig en Blomst af din Havel 
Jeg skjælved og søgte, men fandt kun et Kys, 
Det fik han til Gave. 



c hor. 
tovs Moder, Hathor med den 

gyldne K rand s, 
alle Hjerter med livsalig Morgen- 
glands 1 
Sitra. 
, den har jeg ikke hørt 
lin Takol! har jeg vel: 

Takot. 

Sitra. 
>g hvem har digtet den? 

Takot. 
. . jeg troer, det er en Skriver. 

Sitra. 
a, ikke sandt? 

Takot (f«i*«,n). 

Jo, Enna. 

Sitra (b mil e Bile). 

jeg ogsaa, hvem det var, 
i Blomst og fandt et Kys, 
ger? Var det Katuli? 

.vinderne aeonde}.. 
ot! 

Takot. 

Det er ikke sandt I 

Katuli. 
Jo, det var hende, see hvor rød hun blev I 

(Takot bøier forlegen sit Hoved.) 

Sitra. 
Nu, om saa var . . . men græd dog ikke, Takot I 
Et Elskovskys er ingen- Synd, det regner 
Anubis ikke med, naar Hjertet veies. 
Din Mund er jo dit eget Blomsterbed, 
Du har jo Lov at plante dine Roser 
Om i en anden Have, naar du vil. 
Giv mig din Krands, den har jeg Lyst at bære I 

(Takot tager en Krands, som ligger ved hendes Side, og fæster 

den paa Prindsessen.) 

Og gaa saa bort en Stund, til Solen daler . . . 
I Andre med; I kan gaae ned til Floden 
Og lege Boldt. 

Katuli. 
Skal ogsaa jeg? 

Sitra. 

Nei bliv! 

(Slavinderne løbe hurtig ud til Høire.) 

Der flagre de afsted, som en Flok Fugle 
Paa lette Vinger og med lette Hjerter. 
Mit, Katuli, er tungt af Frygt og Længsel, 
Men jeg maa skjule Alt. 

Katuli. . 

For mig dog ikke? 

Sitra. 
Nei . . . ikke Alt. 

Katuli. 
Men Noget? 

Sitra. 

Spørg mig ikke ! 
:r hviler tungest paa mit Bryst, 
bære selv. . . en Stund endnu , . . 
ige til . . . troer du, han kommer? 

Katuli. 
, han har Jo Vagt paa Slottet. 

Sitra. 
denne Dag tilende I 
in dog af? 

Katuii, 

Det er for tidhgt, 
indnu høit. 

Sitra. 

Hør Katuli! 
emt. Solguden bliver gammel, 
i langsomt. 

Katuli. 

Det er Eders Længsel, 
r hurtigt kun, Prindsesse I 

Sitra. 

Troer du? 
Katuli. 
nysis kommer, vi! I ønske, 
i flytted sig en Fodsbred. 

Sitra. 
Nei Katuli, saa vil jeg netop ønske, 
At Dagen var forbi! Du aner ikke, 
Hvad denne Aften gjemmer i sit Skjød. 

^ Katuli. 
Jeg tænker Glæde. 

Sitra. 
Eller bitter Sorg. 

Katuli. 
Nei ikke Sorg, det er en Lykkedag, 
Den er begyndt med lutter gode Varsler. 
Først har I drømt inat om Eders Moder . . . 

Sitra. 
Ja, det er sandt. 

Katuli. 
Og jeg har drømt om Bryllup. 

Sitra. 
Var det om dit? 

Katuli. 
Brudgommen hed Amysis, 
Hvem Bruden var, det gjætter I nok selv. 

Sitra. 
Du gjør dig lystig over mig. 

Katuli. 

Ved Ammon, 
Det drømte jeg! Og har I glemt, da siden 

Vi bragte Hvedekorn og friske Urter 
Til Hathors hvide Ko i Indelukket, 
Bøied den Panden med de gyldne Horn 
Og aad af Eders Haand og levned Intet? 
Det varsler dog vel Lykke? 

Sitra. 

Du har Ret! 
Paa Hathor stoler jeg, hun stod usynlig 
Ved Vuggen, da jeg fødtes, hun har skrevet 
Min Skjæbnes Tegn paa Solens blanke Skive 
Og vaaget over mig til denne Stund; 
Hun vil ei svigte migl Det er jo hende. 
Der selv har hvisket mig det Raad i Øre, 
Som jeg har fulgt . . . 

Katuli. 

Hvad mener I? 

Sitra. 

O Intet! 
Kom, lad os bringe hende disse Krandse, 
Og bed med mig til Lysets høie Moder, 
At hun vil række mig sin gyldne Haand 
Og lade det, hvorpaa jeg tænker, lykkes. 

(De lægge deres Krandse ved Foden af Hathors BiUedetøtte og 

knæle et Øieblik i taus Bøn.) 

Nu er jeg trøstet og har Mod igjeni 
Hvor sælsomt dog! Nu tier hendes Mund, 
Steenøiet stirrer livløst ud i Luften; 
Men da jeg bad, saae jeg Gudinden smile 

Og hørte hende tale uden Lyd, 

Som naar een Tanke taler med en anden. 

Katuli. 
Forstod I hendes Ord? 

Sitra. 
»Vær trøstet, Datter,« 
Saa lød det for min Sjæl, »og gjør min Villiel 
Før Verdens Herre slynger Stjernebæltet 
Omkring sin Lænd og aabner Nattens Port, 
Skal jeg din Bøn frembære for hans Throne.« 

• Katuli. 

Saa skeer det snart, jeg mærker Aftenbrisen 
Fra Floden alt . . . 

Sitra. 
Tys, hørte du ei Fodtrin? 
Jo, det er ham . . . gaa nu og lad os ene! 

(Katuli ad til Høire.) 

FEMTE SCENE. 

Sitra. Amyeis (ind fra Venstre. Siden:) Il!n Merold 

(bag Scenen). 

Sitra. 
O min Amysis, hvor du kommer seent! 
Hvor jeg har længtes . . . meer end Isis, troer jeg. 
Da hun i Svaleham sin Husbond søgte. 
Men nu er det forbi, nu har jeg dig, 
Nu lever Hjertet op igjen . . . 

Amysis 

(omfavner hende.) 

Min Sitral 

(træder tilbage.) 

Nei, ikke saa . . . Prindsesse, vi maa skilles; 
Jeg kommer for at sige dig Farvel. 

Sitra. 
»Prindsesse!« Hvad betyder det? Og »skillesc ! 
Hvor gaaer du hen? 

Amysis. 

Jeg veed ei, langt herfra, 
Hvor Pile suse og hvor Øxer faldeT 
Hvor jeg kan døe og glemme digl 

Sitra. 

I Døden 
Er ingen Glemsel; Den, som trofast elsker, 
Han tager Kjærligheden med i Graven 
Og bærer den fra Underverdnens Nat, 
Igjennem alle Prøvelser og Farer, 
Til Himlens Stjernehuus. Kun Livet glemmer, 
Døden har Tid og Ro til at erindre. 
Og du vil glemme mig? Prøv ikke paa det. 
Du kan det ei, saa lidt som jeg kan slette 
Dit Billed ud herinde . . . 

Amysis. 

Men du maal 
Der er et Svælg imellem os, Prindsesse, 
Jeg øiner ingen Bro . . 

Sitra. 

Nu, saa spring overl 
Og tør du ei, saa kommer jeg til dig. 
Troer du, jeg svigter dig? Betragt min Arm I 
Her sidder Mærket end af Løvens Klo; 
Den brød igjennem Krattet . . . mindes du? 
Og naaede i et vældigt Spring min Vogn. 
I et Sekund fornam jeg Dødens Rædsel, 
Det sortned for mit Øie ... da jeg vaagned, 
Var vi alene, du og jeg, og Løven 
Laa ved min Fod med Sværdet i sin Bringe. 
Til Gjengjæld for mit Liv fik du mit Hjerte, 
Og Seglet paa vor Elskovspagt er dette! 

(Hud peger paa sin Arm.) 

Amysis. 

o Sitra, du beskæmmer migl Ved Hathor I 
Jeg elsker dig meer høit end Ord kan sige. 
Du er mit Kildevæld i Ørkensandet, 
Mit Telt i Solens Brand, min Skyggepalme . . . 
Den Dag, vi skilles, er min Dødsdag, Sitra! 
Men hvad har jeg at haabe? Jeg, en Høvding 
For Kongens Livvagt kun, og du — hans Datter! 
Ja, hvis jeg kunde kæmpe for din Haand, 
Som da jeg kæmped for dit Liv, hvis blot . . . 

Sitra. 

Hvis blot jeg skulde giftes med en Løve, 
Saa var du glad? 

9 



v» 

Amysis. 
O, spot mig ikke, Sitral 
Hvor kan du være selv saa tillidsfuld? 
Du veed jo, hvad din Fader har besluttet . . . 

Sitra. 
At jeg skal ægte Den, som bringer ham 
Hans Talisman igjen, den tabte Seglring, 
Det veed jeg, ja. 

Amysis. 
Og siger det saa rolig? 

Sitra. 
Den er jo ikke funden. 

Amysis. 

Den er stjaalen, 
Og Tyven bringer sikkert den igjen. 

Sitra. 
Maaskee. 

Amysis. 

Det bliver ingen Løve, Sitra, 

Du faaer til Husbond, men en feig Schakal . . . 

Den Tanke gjør mig rasende I 

(Trompetstød bag Scenen.) 

Hør, hør! 
Det er Heroldens Tegn, nu raaber han 
Det ud paa Pladsen foran Slottets Porte. 
I trende Døgn har den fordømte Klang 
Mit Øre og mit Hjerte sønderrevet; 
Jeg vil ei høre den igjen . . . Levvel I 



', .^ 

Sitra 

(holder ham tilhave). 

Nei vent I Maaskee er det den sidste Gang . . . 

Amysis. 
Den sidste Gang I Hvad mener du? 

Sitra. 

Tys, stille! 
Herolden 

(bag Sceuen). 

Ære være Farao, Ægyptens Behersker, 
Kongernes Konge, Retfærdighedens Vogter og 
Sværdets Herre 1 Oplukker Eders Øren og 
hører! Saaledes taler Kong Rameses til sit Folk 
og forkynder sin Villie. 

Gud Ammon elskede mig og skjænkede mig 
tvende Ædelstene. Den ene var en Seglring, 
som sad paa min Finger og lagde Kræfter i 
min Arm; den anden var en Datter, som smyk- 
kede mit Huus og var til Fryd for mit Hjerte. 
Men see, Ringen er tagen bort fra min Finger 
og opslugt af Mørket. Jeg har kaldt, og den 
er ikke kommen; men jeg vil løfte min Røst 
over Landene, og den ene Ædelsteen skal søge 
den anden. 

. Dette sværger jeg, Ammons Søn, ved Solen, 
min Fader! Hvo som bringer mig Ringen, jeg 
har mistet, og lægger den i min høire Haand, 
han være høi eller lav, ung eller gammel, rig 
eller fattig: ham vil jeg skjænke min Datter til 
Hustru, jeg vil sætte ham paa et ophøiet Sted, 

9* 

og mit Folk skal bøie sig ,for ham. Dette er 
min Villie, hører den og lyder! (Trompetstød.) 

Amysis. 
Ved Ammon har han svoret, ingen Magt 
Kan løse ham fra Eden meer ... O Sitra! 
Tænk dig, imorgen alt, maaskee iaften 
Kan Ringen blive bragt 1 Hvad vil du gjøre? 

Sitra. 
Min Faders Villie. 

Amysis. 
Altsaa vil du ægte . . .! 

Sitra. 
Den Mand, som lægger Ringen i hans Haand. 

Amysis. 
O alle Guder! Nei, det skal ei skee! 
Før støder jeg mit Sværd i Tyvens Bryst! 

Sitra. 
Saa stød det da i mit, thi jeg er Tyven. 

Amysis. 
Du, Sitra? Tyven! 

Sitra 

(Tiser ham Ringen). 

Ja, og her er Ringen. 

Amysis. 
Ja, det er den! Og du . . .? 

Sitra. 

' Forstaaer du nu, 
Kortsynede! hvorfor jeg var saa rolig? 

Amysis 

(styrter for hendes Fødder). 

O Sitra, Elskedel Nu løfter du 

Før Døden alt min Sj^l til Stjernelandet I 

Og du har vovet ... og for min Skyld blot ... I 

Sitra. 
For din Skyld, Egenkjærlige? Jo vist I 
Nei for min egen Skyld. 

Amysis. 

Hathor velsigne 
Den Aand, som undfik slig en Tanke, Hjertet, 
Som fostred den, og denne lille Haand, 
Som satte den i Værk I 

Sitra. 

Men hastig nul 
Min Fader kommer hid, før Solen daler. 
Her maa du møde ham, paa dette Sted, 
Og sige, du har fundet nys hans Seglring 
Og kræver nu din Løn. Men røb mig ikkel 
For Himlens Skyld, Amysis, siig ham ei, 
At det var mig, som tog den . . . lov mig det! 

Amysis. 
Frygt ikke, jeg er taus. Men naar han spørger, 
Hvor jeg har fundet den ... 

Sitra. 

Saa svarer du . . . 
Bi lidt, jeg faaer en Tanke! Jeg vil gjemme 
Den mellem Blomsterne . . . 

(ffaaer hen til Vandspriuget.) 

see her, Amysis, 
I denne Lotosknop . . . læg Mærke til den! 
Seer du, den hvide midt iblandt de blaae. 
Den viser du ham . . . saa, nu er det skeetl 
Og siger blot ... o, hvor mit Hjerte banker! 

Amysis. 
Og nu er mit saa roligt. 

Sitra. 

'Siger ham ... 
Hvad selv du vil . . . jeg veed ei Meer . . . mit Mod 
Er reent forbi . . . 

Amysis. 

Og mit er vendt tilbage. 
Stol trygt paa mig! Din Faders vrede Blikke 
Har før jeg mødt, hvor Mindre stod paa Spil, 
End Livets bedste Lykke. Lad ham komme, 
Jeg skal staae freidig frem for Kongens Aasynl 

Sitra. 
Nu, saa ledsage Ammon dig og Isis! 
Thoth lægge dig de rette Ord paa Læben, 
Og Horus lade Glædens Morgensol 
Opstaae for os, naar denne Sol er dalet. 



-s 1 

Amysis. 
Jeg hører Stemmer ... 

Sitra. 

Saa er det min Fader! 

Amysis. 
Ja, det er Farao, hans Stjernetyder 
A'snath er med ham og den stumme Slave. 

Sitra. 
Saa maae vi skilles. 

Amysis. 

Jeg gaaer rundt om Dammen 
Og møder ham paa dette Sted. 

Sitra. 

Og jeg 

Vil skjule mig bag Buskene derhenne 

Og lytte fuld af Angst til Eders Ord. 

Amysis. 
Farvel saalawigel 

Sitra. 

Elskede, Farvel 1 

<Amy Bis ud i Baggrunden til Høire. Sitra akjuler sig imellem 
Buskene og er af og til synlig under den følgende Scene.) 

SJETTE SCENE. 

XCon^ Kameses og Asnath. (fulgte af) Salik (komme 
ind fra Venstre, Salik bliver staaende i Baggrunden.) 

Kongen. 
Det er forgjæves, siger jeg, forgjævesl 
Min Ring er tabt, min Krone følger efter 

Og Livet med! Du har jo læst det selv 
I Stjernerne deroppe, da jeg fødtes. 
Og kom der ikke Bud i samme Stund, 
Som Ringen var forsvunden her, at Apis, 
Den hellige Tyr, var død . . . ramt som af Lynet? 
Hvad vil du Meer, er det ei Varsel nok? 

Asnath. 
Tilvisse, men om hvad? 

Kongen. 

Om Ringens Tab. 

Asnath. 
Men ei om Kronens. Andre Varsler love 
Dig Liv og Seir; hvad der er tabt, kan findes. 

Kongen. 
Tre Gange tre er ni . . . saa mange Døgn 
Har nu Herolden raabt i Tebens Gader. 
Og jeg har truet, bedt og lovet, Asnath I 
Hvad har jeg ikke lovet! Alt er spildt! 

Asnath. 
Ni Døgn er længe . . . 

Kongen. 

Ja, en Evighed! 

Asnath. 
Men ti er længer; vent endnu et Døgn, 
Min høie Herre I 

Kohgeji. 
Kald mig ikke Herre I 
Han, som har stjaalet Ringen, hans er Magten . . . 
Seth slaae ham med Fordærvelse, den Ransmand 1 
Med mig er det forbi, min Dag er endt. 
Hvad har jeg syndet, Ammon, at du vender 
Dit Øie bort i Vrede fra din Søn? 
Har jeg forladt mig paa min egen Klogskab? 
Har jeg paa mine Krigstog ikke fulgt 
Din Munds Befaling og dit Raad i Kampen? 
Og har jeg ikke lagt det halve Bytte 
For Foden af dit Billed? Jeg har fyldt 
Din Helligdom med Skatte, jeg har offret 
Dig Røgelse og Virak, slagtet for dig 
Femhundred hvide, blomstersmykte Oxer 
Og tusind Geder, duftende af Urter. 
Og nu vil du fornægte mig, din Søn, 
Og lade Lyset fra dit Ansigt falde 
Paa en Ugudelig! O vee mig, vee mig I 
Til Vanheld blev jeg født, Ulykkesstjernen, 
Den røde Seb, har skinnet paa min Vugge, 
Og Dødningbaaden venter paa mit Liigl 

(Han staaer et Øieblik tau8, med Hænderne for Ansigtet.) 

Hvad nul Hvem kommer? 

SYVENDE SCENE. 

D« Forrige. Aznysis. 

Amysis. 

Ære være Kongen I 
Din Ring er funden. " 



Ja, høie Herre! 

Kongen. 
Ringen I Er det sandt? 

Amysis. 

Asnath. 
Lovet være Ammon! 



Kongen. 
Og du. har set den? 

Amysis. 
Ja. 

Kongen. 

Hvem raned den? 
Hvor har du seet den? Svar I Hvor er den? 



Amysis 

(gaaer hen til Springyandet). 

I denne Lotosknop er Ringen gjemt. 



Her. 



Kongen 

(tager Bingen op). 

Ved begge Verdners Guder, ja, der er den! 
Tak, Ammon, Takl Saa er jeg dog din Søn, 
Og du har ikke vendt dit Ansigt fra mig I 
Jeg holder atter Lykken i min Haand, 
Og nu skal Ingen røve mig min Krone! 

Asnath. 
Mit Hjerte glæder sijg med dit, min Konge! 
Men hør din gamle Tjeners Raad: tag ydmygt 
Mod Lykken som en Gave, ei som Ret. 

Kongen. 
Hvad Gave! Ringen er min egen, veed jeg. 

Asnath. 
Men glem dog ei . . . 

Kongen. 

Jeg glemmer Intet, Asnath ! 

Amysis. 
Saa glemmer du ei heller Lønnen, Herre I 

Kongen. 
Fordi du bragte mig min Eiendom? 
Velan, hvad fordrer du? 

Amysis. 

Hvad du har lovet. 

Kongen. 
Min Datters Haand, Amysis? Du er dristig. 

Amysis. 
Det lasted du mig aldrig for i Kampen. 

Kongen. 
Vel, du skal faae din Løn; men siig mig først: 
Hvem stjal min Ring? 

Amysis. 

Det kan jeg ikke sige. 

Kongen. 
Veed du det ei? Tal Sandhed, hører dul 

Amysis. 
Jeg taler altid Sandhed . . . jo, jeg veed det. 

Kongen. 
Det er dig selv, Forræderi 

Amysis. 

Jeg Forræderi 
Nei, det er ikke mig. 

Kongen. 

Saa siig da, hvem! 

Amysis. 
Ifald jeg gjorde det, min høie Konge 1 
Fortjente jeg det Navn, du gav mig nys. 

Kongen. 
Du trodser mig, forvovne Træl, mig, Kongen! 
Rør, som min Haand kan knække, siig mig Navnet I 
Eller ved Underverdnens Guder du 
Skal lide Tyvens Strafl 

Amysis. 

Mit Liv, o Konge 1 
Er i din høire Haand, min Mund er lukket. 

Kongen 

(til Slaven). 

Salik, hent Vagten hid I 

(Slaven ud til Venstre.) 

Asnath. 

For Himlens Skyld, 
Besind dig. Herre! 

Kongen 

(i Lidenskab). 

Navnet vil jeg vide 
Paa Den, som Ringen tog! Staa ikke der 
Saa trodsig stum, med sammenbidte Læber I 
Siig Navnet frem, og AIt*skaI være glemt I 

Asnath. 
Tal, Søn, ifald du kan, og lyd din Konge! 

Amysis. 
Jeg kan ei tale, tro mig, høie Herre! 
Det er ei Trods, der lukker mine Læber. 
Du har jo været naadig mod din Tjener, 
Du har jo løftet mig fra simpel Kriger 
Til Høvding i din Livvagt, du har selv 
Lagt denne gyldne Kjæde om min Hals . . . 

Kongen. 
Og jeg vil skjænke dig ti gyldne Kjæder 
Og løfte dig saa høit som ingen Anden, 
Naar du har givet Tyven i min Haand. 

(S a 1 i k kommer med Yagten.) 

Amysis. 
Jeg kan ei lyde dig . . . tilgiv mig. Konge I 

Kongen. 
Er det dit sidste Ord? 

Amysis. 

Mit sidste, Herre! 

Kongen. 
Saa grib ham, Vagt I Slut ham i Lænker I . . . 

(det skeer.) 

Asnath. 

Konge I 

Betænk dog, hvad du gjør 1 Husk, du har svoret 

En hellig Ed, ved Ammon selv, at skjænke 

Din Datters Haand til Den, som bragte Ringen. 

Vogt dig for Meened, ogsaa du skal dømmes! 

Kongen. 
Jeg bryder ingen Ed; den Trodsige 
Skal faae sin Løn, min Datters Haand skal lægges 
Ved Morgengry i hans, høit skal han stilles 
Paa Templets Trin, og Tebens Folk skal bøie 
Sig for ham, som Herolden har forkyndt. 
Har jeg saa holdt mit Løfte, svar! 

Asnath. 

Det har du. 

Kongen. 
Naar det er skeet, saa kræver jeg min Ret. 
Du kjender Loven, Gamle? 

Asnath. 

Hvilken Lov? 

Kongen. 
Tyv mister høire Haand og Hæler venstre. 
Har han ei ranet selv min Ring og gjemt den, 
Saa har han vidst derom og gjemt sin Viden. 

Fra Templet skal han føres hid, og her, 

Hvor Ringen fandtes, skal hans Haand afhugges. 

(Sitra udstøder et Skrig og iler ind paa Scenen.) 

OTTENDE SCENE. 

De Forrige. Sitra. (Siden) Slavinderne. 

Sitra. 
Saa afhug ogsaa min, thi jeg tog Ringen! 

Kongen. 
Du, Sitra! Raser du? 

Amysis. 

Tro hende ikke! 
Mig er det. Konge! Jeg har taget Ringen. 

Sitra. 
Nei, det var mig! Jeg tog den af din Finger, 
Imens du sov; jeg tog den, for at give 
Den til Amysis, thi jeg elsker ham! 

Amysis. 
Sitra, hvad har du gjort! 

Sitra. 

Det Samme kun. 
Som du har gjort for mig. 

Konge-n. 

Min egen Datter 
I Ledtog med min Høvedsmand! Ved Ammon, 
Jeg troer, du har en Haand for meget, Sitra! 



1 

Sitra. 
Saa tag den ... lad kun ham beholde sin! 

Amysis. 
Nei, Herre, nei! 

Kongen. 
Hvis jeg nu tog dem beggel 

Sitra. 
Saa har vi to tilbage, min Amysis I 
Saa bliver du min Høire, jeg din Venstre. 

Asnath. 
Min høie Konge, husk, hvad der staaer skrevet I 
Lev, saa du sige kan til Dødens Dommer: 
Jeg har ei voldet noget Menneske Sorg. 
Vær naadig ... • 

Kongen. 
Til 

Asnath. 

Det er dit eget Barn, 
Kjød af dit Kjød . . . 

Kongen. 

Ti, har du Livet kjaertl 
Hver Den, som mæler, dødsens er. Jeg, Kongen, 
Vil tale med mig selv. 

(med en Haandbevægelae opad:) 

Og med min Fader. 

(Han staaer i en grundende Stilling; de Øvrige trække sig længere 

tilbage.) 

Asnath. 
Saa vil vi vende os med vore Bønner 
Til ham, hvis Øre aabent staaer for Alle, 
Og bede ham formilde Kongens Hjerte. • 

Chor 

<d«einpet, af Vagten og Slavinderne, som efterhaanden have 

samlet sig). 

Hellige Solgud, Velsignelsens Kilde, 

Lyt til vor Bønl 

Send dine Straaler, de dæmpede, milde, 

Ned til din Sønl 

Tal til hans Sjæl, før du lukker dit Øies 

Synkende Hvælv! 

Tal, saa hans Hjerte kan mildnes og bøies, 

Lær ham at tvinge sig selv! 

Kongen 

(ligesom opvaagnende). 

Sitra, min Datter, kom i mine Arme! 
Ammon har oplyst mig. Hvad du har lidt 
I denne Stund, er Bod for hvad du øved; 
Han, den Retfærdige, fordrer ingen anden. 

Sitra. 
Og du . . .? 

Kongen. 

Tilgiver. 

Sitra. 
Ogsaa ham? 

Kongen. 

Jer beggel 

lO 

Sitra 

(i hane Arme). 

Fader, vær velsignet! 

Kongen 

(til Vagten). 

Han er fri I 
Træd hid, Amysisl Elsker du min Datter? 

Amysis. 
Ja, Herre, høiere end Alt i Verden! 

Kongen 

(forener dem). 

Saa tag din Løn, fordi du bragte Ringen 1 
Behold din Haand og brug den, som du pleied„ 

1 Kamp mod mine Fjender; Irft dit Skjold 
I Pileregnen over mig og vær 

Saa trofast mod din Konge, som mod hendel 

Sitra. 
O min Amysisl 

Amysis. 
Lovet være Kongen! 

Asnath. 
Ja, lovet være Himlens Konge,* han, 
Som smelter Hjertet og oplyser AandenI 
Seer I, han er os nær, hans gyldne Fod 
Berører alt de fjerne Bjerges Top, 
Og smilende han skuer Eders Lykke. 
Hæv Eders Bøn til ham og priis hans Naadet 

(Solnedgang. Træer og Buske rødme i Aftenglandsen.) 

Alle (knælende). 

Hil dig, Ammon, Livets Ophav, Skaber, som har 

skabt dig selv, 
Du, som i dit Solskib seiler lysende paa Luftens Elv! 
Hil dig, alle Guders Fader, Kongers Konge, Ver- 
dens Drot! 
Jorden er din Thrones Fodtrin, Himlen er dit 

Kongeslot I 

Mænd. 
Naar du taler i din Vrede med Basunens Torden- 

mund. 
Bølger Havet som et Klæde, skjælver Bjerget i 

sin Grund. 

Kvinder. 
Naar du hvisker i din Mildhed med de sagte 

Vindes Røst, 
Drager Dalen atter Aande, slumrer Bølgen ind 

ved Kyst. 

Mænd. 
Naar du mørkner Himmelfloden, slynger Flammer 

over Land, 
Synker Taarn og Mure sammen, tændes Skovene 

i Brand. 

Kvinder. 
Naar du aabner Lysets Døre, sender Straaler 

gjennem Luft, 
Modnes Figentræets Frugter, fyldes Roserne med 

Duft. 

I o* 

Mænd. 

Naar du blæser over Ørknens gule Sand din 

Aandes Ild, 
Blinker Sværdet, suser Pilen, vaagner Kampens 

Løve vild. 

Kvinder. 

Naar du svaler Jordens Kinder med din milde 

Aftendugg, 
Synker Haanden, lukkes Øiet, svinder Sorgen 

som et Suk. 

Alle. 

Hil dig, Fader 1 Hver en Skabning lover dig, 

som Livet gav. 
Fra den fjederklædte Sangfugl til den stumme 

Fisk i Hav. 
Du, som løfted Himlens Hvælving, du, som 

■ 

graved Havet ud, 
Hil dig, Ammon, du er Herren, du er Kongen, 

du er Gudl 



(Under de første Vers af Ghorsaugen, som ved OpføreUen forkortes 

efter Godtbefindende, gaaer Solen ned, og Scenen bliver lidt efter 

lidt mørk. I samme Forhold som Lyset svinder og Personernes 

Omrids blive utydelige, bliver ogsaa Sangen dæmpet og taber sig 

tilsidst i det Fjerne. Musiken vedvarer endnu en kort Tid og ender 

derpaa med en pludselig Overgang, der antyder Alfreds Opvaagnen. 

Skuepladsen er imidlertid bleven forandret til 

■ • 

Gravkamret, 

som i første Scene, og Alfred sees, som forhen, hvilende paa 

Løibænken.) 

NIENDE SCENE. 

A 1 f r e d (vaagner). 

Helga, Helga 1 (frem.) Hvad er det? Her 
er jo mørkt og koldt, og for et Øieblik siden 
. . . har jeg da drømt? Hvor er jeg? ... I 
Graven!! Nu husker jeg detl . . . Der brænder 
Faklen jo endnu (han henter Fakien.) . . . der har 
jeg sovet, og det Hele var ikke Andet end en 
Drøm! . . . Men en deilig Drøm, saa straalende 
lys og fuld af Lykke! Tys, det er som jeg 

hørte Sangen endnu. (Lytter. Nogle Takter af Sangen 
høre« ganske svagt og fjernt.) Nei , det Var kun de 

sidste Vingeslag af Drømmens Aand ... nu er 
jeg vaagen og veed, hvor jeg er. Og dog seer 
jeg det Altsammen saa tydelig: Haven og 
Springvandet og Kongen. Der stod han med 
korslagte Arme og veiede Liv og Død . . . her 
knælede Helga for ham ... nei, Sitra. mener 
jeg ... nei, det var jo Helga! Og derhenne 

mødtes vi (han gaaer bagved Sarkofagen), her viste hun 

mig Ringen og gjemte den i Lotosknoppen . . . 
men hvad seer jeg! Sarkofagen er jo aaben, 
Laaget er skudt tilside . . . det lagde Ingen af 
os Mærke tit før. (Løfter FaWen.) Og Kisten er 
tom . . . nei, der staaer Noget paa Bunden ! (Han 

griber ned i SarkofAgeu og tager et Skriin op.) Et Skriin ! 

Hvor er det kommet her i Sarkofagen? . . . Det 
er lukket; skulde der ikke findes nogen Nøgle? 
Jo, her ligger en . . . den passer . . . (Han befæster 

rA<ui .2 ^xr,^utx 5«ii3.«t-> Store Gud! Er jeg da 
>irke!ig Aladdin, eller drømmer jeg endnu? Guld- 
kjæder, Armbaand og kostbare Ringe I Hvad 
Mggtr her i Silkeklædet: Diamanter c^ Perler i 
hundrede\-iis ! Hvor de straaler og skinner! 
Jeg kan øse dem op med Haanden som et blin- 
kende Vandfald. Her ligger en Ring for sig 
selv, ved Siden af Perlerne . . . den maa være 
gammel, efter Arbeidet at dømme. Der er 
Noget indgravet i Stenen, men jeg kan ikke see, 
hvad det er. Den sætter jeg paa min Finger! 
Hvem veed, maaskee er det Faraos Lykkering 
. . . Men hvor kommer det Altsammen fra? 

Hvem hører det til ? (Han betragter Skrinet.) Dct Cf 

et prægtigt, sølvbeslaaet Skriin . . . her staaer 
et Navn: »Mansur ben Farit« . . . Mansur ben 
Farit . . . hvor har jeg hørt det før? ... Nu 
veed jeg det! I Bekjendtgjørelsen, som Helga 
viste mig, der stod det . . . det er Skatten, den 
røvede Skat! Her har Røverne gjemt den, og 
jeg har fundet den . . . Trediedelen hører mig 
til ... Hurra! nu er jeg rig, nu kan Helga 
blive min Hustru! . . . Rig! ak, aldrig har jeg 
været saa fattig! Den usleste Fellah derudenfor 
i Solskinnet er rigere end jeg. Han hører dog 
Livet til endnu, men hvad gjør jegl (Kort p»use.) 
Hvis denne Ring nu var en Talisman, som Faraos, 
hvis der var hemmelige Kræfter i disse Tegn, 
saa vilde jeg lofte Haanden og sige . . , nei, 
jeg vilde dog kun sige: Hjælp mig, Herre, h\is 

det er din Villiel . . . Tys, hørte jeg ikke en 
Lyd? ... Jo, der rullede en Steen I ... Nu 
hører jeg tydelige Trin ... de kommer nærmere 
... O, min Gud, jeg takker dig! . . . Det er 
Victor, det er Befrielse og Lykke! Alt vil jeg 
tilgive ham, jeg vil dele Alt med ham . . . Alt, 
undtagen Helgas Kjærlighed. Nu staaer han 
stille, jeg kan høre Jernstangen klirre mod Stenen 
. . . men hvorfor kalder han ikke paa mig? 
Han kan jo dog begribe, hvor jeg længes efter 
at høre hans Stemme! . . . Skulde det maaskee 
ikke være ham? Skulde det være en af Røverne, 
der vil hente Skrinet? Jeg vil skjule Faklen til 
jeg seer, hvem det er. 

<Han træder bag Premspringet med Faklen og Skrinet. Scenen 

er et Øieblik mørk.) 



TIENDE SCENE. 

Hassan. Alfi*ed. 

Hassan 

Xiler, uden at see sig om, hen til Sarkofagen og griber ned 

i Aabningen). 

Hvad er det? Er det et Kogleri af Djævlen? 

<griber atter ned og lyser med sin I'akkel.) Nei, Kisten er 

tom og Skrinet borte! Hvem har været her- 
inde? Hvem har fulgt Sporet af min Fod og 
fundet Vei gjennem Bjerget? Stenen laa jo der- 
oppe ligesom før, og Ingen i hele Stammen 
kjender Gjemmestedet, uden Scheiken og jeg. 

Hvem har da forraadt os? Hvor er den Hund, 
som har taget vort Bytte fra os? (Lønex Faklen og 
faner øie pM Alfred.) Frankeren! Er det ham? Hvad 
gjør I herinde i Graven, Herre? 

Alfred (frem). 

Hvad gjør du herinde? 

Hassan. 
Jeg, Herre? Jeg vil hente Noget, jeg har 
gjemt . . . 

Alfred. 
Er det maaskee dette Skriin? 

Hassan. 

Ja, der er Skrinet I . . . Giv mig det . . . det 

er mit! 

Alfred. 

Det er ikke dit, det tilhører en Kjøbmand i 

Kairo, og det er taget fra ham med Vold. 

Hassan 

t (med undertrykt Lidenskab). 

I feiler, Herre! Det er mig, som har gjemt 
Skrinet i Kisten der . . . giv mig min Eiendoml 

Alfred. 
Har du gjemt det, saa er du en af Røverne, 
Hassan ! 

Hassan (voldsomt). 
Til Helvede med Hassan! Jeg hedder Said 
ben Amru! Hid med Skrinet, eller ved Pro- 
feten . . .! 



IS3 



Alfred. 

Du faaer det ikke I Jeg giver det kun i 
Paschaens Haand. 

Hassan. 

I Paschaens! Du skal aldrig see Paschaens 
Ansigt meer, frankiske Hund! 

(Had styrter hen til Alfred og jager sin Kniv i hans Bryst.) 

Alfred. 
Hjælp! . . . Han har dræbt mig . . . Helga! 

(Han segner om, men yedbliver at holde fast paa Skrinet.) 

Hassan. 

Hvad vilde du imellem Øxen og Stammen? 
Slip Skrinet! . . . Fordømt! Han holder saa 
fast, at jeg ikke kan vriste det fra ham . . . vel, 
det er der Raad for! Vil Haanden ikke slippe, 

saa maa den følge med ! (Wet han løner Kniven paany, 
viser Jassnf sig i Indgangen og raaber: „Hasaani Her er 
han!«« Hassan taber Kniven og tumler tilbage.) Forbandelse, 

der traf de mig! 



ELLEVTE SCENE. 

De Forrige. Jussuf* (fulgt af) Arxiauter og Kha- 
vrasser (med Fakler. De styrte ind og gribe. Hassan.) 



Jussuf. 
Endelig fik vi dig, Kjæltring! 

Første Arnaut 

(idet de binde Hatsan). 

Nu skal du faae Løn, fordi vi har rendt 
hele Dagen i Solen for din Skyld. 

Hassan. 
Gid den havde brændt Jer til Aske! 

Jussuf. 
Og fordi du var med at overfalde Karavanen. 

Hassan. 
Jeg adlyder, naar min Scheik befaler. 

Jussuf. 
Hører I! Han tilstaaer, han var en af 
Røverne. Hvor er din Scheik? 

Hassan. 

Min Scheik? Ha, ha, ha! Han er der, 

hvor Samumvinden er, naar den stryger gjennem 

Ørkenen. Idag er den hundrede Mile borte, 

imorgen falder den over Jer og begraver Jer 

under Sandet. 

Jussuf. 

Saa skal du staae til Ansva.r i hans Sted. 

Hvor har du gjort af Skrinet? 

Hassan. 
Søg selv, I har jo Fakler nok! 

Anden Arnaut. 
Her ligger en af de Fremmede med Skrinet 
i Haanden. 

Jussuf. 
Frankeren! Ja, ved Allah! Og med et 
Knivstik i Brystet! 

Første Arnaut 
Kniven er her. Jeg kjender den fra Skibet, 
det er Hassans. 

Hassan. 
Vist er det min, hvem nægter det? 

Jussuf. 
Har du lokket ham herind for at myrde ham? 

Hassan. 
Han var her før jeg kom; han var inde- 
spærret i Graven og havde Skrinet i Haanden. 

Jussuf. 
Indespærret! Hvem har spærret ham inde? 

Hassan. 
Veed jeg det? 

Jussuf. 
Ligemeget! Saa er det Frankeren, som 
har fundet Skatten, og Belønningen er hans. 

Hassan. 
Ja, lad ham see, om han kan stille Blodet 
med den! 

Jussuf. 
Løft den Fremmede forsigtig op og bær ham 
ud! Et Par af Jer kan løbe i Forveien ned til 

Landsbyen og skaffe Palmestængler til en Baare. 
Vi venter her til Solen er gaaet ned, saa bringer 
vi ham over til Luxor. Er der en Hemmelighed 
med i Spillet, maa han selv klare den for 
Paschaen. 

Hassan. 
See først, om han kan; de Døde taler ikke. 

Jussuf. 
Afsted : 

(De løfte Alfred op og bære ham ud.) 
(Tæppet falder.) 



\ 









FJERDE AKT. 



Skibet, men i omvendt Stilling, med Kahytten til Venstre, Masten 
tilHøire og de øvrige Ojenstande ordnede overeensstemmende hermed. 
^ Eftermiddagsbelysning. 



FØRSTE SCENE. 

Uelgfib. Therese. (Et Par Matroser ere i nogen Afstand 

beskjæftigede paa Dækket.) 

Helga 

(til Therese, som kommer ud fra Kahytten). 

Kan du begribe, hvor de bliver af, Therese? 
De vilde jo komme igjen inden Middag, og nu 
er det snart Aften. 

Therese. 
De har vel forsinket sig ; det er ikke saa let 
at beregne Afstanden paa et fremmed Sted. 

Helga. 
Ja men at blive saa længe borte! Din 
Broder veed jo dog, vi længes efter ham. 

Therese. 
Vi? Længes du ogsaa efter Alfred? 

Helga. 
Ja lidt ... nei meget, Therese! 

Therese (giad). 
Er det sandt? Og han veed det? 

Helga. 
Jeg troer nok, han veed det. 

Therese. 
Men siig mig . . . 

Helga. 
Tys, der er Fader! 

ANDEN SCENE. 

De Forrige. Agenten (fra Kahytten). 

Agenten 

(til Therese). 

Naa, er de ikke kommet endnu? 

Therese. 
Nei, endnu ikke. 

Agenten. 
Kan man da ikke see noget til dem? 

Therese. 
Ikke før de naaer Floden ; Landsbyen og den 
store Palmelund ligger i Veien for Udsigten. 

Helga. 
Naar der blot ikke er tilstødt dem en Ulykke? 

Agenten. 
Passiar! Det er jo voxne Mennesker, hvad 
skulde der tilstøde dem? 

Helga. 
Ja, hvem kan vide det? Hvis de nu er gaaet 
ind i en af Gravene . . . 

Agenten. 
Naa ja, hvad saa? 

Helga. 
Paschaen sagde jo, at der var farlige Steder, 
som de skulde vogte sig for. Og du læste jo 
selv i Reisebogen imorges, at der engang var 
styrtet en Englænder ned i saadan en . . . Schakt, 
eller hvad det hedder, og havde slaaet sig ihjel. 

Therese. 
For Guds Skyld, siig dog ikke saadant 
Noget, Helga! Du er nærved at gjøre mig 
angest, og jeg er dog ikke bange af mig. 

(Tabut kommer fra Høire.) 

Agenten. 
Der har vi Skipperen . . . jeg vil dog en- 
gang spørge ham . . . hør De, Skipper! Vi taler 
om de •unge Herrer, har De ikke seet noget 
til dem? 



f'.' 

TREDIE SCENE. 

De Korrige. Ta'biat. 

Tabut 
Nei Mylord! Jeg har kun været i Land paa 
denne Side. Jeg gik op til Byen for at høre 
Nyt; Paschaen har holdt Forhør idag . . . 

Agenten. 
Over Røverne? 

Tabut. 

Nei, over de fremmede Scheiker og Folk fra 

Byen; men han har Ingenting opdaget. Disse 

Tyve — Allah forbande deml — de er saa snue 

som Schakaler-, Ingen veed, hvor de har deres 

Huler. 

Agenten. 

Han, der sprang i Vandet, er han heller 

ikke funden? 

Tabut. 

Endnu ikke; det hedder sig, at han skal 

være undsluppen. Paschaen har sendt Soldater 

over Floden imorges tidlig, nien de er ikke 

kommet tilbage. 

Helga. 
Tænk, dersom Alfred og Hr. Briant nu 
mødte ham derovre 1 

Agenten. 
Ja, fy for en Ulykke I Det var virkelig meget 
ubehageligt . . . det har du ganske Ret i. Hør, 

veed du hvad, jeg er nærved at ønske, vi var 
blevet hjemme. Det Udbytte, Reisen har bragt 
mig, svarer aldeles ikke til mine Forventninger, 
og skal man nu ovenikjøbet gaae her med Livet 
i Hænderne . . . hvad behager? Hvad siger De, 
Skipper? Dersom de unge Herrer nu mødte 
ham . . . Araberen? 

Tabut. 
Saa tænker jeg, han gik tilside og lod dem 
beholde Veien. 

Agenten. 
Hvoraf slutter De det? 

Tabut.' 
Fordi han er Een, og der er Tre imod ham. 

Agenten. 
Tre? De er jo ikke fleer end to. 

Tabut. 
Allah er den Tredie, Herre I 

Agenten. 
Ja Allah, Allah . . . det skal godt hjælpe, 
naar den Kjæltring trækker sin lange Kniv, som 
han altid gik og slæbte paa. Det er ogsaa ufor- 
svarligt af Politiet, at Enhver har Lov at gaae 
med Vaaben hertillands. Saadan en Tjener, En, 
som man fæstec til Opvarter, hvad skal han med 
Kniv . . . undtagen med en Forskærerkniv? 

II 

Tabut 

(som imidlertid har seet udover Floden til Venitre). 

, Nu troer jeg, de kommer, Mylordl 

Helga. 
Kommer de? 

Agenten. 
Kan man see dem? Hvor er min Kikkert? 

(Sfcaaer i det Følgende med Kikkerten for Øiet og seer nd i Bag- 
grunden.) 

Tabut. 
Der lægger en Baad fra Land. 

Therese. 

Hvor? 

Tabut. 

Derovre til Venstre, tæt ved de tre Palme- 
træer. 

Therese. 

Det maa være en anden Baad, der er kun 
Een i foruden Roerkarlen. 

Helga. 
Kun Een, siger du? O Gud, det anede mig! 

Therese. 

Der har vel ikke været Nogen til at sætte 

dem over, og saa har den ene af dem taget 

Aa rerne. 

Tabut. 

Nei, det er en Fellah, som roer Baaden . . . 

og nu kan jeg kjende ham, der styrer, det er 

den ene af Herrerne. 

Helga. 
Hvem af dem? 

Tabut. 
Den Mørke. 

Helga. 
Det maa være Briant . . . men hvor er saa 
Alfred? 

Therese. 
Han er vel bleven tilbage for . . . for at 
tegne. Han har naturligviis begyndt paa en 
Skitse, som han vil have færdig med det Samme. 

Helga. 
Men hvorfor er Briant da ikke bleven hos 
ham? Tabut, troer De, der er hændt en Ulykke? 

Tabut. 
Allah forbyde detl 

Helga. 
Men det er dog muligt, mener De? 

Tabut. 
Imellem Munden og Bægeret er der altid 
Plads til en Ulykke; men lad os haabe det 
Bedstel Vi vil snart erfare det, nu har Baaden 
naaet Strømmen, saa gaaer det hurtig, om et 
Par Minutter er den paa Siden af Skibet. 

Helga. 
O Therese, jeg skjælver af Angst 1 

II* 

Therese 

(med tilkæmpet Fatning.) 

Vær rolig, Helga! See paa mig! Er Alfred 
ikke min Broder, og jeg er dog rolig. 

Helga. 
Men jeg . . . jeg elsker ham jol 

Therese. 
Gjør jeg det maaskee ikke? 

Agenten. 
Saa, der er Baaden ; Briant er ganske rigtig 
alene. Men Gudbevares, hvad betyder dette her? 



FJERDE SCENE. 

De Forrige. Viotor (kommer ind fra Venstre i Bag- 
grunden. Matroser (nærme sig efterhaanden.) 

Therese. 
Hvor er Alfred? Hvor har De gjort at min 
Broder? 

Victor. 
Skylden er ikke min; jeg gjorde, hvad jeg 
kunde, for at redde ham. 

Therese. 
For at redde ham, siger Del Hvad er der 
skeet? Er han død? 

Victor. 
Han er død. 

Helga. 
• Gud i Himlen! 

Therese. 
Alfred død I ... Og De lever! 

Agenten. 
Men du Forbarmende, hvordan er det ga^et 
til? Fortæl dog Menneske! 

Victor. 
Han er styrtet ned ... 

Helga. 
1 Schakten! 

Victor. 
Ja, Frøken ... i en af de dybe Sænkninger, 
som findes derovre i Klippegravene . . . 

Therese. 
Og nu kommer De for at hente Hjælp? 
Men saa skynd Dem, for Himlens Skyld! Her 
er jo Folk nok paa Skibet . . . maaskee lever 
han endnu! • 

Victor. 
Desværre, al Hjælp er forgjæves; Schakten 
er over hundrede Fod dyb. 

Agenten. 
Hundrede Fod! Hu, det gyser i migl Det 
er jo som at springe ned fra Rundetaarn. 

Therese. 
Hvoraf veed De, hvor dybt der er? 

Victor. 
Det har jeg læst. Det maa være den Schakt, 
der tales om i Reisebogen. 

Helga. 
Den, som Englænderen styrtede ned i? 

Victor. 
Uden Tvivl. Den laa i Flugt med Gangen 
og gik lodret ned i Dybet. Man seer den ikke, 
før man staaer ved Randen. 

Helga. 
O, hvor det er frygteligt! 

(tlun lynker ned paa en Divan Og skjuler sit Ansigt i Puderne.) 

Victor. 
Alfred var foran, og da han gik hurtigere 
end jeg, kom vi et Stykke fra hinanden. Paa 
, eengang hører jeg et Raab og seer Faklen synke 
i Jorden. Da jeg et Øieblik efter kom der- 
hen, var Alting mørkt og stille. Jeg kaldte, men 
fik intet Svar ... • 

Therese. 
Og dermed slog De Dem til Ro! 

Victor. 
Nei Frøken, det gjorde jeg ikke. Jeg skyndte 
mig ud i det Frie og fik fat paa nogle Fellaher, 
som arbeidede i Nærheden. Vi bandt Reb sammen 
og hissede brændende . Kviste ned i Schakten, 
men de slukkedes paa Halvveien af den giftige 

Luft. Saa raabte vi igjen og lyttede, men det 
var Altsammen forgjæves. Er han ikke omkommen 
ved Faldet, har de kvælende Dunster dræbt ham. 

Therese. 
Hvorfor lod De Dem ikke selv hisse ned og 
søgte ham? Det vilde han have gjort for Dem. 

Victor. 
Fordi det havde været et unyttigt Selvmord. 

Therese. 
Og det siger De saa hjerteløst og koldt . . . 
<iiaiv høit:) Jeg troer Dem ikke; Victor I 

Victor (ligelede«). 

Troer De ikke, han er død? 

Therese (»om før). 
Jo, men ikke paa den Maade. 

Victor (»om før). 

Paa hvilken da? 

Therese (»om før). 
Det veed jeg ikke ... jeg veed kun, at De 
skjuler noget for mig, men ikke, hvad det er. 
O, min Broder, min Broder! 

(Hun bedækker, hensunken i Smerte, sit Ansigt med Hænderne.) 

Helga 

<8om bar reist sig, iler heu til Therese og omfarner hende). 

Therese, du maa ikke græde I Hvor skal 
jeg faae Styrke fra, naar det ikke er hos dig? 

Therese. 
Hos mig! Min Styrke er snart forbi, troer 
jeg . . . men det er det Samme . . . kom! Jeg 
skal dele med dig, hvad jeg har tilbage. 

(Hun gaaer ind i Kahytten med Helga.) 

Agenten. 

Men Gudbevares, er der da virkelig ingen 

Redning for det arme Menneske? . . . Paschaenl 

Lad os sende Bud til PaschaenI Det er dog i 

det mindste hans Pligt at sørge for en ordentlig 

Begravelse. 

Victor. 

Jeg har talt med Scheiken derovre i Lands- 
byen og sagt ham Besked. Men De har Ret, 
maaskee er det alligevel bedst at sende Bud 
. . . der er Folk nok paa Landingsbroen, jeg skal 
sørge derfor. 

(Han gaaer ud til Høire.) 

Tabut. 
Her nytter det ikke at haabe, Mylordl Det 
er som at vente Hjælp af en flyvende Fugl. 
Det maa være »Djævlebrønden«, han er styrtet 
ned i, og den kommer Ingen op af. (tii MatroBerneo 
Taler jeg Sandhed? 

Matroser. 
Nei, den komiiier Ingen op af 

Agenten. 
Det er jo forfærdeligt, jeg vil ikke være hert 
Jeg vil bort herfra ... jo før, jo heller I 

Tabut. 
Mylord er Herre, jeg har kun at høre og 
at lyde. Vi kan hurtig gjøre os færdige til 
Hjemreisen. 

Agenten. 
Den ene Forskrækkelse ovenpaa den anden, 
det er jo ikke til at holde udi Hvor er min 
Datter nu henne, hvor er min Datter? 

Tabut. 
Hun gik ind i Kahytten, Mylord! 

Agenten. 
Jeg kan jo riskere, at hun bliver syg af alle 
disse Rystelser ... og jeg selv med. 

(Han gaaer ind i Kahytten.) 

Tabut 

(til Matroserne). 

Gjør Alting klart og hold Jer færdig til at 
lette. Vil Herren afsted, er det bedst, vi seiler 
med det Samme, før Vinden lægger sig. 

(Matroserne forlade Scenen.) 

Agenten 

(kommer ad af Kahytten). 

Sagde jeg det ikke nok? Hun ligger paa 
Sofaen derinde og græder, som hun var pidsket. 
Gesvindt, et Glas Vand . . . hun vil have et 
Glas Vand! 

Tabut. 
Mylord talte før om at reise . . . var det Alvor? 

Agenten. 
Ja min Sjæl var det Alvor! Jeg vil ikke 
blive her et Minut længer, end jeg er nødt til. 
Saadan et Land , hvor man riskerer at blive 
plyndret og slaae sig ihjel hvert Øieblikl Det 
er jo skammeligt 1 

Tabut. 
Skibet er klart og Vinden sydlig; vi kan 
seile naar Herren befaler. 

Agenten. 
Saa lad os komme afsted strax, paa Øie- 
blikket. 

(Kn Matrot bringer Yand; Agenten tager det og gaaer ind i 

Kahytten igjen.) 

Tabut 

(stiger op paa Kahytstaget). 

I Allahs Navn, gjør los og let Anker! 

Matroser. 
I Allahs Navn! 

(Kian hører Matroserne arbeide.) 



FFMTE SCENE. 

Tabut. Victor. (Siden) Tlierése. 

Victor 

(kommer hurtig ind fra Høire ; han er bleg og bevæget). 

Holdt! Hvad betyder dette? Hvor vil du hen ? 

Tabut. 
Til Kairo, Herre! 

Victor. 
Til Kairo! Skal vi seile? Hvem har sagt det? 

Tabut. 
Det er Mylords Befaling, Herre I 

Victor. 
Ja men ikke nu, ikke i Aften 1 . . . Du har 
misforstaaet ham . . . 

Tabut. 
Mylords Tale var klar som Luften. Jeg vil 
ikke blive her et Minut, sagde han, jeg vil afsted 
paa Øieblikket. 

Victor. 
Nei, nei, stands! Lad Ankeret falde igjen! 
Det er ingen Tid at seile nu . . . det er jo strax 
Aften. Imorgen . . . opad Dagen . . . eller i 
Overmorgen ... 

Tabut. 
Hvem skal jeg lyde? Mylord er Skibets 
Herre. 

Victor. 
Nei, det er mig, du skal lyde! Jeg har 
leiet Skibet. 

Tabut. 
Men Mylord har betalt det. 

Victor. 
Saa skal jeg tale med Mylord, men vent 
blot, vent! Du maa ikke seile, hører du I 

(Therese kommer fra Kahytten.) 

Tabut. 
Slaa en Trosse om Pælen ... vi venter lidtJ 

Therese. 
Skal vi seile I 

Victor. 
Nei, nei . . . vær kun rolig . . . ikke endnu. 
Jeg skal tale med Agenten . . . han maa vente 
til imorgen . . . 

Therese. 
Vær rolig, siger De? Til mig, som har 
mistet Alt! 

Victor (forvirret). 

Nei, nei . . . naturligviis . . . det var ikke 
^et, jeg meente . . . det er bedre at vente, 
mener jeg . . . 

Therese. 
Jeg synes, det er Dem, der er urolig. 

Victor. 
Mig? . . . Paa ingen Maade ... af hvad 
Grund skulde jeg . . . 

Therese 

(hurtig Og bevæget). 

Troer De maaskee, at Alfred lever? At det 
endnu er muligt at frelse ham? I Himlens Navn, 

saa svar mig dogl Alt, hvad jeg har lidt, vil 
jeg glemme, al den Sorg, De har voldt mig, vil 
jeg tilgive Dem, Victor, naar De giver mig min 
Broder tilbage! 

Victor. 

(efter en synlig Kamp). 

Han er død, har jeg sagt Dem. 

Therese. 
Hvorfor vil De da ikke seile? 

Victor. 
Hvorfor? . . . Fordi det er Aften, og des- 
uden . . . der er jo Meer at see ... De har jo 
ikke været i Land endnu ... 

Therese. 
Paa dette frygtelige Stedl Nei Victor, det 
kan De ikke mene . . . det er ikke derfor. De 
vil vente . . . De har andre Grunde . . . 

Victor (heftig). 

Jeg har ingen andre Grunde, siger jeg Dem. 

Therese. 
Det er ikke sandt I Jeg kan see det paa 
Deres Ansigt . . . der er Noget, som holder Dem 
tilbage. Jeg vil vide, hvad det er I 

Victor (8om før). 

Nu vel da! Naar De ikke vil troe mig . . . 
saa lad os seile I Tabutl Gjør los igjen og sæt 
fra Land, som Mylord har befalet. 

Tabut. 
Strax, Herre! (ta MatroBerneo Gjør los igjenl 

Matroser 

(strax efter). 

Los er I 

Therese. 
Stands, jeg vil ikke bort! Troer De, jeg 
vil forlade min Broder? Stands Skibet, Tabut! 

Tabut. 
Hvad nytter det at standse? Den unge 
Herres Øine ere lukkede. Allah være hans Sjæl 
naadig ! 

Therese. 
Det er det Samme . . . lad de Andre seile, 
hvis de har Hjerte dertil . . . jeg vil i Land, jeg 
vil tale med Paschaen! 

Victor (aftidea). 

Paschaen! . . . Nu har han faaet mit Bud 
. . . jeg sagde, i hvad Retning vi var gaaet. Sæt, 
han lader Gravene gjennemsøge strax, før Skibet 
er borte, og finder ham . . . saa er det ude med 
mig! Fordømt, man skal handle heelt ud, eller 
slet ikke. 

Tabut. 

Hvad skal jeg gjøre. Herre? 

Victor (heftig). 

Seil, har jeg sagt! Hvad nøler du efter? 

Therese. 
Nei, neil Jeg vil see min Broder . . , jeg 
vil see ham, levende eller død 1 ... O GudJ Helga, 
hvor er du? Jeg kan ikke meer! 

(Hnn falder i Afmagt og synker om paa den nærmeste Divan.) 



SJETTE SCENE. 

De Porrise. Helga. Agenten, 

Helga. 
Hvad er der skeet? Hvor er Therese? 

Victor, 
Hun er her, Smerten har overvældet hende. 

Helga. 
Therese, kom til dig selv! 

Agenten. 
Hun hverken hører eller seer, hun er væk! 
Sæt, hun nu ogsaa gaaer hen og døerl Gud- 
bevares, sikken en Reise! 

Victor. 
Hun er kun besvimet, lad os bære hende 
ind i Kahytten. 

{Victor og et Par Matroser bære Therese ind, Helga 
følger. Victor kommer strax tilbage.) 

Agenten. 
Naa, Skipper! hvad bliver det til? Kommer 
vi. afsted eller ikke? 

Tabut. 
Der er gjort los, Herre! Nu sætter vi strax 
ud i Strømmen. 

Agenten. 
Naa Gudskeelov dal Gid vi nu kunde seile 
lige til Kjøbenhavn med det Samme ! Jeg glemmer 
aldrig dette Sted. 

Victor 

(hen for sig). 

Jeg heller ikke. 

Tabut. 
I Allahs Navn, mod NordT Sæt tra! 

Matroser. 
I Allahs Navn, mod Nord! Sæt fra I . 

(Skibet synes at glide fra Venstre til Høire. Bagtæppet bovseger 
sig langsomt fra Høire til Venstre, og Matroserne stago i »amme 

Betning.) 

(Tæppet falder.) 



FEMTE AKT. 



lEn gammeldage; meubleret, men hyggelig Dagligstue i Agentens 
Papirfabrik. Døre paa Siderne. Yinduer og Havedøre i Baggrunden, 
igjennem hvilke man geer ud i det Frie, hvor Frugttræerne blomstre. 

Formiddagabelyening. 



FØRSTE SCENE. 

Agenten. Fruen. H!elga og Th.erese (sidde ved 

et Vindue og sye). 

Agenten. 
Aa tal ikke til mig om den Reise, Katrine! 
Det er som jeg fik en Spand koldt Vand over 
Hovedet, hver Gang jeg bare hører det Ord 
Ægypten. 

Fruen. 
Ja, det var en sørgelig Reise . . . (sagtere.) især 
for Therese, den Stakkel. 

Agenten. 
For os Allesammen . . . det var Begyndelsen 
til hele vor Ulykke. Jeg var jo neppe kommen 

12 

hjem ... i disse Dage er det akkurat fire Maa- 
neder siden . . . førend Alting styrtede ind over 
mig. Først fallerede Møller, den Kjæltring, efter 
at have snydt og bedraget mig paa alle Maader. 
Og ligesom jeg var flyttet herud og havde faaet 
Fabrikken lidt i Gang igjen, saa kom det andet 
Smæk. Aktieselskabet Parafini^ røg i Luften 
. . . eller rettere sagt i Vandet, for det ligger jo 
der og flyder Altsammen i een Tørvevælling. 
Hvad har jeg nu for mine Penge? En Bunke Papir, 
som ikke er fire Skilling værd . . . hvad behager? 

Fruen. 
Naa, i Guds Navn, saa lever vi smaat og 
arbeider os op igjen lidt efter lidt. Man maa 
bare ikke. tabe Modet, Hans ! 

Agenten. 
Ja, du snakker! Jeg er saa modig en Mand 
som Nogen, det har jeg beviist meer end een 
Gang, dernede i det Røverhul. Men hvad hjælper 
det at være modig, naar man staaer lige overfor 
hvad man kalder et Faktum, en virkelig Kjends- 
gjerning? 

Fruen. 
Var Røverne da ikke virkelige? 

Agenten. 
Jo saa minsæl var de virkelige! Jeg havde 
jo en Røver til Opvarter, det har jeg jo fortalt 
dig. Men ham kunde man skyde, og han blev 

ogsaa skudt ... og druknet ovenikjøbet. Men 

jeg kan da ikke skyde Etatsraad Kraft, veed jeg? 

• 

Fruen. 
Nei, Vorherre bevares! 

Agenten. 
Naa ja, hvad skal jeg saa bruge det Mod 
til, som du taler om? Du veed jo, at Etats- 
raaden har opsagt hele sin Prioritet. Til Ter- 
minen skal jeg ud med halvtredsindstyvetusind 
Daler, og jeg har ikke halvtredsindstyvetusind 
Skilling. Om jeg var saa modig som en Løve, 
var jeg lige nær for det. Hvad skal jeg gribe 
til? Det er ikke muligt at skaffe Penge for 
jØieblikket, og faaer jeg dem ikke, maa jeg 
sælge Fabrikken. 

Fruen. 
Sælge Fabrikken! Hvor jeg er født, og 
hvor vi har levet sammen i saamange Aar . . . 
nei, Hans, det har du ikke Hjerte til. 

Agenten. 
Saa, nu kommer du med Hjertet, før var 
det Modet. Hvad i al Verden vil du have, jeg 
skal gjøre? 

Fruen. 
Kunde du for Exempel ikke . . . henvende 
dig til Briant og faae ham til at hjælpe dig? 

Agenten. 
Briant ! 

12* 

Fruen. 

Ja, hvorfor ikke? Han fik jo klogelig sine 

Penge paa det Tørre og fik dig til at gaae i 

Mosen i Stedet for, saa det var da ikke meer 

end billigt . . . 

Agenten. 

Vist ikke nei, det kan der aldeles ikke være 
Tale om. Vi bar gjort en Forretning med hin- 
anden, den er for længe siden afsluttet, og jeg 
har ikke noget Krav paa Hr. Briant. Ja, havde 
vi staaet paa samme Fod, som før, havde han 
ikke trukket sig tilbage fra os . . . 

Fruen (sagtere). 

Hys, husk paa Helga I 

Agenten. 
Nei, der er ingen Udvei, aldeles ingen ; jeg 
bliver nødt til at sælge Fabrikken. Og hvad 
faaer jeg for den, nu, da alle Eiendomme staae 
saa lavt? Ikke Halvdelen af hvad den er værd, 
ikke Trediedelen, og saa eier vi Ingenting, vi 
kommer til at gaae med Bettelstaven, Katrine! 

Fruen. 

Men er det da ikke muligt at faae Etats- 

raaden til at lade Pengene blive staaende et 

Aarstid eller to, naar du byder ham høiere 

Renter? 

Agenten. 

. Det nytter ikke; han har Brug for Kapitalen, 
skriver han. 

Fruen. 
Lad mig engang see hans Brev. 

Agenten 

(tager sin Tegnebog frem). 

Ja, Brevet er her . . . nei, det er sandt, det 
ligger inde paa Kontoret. 

Fruen. 
Saa gaaer jeg med dig ind. Vi kan jo dog 
tale lidt sammen derom. Byrden er aldrig saa 
tung, naar man er To om at bære den. 

(Begge ud til Venstre.) 



ANDEN SCENE. 

Melga. Tlierese. 

Helga 

(reiser sig). 

Der kan du høre, jeg havde Ret, Therese 1 
»Vi kommer til at gaae med Bettelstaven,« sagde 
Fader. Mine stakkels Forældre! Jeg kan ikke 
udholde det længer! 

Therese 

(reiser sig; begge frem). 

Det smerter ogsaa mig, det kan du vel 
tænke; men hvad er der ved at gjøre? 

Helga. 
Briant kunde hjælpe dem. 

Therese. 
Ja, han kunde . . . men han har jo hørt op 
at komme til Jer, siden du paa Hjemreisen gav 
ham en Kurv. 

Helga. 
Men hvis han nu glemte det og kom igjen? 

Therese. 
Briant glemmer ikke nogen Ydmygelse, dertil 
er han altfor stolt og egenkjærlig. 

Helga. 
Det var dog muligt ... jeg har skrevet ham 
til, Therese! 

Therese. 
Du I Har du skrevet til Briant I 

Helga. 
Ja,, jeg har bedt ham om at komme herud. 

Therese. 
Og hvad har han svaret? 

Helga. 
Han kommer idag, med første Tog. 

Therese 
Hvorfor har du gjort det, Helga? Nu rives 
Alting op igjen. Og du . . . jeg kjender dig 
ikke igjen. At tage saadan en Beslutning paa 
egen Haandl 

Helga. 
Fordi jeg vidste, at du vilde fraraade mig det. 

Therese. 
Det vilde jeg ogsaa ... for din egen Skyld. 
Har du tænkt paa Alt, hvad du udsætter dig 
for, Helga? 

Helga. 
Jeg har kun tænkt paa mine Forældre. 
Siden Alfred døde, er alt Andet mig ligegyldigt. 

Therese. 
Men om han nu misforstaaer dig? 

Helga. 
Hvor kan han det, naar jeg siger ham 
Grunden til mit Brev, at jeg vil bede ham 
hjælpe Fader. 

\ Therese. 

Det antager han for en Skingrund. 

Helga. 
Nu vel, saa lad ham det! Lad ham troe, 
hvad han vil, naar han blot opfylder mit Ønske. 

Therese. 
Du har jo ikke opfyldt hans. 

Helga. 
Hans Ønske! Hvor kan du sammenligne 
det med mit? Jeg beder jo kun om Penge, han 
bad om Kjærlighed. 

Therese. 
Om din Haand bad han ... 

Helga. 
Er det ikke det Samme? 

Therese. 
Ikke for ham, han er vant til at skille det 
Ene fra det Andet. Hvem indestaaer dig for^ 
at han ikke fornyer sit Tilbud? 

Helga. 
Du siger jo selv, han er stolt. 

Therese. 
Derfor vil han maaskee ikke bede, men 
fordre. Hvad gjør du saa? 

Helga. 
Jeg siger naturligviis Nei. 

Therese. 
Men hvis han nu stiller det som Betingeke 
for at hjælpe din Fader, at du skal række ham 
din Haand, hvad vil du saa svare? 

Helga. 
Jeg vil svare ... o, jeg veed ikke selv! 
Jeg vil . . . tys, der kommer en Vogn, det maa 
være ham! Gaa, Therese, gaa! Lad os være 
alene. 

Therese. 
Jeg gaaer, men husk, hvad jeg har sagt 
dig ... og tænk paa Alfred 1 

(ud til Venstre.) 

Helga (alene). 

Alfred! Jeg tænker jo paa ham tidlig og 
silde. Men skal jeg ikke ogsaa tænke paa de 
Levende? Skal jeg ikke tænke paa min Fader 
og min Moder? Det maa gaae som det vil, 
jeg kan ikke Andet! 



TREDIE SCENE. 

Helea. Victor (ind fra H^ire.) 

Victor. 
De har ønsket at tale med mig, Frøken? 

Helga. 
Ja, og jeg takker Dem, fordi De er kommen. 

Victor. 
Hvormed kan jeg være Dem til Tjeneste? 
Undskyld, at jeg gaaer lige til Sagen, men min 
Tid er begrændset, jeg skal tilbage med Gods- 
toget. 

Helga. 
Hjælp min Fader! 

Victor. 
Deres Fader . . . trænger han til Hjælp? 
I hvad Henseende? 

Helga. 
Veed De ikke, at det er gaaet tilbage for ham? 

Victor. 
Jeg veed, at han har lidt nogle Tab, og at 
han igjen har maattet overtage Bestyrelsen af 
sin Fabrik. 

Helga. 
Men De veed ikke det Sidste, at han skal 
udbetale hele den Sum, han har staaende i 
Fabrikken? 

Victor. 
Nei, det vidste jeg ikke. 

Helga. 
Skaflfer han ikke Pengene om en Maaned« 
bliver han nødt til at sælge Alt. 

Victor. 
Jeg beklager Deres Fader meget, men det 
er tildeels hans egen Skyld. Han har i sin Tid 
begaaet den Uforsigtighed ikke at sikkre sig 
Prioriteten i en længere Aarrække. Dengang 
var det let nok at reise Penge, nu for Tiden er 
det vanskeligere. Der er ingen Kapital, eller 
rettere sagt, den holder sig tilbage . . . 

Helga. 
Alt det forstaaer jeg ikke noget af; jeg veed 
kun, at mine Forældre trues af Fattigdom, 
maaskee af Nød! 

Victor. 
Lykken gaaer op og ned, hvad er derved 
at gjøre? 

Helga. 
Det er pinligt for mig, at De ikke vil komme 
mig imøde, Hr. Briant, men for mine Forældres 
Skyld kan jeg finde mig i Alt. De har selv 
Forftiue . . . kom min Fader til Hjælp og laan 
liam den Sum, han trænger til. 

Victor. 
Jeg? Det gjør mig ondt, men min Kapital 
er for Øieblikket bunden. 

Helga. 
Bunden . . . hvad vil det sige? Kan De da 
ikke løse Baandet? 

Victor. 
Vanskeligt. 

Helga. 
Men De kan det dog? 

Victor. 
Maaskee kunde jeg det, dersom . . . men 
hvad nytter det at tale om umulige Forudsæt- 
ninger? 

Helga. 
Jo, siig det, lad mig høre Alt! 

Victor. 
Dersom det var tænkeligt, at der til Gjen- 
gjæld for det Baand, De beder mig om at løse, 
kunde knyttes et andet . . . 

Helga. 
Jeg forstaaer Dem. Har Therese da virkelig 
Ret? Kan De ikke gjøre en god Gjerning uden 
Vederlag? 

Victor. 
Hør mig, Helga I Det er Dem, der har 
kaldt mig hertil, ellers var jeg ikke kommen. 
Det Afslag, De gav mig paa Reisen, har holdt 
mig borte fra Deres Hjem, men derfor har jeg 
dog ikke glemt Dem. Deres Nei har ikke til- 
intetgjort min Følelse, det har skærpet den. 

Helga. 
Saa er det Trods og ikke Kjærlighed, De 
føler. 

Victor. 
I første Øieblik var det Trods, det har De 
Ret i; thi jeg er ikke vant til at opgive mine 
Ønsker uden Kamp, og støder jeg paa Hindringer, 
saa rydder jeg dem af Veien, hvis jeg kan. Men 
her var jo ingen uden Deres egen Villie, og den 
kunde jeg ikke tvinge . . . jeg kunde jo ikke 
bære Vaaben imod Dem. Saa løste min Trods 
sig lidt efter lidt op i Higen og Længsel . . . 
thi jeg kan ogsaa længes . . . De yeed ikke, hvor 
tungt og hvor dybt! 

Helga. 
Efter hvad? Jeg troede, De havde Nok i 
Dem selv. 

Victor. 
I mig selv! . . . Helga, jeg vil tilstaae for 
Dem, hvad intet Menneske veed eller aner: der 
er mørkt og eensomt indeni mig, derfor længes 
jeg efter noget Lyst og Blomstrende. Der er 
Tanker, jeg ikke meer kan udholde at være alene 
med, derfor længes jeg efter En, hos hvem jeg 
kan glemme dem. Jeg længes efter noget Kjær- 
ligt og Blødt, efter Hvile og Fred . . . eller ogsaa 
efter den evige Søvn, 

Helga. 
De, Hr. Briant? Saa maa der være to 
Naturer i Dem. 

Victor. 
Det er der i os Alle, Enhver af os har Noget, 
som Forholdene har trængt tilbage. De kjender 
mig ikke, De veed ikke, hvad der ligger for 
Frø i min Sjæl, som ikke er kommet til Blomstring. 
Min Moder døde tidlig, jeg kan ikke huske hende ; 
men i den senere Tid har jeg begyndt at tænke 
paa, at det havde været bedre for mig, om hun 
havde levet noget længer. Min Fader var en 
kold og haard Mand, han behandlede mig strengt, 
og den første Glæde, han gjorde mig, var da 
han døde, og jeg fik Frihed til at følge mine 
Lyster og gaae den Vei, jeg selv vilde. Saaledes 
voxede jeg op ; det er Grunden til, at det Haarde 
og Trodsige i min Natur er bleven stærkt og 
tidlig udviklet. De kan mildne det, Helga! Alt, 

hvad der mangler mig, har Naturen givet Dem, 
jeg trænger til Dem, ligesom De i dette Øieblik 
trænger til mig. Nu vel da, Lige for Ligel Ræk 
mig Deres Haand, saa skal jeg opfylde Deres 
Ønske. 

Helga. 
Men naar jeg ikke elsker Dem . .1 

Victor. 
Det forlanger jeg jo ikke . . . ikke endnu. 

Helga. 
O min Gud, hvad skal jeg dog gjøre? 

Victor. 
De skal have Tillid til mig. 

Helga 

(efter en synlig Kamp). 

• Nu vel da, naar det ikke kan være Andet . . . 
(hurtig og indtrængende:) Og saa hjælper De min Fader 1 

Victor 

(griber hendes Haand). 

Endelig I 

Helga 

(drager Haanden til sig). 

Vent I Der er Noget, jeg først maa sige 
Dem. Det er ikke blot et tomt Rum, der skiller 
mig fra Dem . . . der staaer en Skygge imellem os. 

Victor 

(urolig). 

En Skygge! Seer De ogsaa Skygger? 

Helga. 
Jeg seer kun een, kun ham, jeg elskede . . . 
det var Alfred. 

Victor. 
Der er ingen Skygger ... det er Indbild- 
ning, Drømmebilleder I Hvor kan der være en 
Skygge, naar der ikke er noget Legeme? De, 
som er døde, er døde. 

Helga. 
Men de kan leve i Erindringen. 

Victor. 
I Erindringen? ... Ja vist, ja, lad dem leve 
i Erindringen, naar de kun ikke . . . 

Helga. 
Det var det, jeg vilde sige Dem. Jeg har 
ikke glemt Alfred . . . jeg elsker ham endnu. 

Victor (afsides). 

Kan jeg da ikke faae Bugt med ham? Skal 
han staae mig i Veien efter Døden? (høito Jeg 
vidste det allerede, før De sagde det. Men det 
forandrer ikke mine Følelser for Dem. Jeg 
tager alligevel imod Deres Haand og haaber, at 
det engang skal lykkes mig at vinde Meer end den. 

Helga (resigneret). 

Hos mig er der ikke Meer at vinde . . . men 
gjør som De vil. (hurtig:; Og saa hjælper De min 
Kader? 

Victor. 
Den Sum, han behøver, staaer til hans 
Tjeneste. 

(Therese kommer ind.) 



FJERDE. SCENE. 

De Forrige. Tlierese. 

Victor. 
Frøken Therese 1 Maa jeg forestille Dem 
min Forlovede ; Helga har i dette Øieblik skjænket 
mig sin Haand. 

Therese. 
Helga, er det sandt? Saa snart kunde du 
glemme . . . 

Helga (halv høit). 
Jeg har Intet glemt, men han redder mine 
Forældre fra Fattigdom. 

Therese (ligeledee). 

Saa har du solgt dig for deres Skyld. 

Helga (som før). 

Døm mig ikke saa haardt, Therese 1 Du 
staaer alene i Verden; men sæt dig i mit Sted, 
tænk, om du havde en Fader og en Moder . . . 

Therese 

(som før, men stigende). 

Alt Andet kunde jeg offre dem, kun ikke det 
Bedste, ikke Sandheden, ikke min Kjærlighed I 

Helga (Barn før). 

Men han er jo død ... o min Gud, tal dog 
ikke saaledes, du gjør mig fortvivlet. 

Therese (høiere). 
Alfred er død, ja . . . men jeg lever! Og 
jeg vil kæmpe for din Lykke, ligesom han vilde 
gjøre, hvis han stod her. 

Helga (ligeledes). 

Hvad mener du? . . . Hvad har du isinde, 
Therese? 

Therese 

(høit, med et stærkt Udbrud). 

Jeg vil tage den Dødes Vaaben op, jeg vil 
stille mig i hans Sted og forsvare digl Jeg vil 
forsvare dig imod dig selv, om det skal være! 

Helga. 
Therese ! 

Victor 

(tU Helga). 

Bær over med hendes Heftighed, Sorgen har 
angrebet hende. 

Therese. 
Kunde jeg saa sandt blot forklare dig, hvad 
jeg føler! Kunde jeg give den dunkle Frygt og 
Anelse, som piner mig, et Navn . . .! 

Helga (forundret). 

Jeg forstaaer dig ikke. 

13 

Therese. 

Kunde jeg arftafe, bvad der bestand^ hder 

for min Sjad, soen Qeme Stemmer fir;^ en anden 

Verden . . .1 

Victor 

Hvad vilde De saa sige? 

Therese. 
Jeg vilde sige ... o Gud, jeg kan jo Intet 
»ige, Intet gjorel 

Helga. 
Therese, for Himlens Skyld, kom dog til dig 

Fielvl (»Afri«) Lider du da meer end jeg? 

(Atfent«n og Frixen ind fra Yenetre.} 

FEMTE SCENE. 

!)«• Forrtflre. Acenten. Fruen. 

Fruen. 
Itvful for noget . . . Hr. BriantI 

Agenten. 
Hl. \MM\t\ . . . Ærbødig Tjener! 

Rriant. 
\^\\ \\\\\\\\'\ l)cm maaskee, at jeg efter saa 
\m\ \ ^^^ Vy^yMy \\i^y taget mig den Frihed . . . 

V"" r u c n, 
It\. \\s\ \\>\\ Cwwi det gjor, det skal jeg 

Agenten (stiv). 
Det er en ganske uventet Fornøielse . . . tør 
jeg spørge, i hvilken Anledning . . .? 

Victor. 
Jeg kommer for at gjøre Dem et Tilbud. 

Fruen 

(sajøie, til Agenten). 

Et Tilbud! Det skal du ikke tage imod, 

Hansi 

Agenten (sagte). 

Jeg maa da først høre, hvad det er. (høit tii 
Victor:) Vil De behage at forklare Dem, jeg er 
lutter Øre. Maa jeg bede Dem . . . 

(Han byder ham en Stol. Victor, Fruen og Agenten sætte, sig.) 

Victor. 
De erindrer maaskee, at jeg iljor overlod 
Dem endeel Aktier? 

Agenten. 
Jo, Tak skal De hav^, det husker jeg temmelig 
nøie. Hvis De ønsker dem tilbage, saa er de 
ganske til Deres Tjeneste. 

Victor. 
Det er netop det, jeg gjør. 

Agenten. 
Hvad behager? . . . Det var som Pokker 1 

Fruen (»agte). 
Tag dig iagt, Hans ! Det hænger ikke rigtig 
sammen. 

13* 

Agenten. 
Ter jeg udbede mig nærmere Oplysning . . . 

Victor. 
Jeg tilbyder Dem at tage Aktierne igjen til 
Emissionsprisen, imod at De optager mig som 
Compagnon i Deres Papirfabrik med en Part, 
der svarer til . . . lad os sige Halvdelen af den 
omhandlede Kapital. 

Agenten. 
Halvdelen . . . men saa mister De jo fem 
og tyve tusind Daler 1 Det Tilbud kan jeg ikke 
modtage. 

Fruen. 

Jo saamænd kan du saa, naar Hr. Briant 

selv foreslaaer det. Han har nok sine Grunde, 

det kan du være sikker paa. Hvorfor skulde 

han gjøre det, naar han ikke havde Fordeel deraf? 

Victor. 
De er noget streng imod mig, Frue; men 
det er sandt, jeg har en Grund . . . 

Fruen (tn Agenten). 

Hvad sagde jeg? 

Victor. 
Thi med det Samme jeg gjør dette Tilbud, 
beder jeg paany om Deres Datters Haand. 



I 



I 

Agenten. 

Om Helgas? Ja, De veed, fra min Side 

var der ikke Noget i Veien; det var hende selv, 

som ... 

Victor. 

Frøken Helga har nylig samtykket i at 

blive min Hustru. 

Agenten. 
Har Helga? 

Fruen. 

Men Gudbevares, Barn ! Er det sandt, hvad 

han siger? 

. Helga 

(med tilkæmpet Fatning). 

Ja, Moder, det er sandt. 

Agenten. 
Du har altsaa betænkt dig? Herregud, hvor 
de Pigebørn er vægelsindede I (tii victoro Ja, under 
disse Omstændigheder er det en Selvfølge, at 
jeg modtager Deres Tilbud, kjære Hr. Brian t, 
baade det ene og det andet . . . nei bi lidt, der 
er en Ting endnu, som vi først maa have klaret. 
Er De bekjendt med min nuværende Stilling? 

Victor. 
Saa temmelig, Hr. Agent I 

Agenten. 
De veed altsaa, at jeg har lidt betydelige 
Tab^ og at min Datter ikke mere er, hvad man 
kalder et godt Parti? 



198 



Victor. 
Det er Deres Datter, jeg begjærer, ikke Deres 
Formue. 

Fruen. 
Hvad for noget I De veed, at hun er fattig, 
og dog vil De gifte Dem med hende? Det var 
mærkeligt 1 Saa er De Skam alligevel bedre, 
end jeg havde troet. 

Victor. 

Det haaber jeg at overbevise Dem om. 

• 

Fruen. 

Der kan man see, man kan ogsaa gjøre en 

Skjælm Uret. (tu Heigao Naa, Gud velsigne dig, 

mit Barn 1 (omfavner hende.) Jeg tænkte engang paa 

en anden Fremtid for dig, men . . . det skulde 

nu ikke være. Er det nu ogsaa virkelig dit 

eget Ønske? 

'Helga (eagte). 

Det er mit eget Ønske. 

Fruen. 
Ja, tag hende saa i Guds Navn, Hr. Briant! 
Men vær god imod hende, det siger jeg Dem, 
ellers faaer De med mig at bestille. 

Agenten. 
Naa Gudskeelov da, saa er jo al Nød over- 
staaet, og jeg behøver ikke at sælge min Fabrik. 
Det kan jeg takke Dem for, min kjære, unge 

Venl (rKtker vicior iioaiiuen.) De har gjort 
"sand Tjeneste, for . . . ja, jeg vil tilst 
oprigtigt . . . Videnskaben har ikke br; 
de Resultater, jeg ventede. Jeg troer i G 
at jeg er bedre anlagt for Praxis end foi 
, . . hvad behager? Jeg vil naturligvi 
med Interesse følge de videnskabelige Bev 
men personlig vil jeg dog herefter for 
at . . . at . . . 

Fruen. 
At lave Papir? Det gjør du Ret i, 
Det var det, vi begyndte med, lad o; 
ende med det. 

Agenten. 
Ogsaa den Virksomhed har jo iøv. 
videnskabelige Side. Efterhaanden som r 
Kemiens Hjælp trænger dybere ind i St 
Natur, bliver man ogsaa i Stand til at 
Papiret, og jo bedre Papiret er, desto be 
desto bedre ... 

Fruen. 
Desto bedre skriver man derpaa. 

Agenten. 
Ikke sandt! Desto bedre skriver n* 
paa, Tankerne flyder villigere i Penne 
sagt, Papirfabrikanten bidrager ikke Uv 
til de aandelige Opgavers Løsning. Det ( 
før faldet mig ind, men nu staaer det 1 

mig ; det er en betydningsfuld Opgave at fabrikere 
godt Papir, og den vil jeg bestræbe mig for 
at løse. Altsaa . . . Viborg & Compagnil Hvem 
skulde have tænkt det for en Time siden? (gmder 
fornøiet Haenderne.) Naa, saa skal det vel ikke vare 
længe med Brylluppet . . . hvad behager? 

Victor. 
Det haaber jeg ikke. 

Fruen. 

Ja, det maae vi nu tale om. Der er jo Ad- 
skilligt, som først skal arrangeres. 

(Agenten og Fruen tale sagte sammen under Besten af Scenen. 

Helga hører til). 

Therese (afsides). 

Er der da ingen Retfærdighed ? (tii victor, hai^ 
høit:) De veed, at Helga ikke elsker Dem, at det 
er Alfred, som lever i hendes Tanker, og allige- 
vel vover De . . . 

Victor (halv høit). 

Alligevel vover jeg at modtage hendes Haand, 
naar hun rækker mig den. 

Therese (som før). 

Hun har ikke rakt Dem den. De har taget 
den med Vold. 



:V' 

Victor (8om før^. 

Kald det hvad De vil, men nu har jeg den 
og slipper den ikke. 

Therese (som før). 
Victor . . . hvorfor vil De gjøre ogsaa hende 
ulykkelig? 

Victor (9om før). 

Ulykkelig, det haaber jeg ikke; jeg vil kun 
selv være lykkelig, jeg vil have Liv og Lys om- 
kring mig, jeg vil have en Fremtid og glemme 
Fortiden 

Therese (som før). 
Ja, glem den, hvis De kan ; men den glemmer 
ikke Dem. Naar De mindst venter det, lyder 
dens Røst i Deres Øren. 



Victor (som før). 

Jeg skal tvinge den til at tie. 



Therese (»om før). 
Kan De ogsaa tvinge Stemmen i Deres eget 
Bryst til at tie? Frygter De ikke for, at Alfred, 
som De har forladt i Døden, og hvis Minde De 
nu træder under Fødder, skal stille sig imellem 
Dem og den Lykke, De griber efter? 

Victor 

(som før; med et uroligt Blik, usikkert). 

Alfred . . . hvad har jeg med Alfred at 
skaffe? Var jeg Deres Broders Vogter? 

Therese (si>m før). 
Det svarede ogsaa Kain, da Herren spurgte 
ham i Haven: Hvor har du gjort af din Broder? 

Victor (som før). 

De taler over Dem ... De er syg. Alfred 
er død og . . . 

Therese (som før). 
Men de Døde lever. Vogt Dem, at ikke 
Graven aabner sig og vidner imod Dem! 

Victor (som før). 

Jeg forstaaer Dem ikke. Venter De Mi- 
rakler? Dem skeer der ingen af meer, deres Tid 

er forbi. 

Therese 

(Bom før, men stærkt). 

Nei, Gud kan endnu give sig Vidnesbyrd! 
Og han vil gjøre det, han lader sig ikke spotte I 

(Victor vender eig bort med et Skuldertræk. I det Samme aabnes 
Døren, og Alfred viser sig, i samme Klædedragt som sidst, lidt 
blegere, men ellers uforandret. Han staaer et Øieblik stille paa 

Tærskelen og træder derpaa ind. Høit, med et ITdraab :) Seer Dc 

. . . det er ham . . . der staaer min Broderi 



SJETTE SCENE. 

De Forrige. Alired. 

Victor 

(viger et Skridt tilbage; halv høit). 

Igjen I . . . Kommer han nu ogsaa om Dagen 1 
Kan det ikke være nok med Natten I ... 



Helga (jublende). 

Alfred! Det er haml Han lever! 

(Htm iler ham imøde og griber hans Hænder.) 

Fruen. 
Lever han! 

Alfred. 
Helga, saa har De dog ikke glemt mig! 

Helga. 
Glemt! Hvor kunde jeg . . . (slipper ham.) Min 
Gud, hvad har jeg gjort! 

Therese. 
Alfred . . . seer du da ikke mig? 

Alfred 

(omfavner hende). 

Min Søster! 

Agenten. 
Men du Forbarmende! De er jo død, 
Menneske ! ^ 

Alfred. 
Nei, Hr. Agent! jeg er lyslevende og be- 
finder mig i bedste Velgaaende. 

Victor (afsides). 

Han lever! Saa faaer jeg da engang en 
rolig Søvn. 

Agenten. 

Men Gudbevares, hvorledes hænger dette 
sammen? De styrtede jo ned og slog dem ihjel 
paa Stedet. 

Alfred. 
Havde jeg gjort det, Hr. Agent, saa stod 
jeg neppe her. 

Fruen. 
Men saa fortæl dog, lad os faae at vide . . . 

Alfred. 
Det er snart fortalt. ♦ 

Victor (sagte). 

Alfred ... jeg bønfalder dig . . . tænk paa 
vor Barndom I 

Alfred (Ugeledes). 

Tænkte du paa den, da jeg bønfaldt dig? 

Victor (som før). 

Nei, du har Ret. Gjør hvad du vil. 

Fruen. 
Skynd Dem, vi staaer som paa Naale. 

Agenten. 
Hvor har De været henne? De kan da 
umulig have været nede i Brønden i al den Tid. 

Allréd 

(efter en kort Pause, under hvilken Victors TJro er synlig). 

Jeg laa længe syg efter Faldet ... af en 
hidsig Feber. 

Victor (sagte). 

Tak, Alfred I 

(Han drager sig lidt efter lidt over til Siden.) 

Alfred. 
I flere Maaneder svævede jeg mellem Liv 
og Død; først da jeg begyndte at komme mig, 
fik jeg at vide, hvorledes Alt var gaaet til, at 
De havde troet mig død og var seilet bort med 
det Samme. 

Fruen. 
Men hvordan blev De frelst? Hvorledes kom 
De ud af Hulen? 

Alfred. 
Jeg veed det neppe selv. Der maa have 
ligget Noget paa Bunden, som har taget Stødet 
af. Da jeg vaagnede af en dyb Afmagt, fandt 
jeg en Sidegang, som førte til Lyset; jeg blev 
funden af nogle Fellaher, bragt til Luxor og 
pleiet af Scheiken. 

Fruen. 
Herregud, hvad De har gaaet igjennem! 
Det er jo næsten et Mirakel, at De er sluppen 
derfra med Livet. 

Alfred. 
Kald det, hvad De vil, Frue! For mig er 
det visselig et Mirakel. 

Victor (afsides). 

Ogsaa for mig. 

Therese (haw høit). 
Er det sandt, Alfred? Gik det saaledes til? 

Alfred (ligeledes). 

Det er sandt, at Gud har frelst mig, da jeg 
var forladt af Menneskene. 

Agenten, 
Men hvorfor i Alverden har De dog ikke 
skrevet til Deres Søster? 

Alfred. 

Det har jeg gjort, Hr. Agent! men først 
for en Maaned siden, før havde jeg ikke Kræfter 
dertil. 

Agenten. 

Saa ligger Brevet Skam inde paa Posthuset 
i Kjøbenhavn. Vi har nemlig boet herude i et 
Fjerdingaar, og da vi flyttede, var der jo Ingen, 
som tænkte paa Muligheden af en Postforbindelse 
med Dem. Naa, jeg gratulerer til Opstandelsen 
og ønsker Dem velkommen hjem, Hr. Sommer I 

Fruen. 
Ja, Velkommen baade til Livet og til Dan- 
mark! Var De bare kommen noget før, det 
havde jeg hellere seet. 

(Helga brister i Graad og skjuler sit Ansigt hos Moderen.) 

Agenten. 
Men Barn dog, hvad gaaer der af dig? Er 
det nu Tid at græde? Hvad maa din Forlovede 
tænke ! 

Alfred. 
Hendes Forlovede I 

Agenten. 
Min Datter er for et Øieblik siden bleven 
forlovet med Hr. Briant. 

Alfred. 
Med haml Helga, svar mig oprigtig! Hvem 
af os to elsker De, ham eller mig? Er det Briant> 
saa viger jeg Pladsen. 

Victor. 
Nei, nei . . . det er mig, som giver Afkald I 

Agenten. 
Hvad for noget . . . Afkald? Men hvad 
betyder alt dette her? Hvad vil det sige, at 
Hr. Sommer viger Pladsen? Han har jo slet 
ingen Plads . . . hvad behager? 

Alfred. 
Helga, har jeg slet ingen? 

Helga (stærkt). 

Jo, Fadpr! Han har en Plads her i mit 
Hjerte 1 For din Skyld har jeg lovet Hr. Briant 
min Haand, men det er Alfred, jeg elsker! 

Alfred. 
Tak for de Ord 1 Nu fik jeg først Livet igjen 1 

Fruen. 
Var det derfor du gjorde det, mit stakkels 
Barn! 

Agenten. 
Men Gudbevares 1 Hvor kan du bære dig 
saaledes ad? Elske den Ene og forlove dig med 
den Anden . . . det er jo næsten, hvad man 

• 

kalder Bigami Høistærede Hr. BriantI De 
maa virkelig bære over med hendes Letsindighed, 
De maa ikke dømme hende efter en Overilelse, 
som jeg haaber med Tiden . . . 

Victor. 
Jeg er domfældt, jeg dømmer Ingen. 

Agenten. 
Et nyt Bevis paa Deres fortræffelige Karakteer. 
Saa opgiver jeg heller ikke Haabet om den For- 
bindelse, som . . . 

Victor. 
Det gjør mig ondt, Hr. Agent! Jeg kan 
hverken ægte Deres Datter eller være Deres 
Compagnon; jeg forlader Danmark. 

Agenten. 
For længere Tid? 

Victor. 
Maaskee for bestandig. 

Agenten. 
Og jeg, som nu troede, at Alt var i Orden ! 
Det gjør mig ondt, Hr. Briant, meget ondt, baade 
at jeg skal miste Deres behagelige Selskab, og at 
det Arrangement, vi havde truffet . . . 

Victor. 
Det staaer naturligviis ved Magt, hvis De 
iønsker det. 

Agenten. 
De vil tage Aktierne igjen, mener De? Nei, 
De maa undskylde, naar De hverken bliver min 
Svigersøn eller min Compagnon, kan jeg heller 
ikke tage imod Deres Penge. 

Alfred. 
Saa tag imod mine I 

Agenten. 
Deres? Jo, det skulde nok hjælpe stort! 

Alfred. 
Siig ikke det, Hr. Agent! Jeg er rig. 

Fruen. 
Hvad for Noget? 

Therese. 
Er du? 

Agenten. 

Hvad behager? Er De rig? De er nok 

snarere i godt Humør, Hr. Sommer 1 

Alfred. 

Det er jeg ogsaa; men det Ene udelukker 

jo ikke det Andet . . . ikke altid i det mindste. 

De husker nok, der var en Kjøbmand i Kairo, 

som havde mistet et kostbart Skriin, og* der var 

14 

udlovet en stor Sum til Den, som skaffede det 
tilbage? 

Agenten. 
Ja rigtig, det stod jo i den Bekjendtgjørelse . . . 

Helga. 
Som jeg gjemte . . . 

Alfred. 
Og viste mig. Nu vel, dette Skriin fandt 
jeg i Graven, hvor Røverne havde gjemt det. 
Skatten var saa godt som urørt, og jeg har 
faaet Trediedelen af dens Værdi udbetalt i gode 
Vexler. 

Victor (afsides). 

Ogsaa det! Er der da virkelig en Magt, 
som skifter Lønnen og Straffen retfærdig? 

Agenten. 
Nei, hvad hører jeg? Jeg gratulerer, Hr. 
Sommer 1 Saa er De jo paa den Maade en 
hovedrig Mand. 

Alfred. 
I det mindste rig nok til at tilbyde Dem 
den Sum, De. behøver. 

Agenten. 
Vil De da gaae i Compagni med mig? 

Alfred. 
Nei, min Kunst svigter jeg ikke. Men jeg 
vil bede Dem om Helgas Haand, og saa vil jeg 

. . . nei, først vil jeg stille Alt hvad jeg eier til 
Deres Raadighed, og saa vil jeg spørge, om De 
vil have mig til Svigersøn. 

Agenten. 
Om jeg vil? Min kjære, unge Ven, De har 
rørt mit Hjerte, De er et fortræffeligt Menneske 
... tag hende og gjør hende lykkelig! 

Alfred. 
Takl 

Agenten (muntert). 
Men kan jeg nu ogsaa stole paa, j^t De er 
rigtig levende, og ikke saadan en . . . Skygge? 
Hvad behager? 

Alfred. 
Nei, Skyggernes Verden kom jeg lykkelig 
ud af; den ligger langt herfra, dernede mellem 

Bierfifene. (Henter en Skitsebog, som han har bragt med.) 

See her! Kjender De Stedet igjen? 

Agenten. 
Det er jo Udsigten fra Skibet. 

Helga. 
Og her er Skibet selv I Kom, skal Du see. 
Moder 1 

(De betragte Billederne og fortsætte Samtalen sagte ved den 

ene Side af Scenen.) 

Therese 

(til Briant, som staaer paa den modsatte Side:) ^ 

De reiser bort fra Danmark? 

14* 

Victor. 
Jå, Frøken. 

Therese. 
Hvor reiser De hen? 

Victor. 
Det veed jeg ikke, og det er jo lige meget. 
Jeg har tabt . . . hvem spørger om den slagne 
Fjende? 

Therese. 
Naar han ligger saaret ved Veien, hører 
Fjendskabet op, og saa vaagner de gamle Minder. 

Victor. 
Og det siger De, Therese . . . De, som jeg 
har forurettet meer end Nogen? 

Therese. 
Jeg bærer ikke Nag, lad os skilles uden 
Vrede. Guds Haand har ramt Dem, den kan 
ogsaa reise Dem igjen. Maaskee kan De endnu 
blive lykkelig, Victor I 

Victor. 
Jeg? . . . Aldrig! Lykken har eengang været 
mig nær, nu føler jeg det først. I den Ungdoms- 
drøm, jeg selv forspildte, stod den ved min Side; 
men jeg forsmaaede den og vendte den Ryggen 
. . . den kommer ikke igjen, den kjendes ikke 
ved mig. 

Therese 

(sagtere, beræget). 

Nei, ikke som De er, det er sandt . . . men 
kunde De blive en Anden . ' 

Victor. 
Det vil jeg blive! Men hvad saa? Jeg 
forstaaer Dem ikke, Therese! De taler saa mildt, 
som om det var i gamle Dage . . . 

Therese. 
Jeg forstaaer mig ikke selv, jeg veed kun 
Eet, at nu maa vi skilles. Gud være med Dem 
og Levvel! 

Victor. 

Therese! . . . Levvel! (Therese rækker ham 
HaandeOf eom han kysser. Han gaaer derpaa orer til de Andre, 

idet Alfred nærmer sig.) Alfred! Jeg har sagt Farvel 
til din Søster, nu vender jeg mig til dig. Kan 
du glemme, hvad der er skeet, og tilgive mig? 
Du veed ikke, hvad jeg har lidt, siden vi skiltes. 
Hver Gang jeg lukkede mine Øine, har jeg seet 
dig staae foran mig og hørt dig kalde . . . hver 
eneste Nat har været en Domfældelse uden 
Naade. Alfred, tilgiv mig, ifald du kanl 

Alfred. 
Der er min Haandl Jeg vil sige som Josef : 
Du tænkte Ondt imod mig, men Gud vendte 
det til det Gode. Bed ham om Tilgivelse, jeg 
tilgiver dig gjerne. 

Victor. 
Ham siger du? Ja, du har Ret . . . din 
Gud er stærkere end min . . , jeg vil see, om 
jeg kan finde ham 1 (Hurtig ud tii Høire.) 

Fruen. 
Hvad er det? Gik Hr. Briant bort? 

Agenten. 
Uden at sige Farvel! Naa ja, under disse 
Omstændigheder . . . 

Helga 

(Ul Alfred). 

Gudskeelov han er borte! Nu synes jeg 
først, at jeg hører dig rigtig til. 

Alfred. 
Saa lad mig ogsaa fæste dig rigtig og 
sætte denne Ring paa din Finger. 

Helga. 
Er det Faraos Ring? 

Alfred. 
Det tør jeg ikke paastaae; men i hans Grav 
har jeg hentet den. 

Helga. 
Hvad er det for Tegn, der er skaaret i 
Stenen ? 

Alfred. 
Det er et Ord, som betyder «Lykke«. 



Helga. 
Men saa er det jo en Lykkering. 

Alfred. 
Mig har den visselig bragt Lykke; gid den 
maa bringe dig den sammel 

Fruen. 
Det gjør den nok, naar I først har havt 
Bryllup, Børn I Den bedste Lykke, jeg kjender, 
er et godt og kjærligt Hjem. 

Agenten. 
I Forening med høiere Interesser, Notabene, 
som kan udvide Horizonten. 

Fruen. 
Aa ja saamænd, det kan være godt nok at 
see sig omkring. Men Himlen har man da altid 
over sig, naar man bare vil løfte Hovedet og 
lukke Øinene op. Hvad siger du, Therese? 

Therese (stærkt). 
Ja, Gud være lovet, at vi har Himlen over 
os I Blev den først lukket, saa var det snart 
forbi med Lykken. 

(Tæppet falder.) 



RENTESKRIVEREN. 



HOLBERGSK STUDIE I EEN AKT 



AF 



Chr. K. F. Molbech. 




KJØBENHAVN. 



FOBIiAGT AP DEN GYLDENDALSKE BOGHANDEL (F. HEGEL). 



TRYKT HOS T. JØRGENSEN 4 CO. 



1875. . ) 



//^/ 








RENTESKRIVEREN. 



HOLBERGSK STUDIE I EEN AKT. 



Opført paa det kgl. Theater i Anledning af Holberg-Statuens 
, Afsl^ng den 31te Oktober 1875. 



^K 



-V \ 



PERSONERNE. 



Peder Madsen, kgl. Renteskriver. 

Lauren tia, hans Datter. 

Gotthard, hans Svoger. 

Marthe, hans Huusholderske. 

Magister Saren Iversen, hendes Sastersan. 

Frederik Pilloy, priviligeret Acteur. 



Handlingen foregaaer i Kjøbenhavn, i Bente skriver ens Huns 

Gothersgaden, i Aaret 1726. 



Skuepladsen forestiller en borgerlig Stae af Middelstørrelse, med 
en JyøT paa hyer Side og en Indgangsdør i Baggrunden. I For- 
granden tilhøire et større Bord, bedækket med opslagne Proto- 
koUeT, Papirer og Skriyematerialier; lidt længere tilbage et mindre 
Bord. Tilvenstre i Forgrunden et Vindue, yed dette en Lænestol 
og en Spinderok. Stole og andre Meubler, blandt hvilke et 

Sllædeskab. 



FØRSTE SCENE. 

I^exLteskriveren, ved det større Bord, beskjæftiget med 
at regne. Laurentia, skrivende ved det mindre Bord. 
Martlie, spindende ved Vinduet. 

Marthe. 
Klokken er halvgaaen fem, Hr^ Renteskriveri 
Er det ikke paa Tiden, at Herren equiperer sig 
til at gaae i Komedien? 

Renteskriveren. 
Syv Gange femten — syv Gange femten . . . 
Hvad er nu det? 

Marthe. 
Det er hundrede og fem. . 

Renteskriveren. 
Ja det veed jeg nok I Hvorfor fortæller hun 
mig det? 



Marthe. 
Herren spurgte jo, hvad syv Gange femten 
var? 

Renteskriveren. 
Hvad for Noget? Troer hun, jeg consulerer 
hende i et Regnestykke? Jeg spurgte, hvorfor 
hun forstyrrede mig i mine Concepter; nu kan 
jeg begynde hele Regningen forfra. 

Marthe. 

Herren skulde hellere opsætte det til siden. 
Ret nu tager Spectaclet sin Begyndelse, og vil 
I have en skikkelig god Plads, gjør I rettest i 
ikke at tøve for længe. Der er Narre nok, som 
løber efter disse nymodens Komedier (seer ud af 
Vinduet). Der staaer saamænd alt en Hoben og 
venter, at Bagporten til Gothersgaden skal blive 
oplukket. 

Laurentia. 

Maa jeg* saa ikke have Lov at ledsage 
Papa? Jeg vilde saa gjerne see den nye Komedie, 
som ageres iaften. 

Renteskriveren. 
Saa, nu begynder hun ogsaal Er det ikke 
som jeg siger? Jeg har Hovedet fuldt af For- 
retninger og aldrig en Times Ro paa Dagen. 
Jeg har jo alt een Gang sagt dig min Mening 
i denne Punkt. Jeg nægter dig intet uskyldigt 
Amusement, du har været med mig baade paa 
den stærke Mand og paa Luftspringerne; men 

slige Komedier som dem, Msr. Montaigu lader 
opføre, hvori honnette Folk blive hudflettede, 
dem skal baade min Datter og mit Tyende 
holde sig fra. Lad mig saa have Fred! — Syv 
Gange femten er hundrede og fem . . . 

Laurentia. 
Men Papa agter sig jo dog selv i Komedien 
iaften. 

Renteskriveren. 
Det gjør jeg ogsaa, for visse Aarsagers 
Skyld; men ligesom det er første Gang, bliver 
det ogsaa den sidste, om det ellers er Sandhed, 
hvad Marthe beretter, hun har hørt af sin Søster- 
søn, Magister Søren. * 

Laurentia. 
Ak, min hjerte Fader! I kan være over- 
tydet om, det er kun Opspind af onde Tunger. 
Hvor kan I troe, at Msr. Pilloy . ^ . 

Marthe. 
Monsieur Pilloy er en Komediantspiller og 
oven i Kjøbet af fransk Extraction, af den Slags 
Folk kan man vente sig AUehaande. Jeg har 
tidt nok varet Herren imod at lade ham have 
sin Gang her i Huset; men jeg veed nok, hvad 
den Karl snuser efter. Vel er det ikke ham, 
der efter min Søstersøns Sigelse skal agere den 
Stundesløse, og som har den Fripostighed at 
efterabe Herrens Person, men han er ligegodt 
med i Anslaget. Vil Herren saa ikke klæde sig? 



Renteskriveren. 
Ja, jeg faaer vel at gjøre det og lade Alting 
ligge halv færdigt. Ingen maa fordriste sig til 
at røre ved mine Papirer, mens jeg er borte — 
hører hun? 

Marthe. 

Naar pleier jeg at røre Herrens Skrivebord? 
Der er jo Ingen uden Jomfruen, som har Lov at 
komme den Skatkiste nær. (Hun har imidlertid uget 

Benteskriyerens Kjole, Paryk, Hat og Stok ad af Skabet og rakker 
ham efterhaanden de forBkjelUge Gjenstande). Vær Saa artig, 

her er Herrens Kjole. 

Rentjeskriveren 

trækker Slobrokken af, men sætter sig 1 det Samme Igjen. 

Hvor Pokker er nu Klakken bleven? Jeg 
havde den jo nys. 

Laurentia. 
Hvilken Klakke er det, Papa søger efter? 

Renteskrivéren. 

Det er den, som skal føres ind i Udgifts- 
bogen — i den store Contobog . . . 

Laurentia. 

Den har Papa jo flyet mig, det er jo den, 
jeg her sidder og reenskriver. 

Renteskriveren. 

Naa, det er sandt, nu husker jeg det. Hvor 
vidt er du med Reenskriften? 



Laurentia. 
Ret nu er jeg ved Enden. Jeg kan godt 
blive færdig inden Komedien begynder. 

Renteskriveren. 

Naa saa det kan du — men det bliver nu 
Intet af. Vær nu en god Pige og slaa den 
Komedie ud af Hovedet! Du skal min Tro 
komme med mig til Kilden til Sommer; det er 
langt artigere end at sidde ovre i Grønnegaden 
og høre Professor Holberg gjøre sig selv og 
Andre til Nar. 

Laurentia. 

Til Kilden I Jeg er da Gud skee Tak 
hverken blind eller værkbrudden. 

Renteskriveren. 
Hør, gjør mig nu ikke Hovedet kruset 1 

Laurentia. 
Jeg synes, Papa kunde gjerne unde mig den 
Fornøielse. 

Marthe. 
Jo, det var en skjønne Fornøielse for en 
Datter, at være Vidne til, at hendes Fader bliver 
harcelleret af en Gjøglerbande — tvil 

Renteskriveren. 
Ja, det maa hun nok sige to Gange, Marthe I 

Marthe. 
Og af hvad Aarsag? Fordi Herren er en 
geskjæftig Mand, som har den Egenskab, at han 

ikke kan være ledig nogen Time paa Dagen; 
fordi Herren er nedsænket i Forretninger til op 
over Ørene og ikke har Stunder at drive sin 
Tid hen paa Viinhuse, som Acteurer og Komedie- 
skrivere have for Skik; fordi . . . 

Renteskriveren. 
Ja, ja, lad nu det være godt . . . 

Laurentia. 
Da veed jeg, min Fader kaster ikke Vrag 
paa et godt Glas Viin, og hvad det anbelanger 
at gaae paa Viinstue, saa gjør han det vist 
imellemstunder selv. Ikke sandt, Papa? Var 
det ikke hos Tujon i Pilestrædet, I gjorde Pro- 
fessor Holbergs Bekjendtskab? Mig synes, I har 
selv berettet det? 

Renteskriveren. 
Det har jeg ogsaa, Jomfru Næseviis! Men 
siden jeg har bragt i Erfaring, at Msr. Holberg, 
skjøndt en studeret Mand og Universitetsprofessor, 
ikke agter sig for god til at drive Abespil med 
meriterede Personer, kan hun være vis paa, at 
jeg ikke har sat nogen Fod mere ... i det 

ViinhuUS. (tU Marthe, som børster hans Ejole af:) I PokkerS 

Skind og Been, hold dog op med den Børsten 
og lad mig komme afsted! Og hold Døren 
lukket, imens jeg er borte — hører hun 1 Skulde 
Msr. Pilloy vove at lade sig indfinde imidlertid, 
saa viser hun ham Vinterveien — forstaaer huni 



Marthe. 
Det skal ikke manquere; men idag kan 
Herren være tryg for ham, han er lovlig und- 
skyldt, desformedelst han selv agerer med i 
Komedien. 

Laurentia 

græder. 

Renteskriveren. 

Saa, nu begynder hun at lamenterel Nei, 

det er ikke til at udholde I Hvor blev nu min 

Snuusdaase af — Marthe! min Snuusdaase, 

siger jeg! 

Marthe. 

Herren har den jo i Haanden. 

Renteskriveren. 

Naa — saa Adieu da! Og sørg for, at 

Grøden er færdig til jeg kommer hjem; sæt den 

ikke for sildig paa, hører hunl Lad den koge 

brav langsomt, at Grynene kan blive godt 

gjennemkogte. (h»n gaaer). 

Marthe. 
Men Hatten, Hatten! Herren glemmer jo 
sin Hat! 

Laurentia gaaer grædende ind i Kammeret tilh^zrire. 

ANDEN SCENE. 

Martlie, alene. 

Saa, nu fik jeg ham da endelig over i 
Komediehuset — det holdt saamænd haardt nok I 

Jeg tænker vel, det skal slaae Hovedet paa 
Sømmet, naar han faær sit ,eget Contrafei at 
see, saa han afbryder al Forbindelse med den 
Fuxsvandser af en Acteur, som har faaet sin 
Gang her i Huset til Præjudice for min Søstersøn 
Magisteren. Har vi først faaet den Monsieur 
aldeles paa Døren, skal jeg nok mage det saa, 
at Herren gfiver sit Minde til det andet Ægteskab, 
som han halweis havde lovet mig for en Stund 
siden. Jeg har bestemt min Søstersøn hid paa 
denne Tid, for at gfive ham Leilighed til at tale 
i Eenrum med Jomfruen, hvad der hidtil ikke 
har lykkedes ham. Thi naar hendes Fader er 
hjemme, veed hun altid at hitte paa Udflugter. 
Men der hører jeg Nogen komme, det er vist ham. 

TREDIE SCENE. 

Marth.e. Masister Søren Iversen. 

Marthe. 
Velkommen, mip kjære Søstersøn! I kommer 
ret beleilig, Alting er gaaet efter Ønske. 

Magisteren. 
Jeg veed det, min hjerte Moster, og takker 
Eder tusinde Gange. Jeg har patrouilleret ovre 
ved Hjørnet af Grønnegaden i en halv Klokketime. 
Saasnart jeg blev vaer, at Hr. Renteskriveren 
var kommen vel indenfor Porten til Komedie- 
huset, skyndte jeg mig hid efter Aftale. 

Marthe. 
Nu gjælder det at smede, medens Jernet er 
varmt, og at bruge Eders Talekunst hos Jom- 
fruen. I vil sagtens møde nogen Modstand i 
Begyndelsen, men lad Jer ikke anfægte deraf 
Hun giver sig nok, naar hun mærker, det er 
hendes Faders Villie, at hun skal slaae den 
gamle Elskov af Hovedet og bekvemme sig til 
et bedre Ægteskab. 

Magisteren. 

Saa troer hjerte Moster da for Alvor, at 
Anslaget vil lykkes, og at hendes Fader kan 
bevæges til at give sit Minde? 

Marthe. 

Jeg har alt udrettet saa Meget, at den 
Person, som stod Jer i Veien, er bleven forbudt 
Huset indtil videre, ihvorvel han havde vidst at 
insinuere sig hos Herren. Dette er en Hoved- 
post, det Øvrige vil nok gaae af sig selv, naar 
Herren først har faaet de Piller ned, som efter 
Eders Sigelse er præpareret ham i det nye 
Skuespil. Han var allerede indtagen nok imod 
Komedier tilforn; han har jo endnu ikke sat sin 
Fod i Theatret i Grønnegaden, hvorvel han 
boer skraas overfor og i alt Øvrigt nærer megen 
Estime for Professor Holberg, der, som I veed, 
jo endog af og til har beæret vort ringe Huus 
med en høilærd Visite. 

Magisteren. , 

Kommer han her fremdeles? 1 

Marthe. ' 

Nei, nu er det en Stund siden han var her. 
Herren kan dog ikke rigtig forlade ham, at han, 
som en studeret Person og en Ungdommens 
Lærer, har nedværdiget sig til at skrive for 
Skuepladsen. Jeg troer nok, at Venskabet paa 
den senere Tid er noget kølnet. 

Magisteren. 
Og hvad det ikke er, vil det blive, naar 
han med egne Øine kommer at ansee, hvorledes 
Msr. Holberg ikke aleneste har udkopieret hans 
Svagheder, men endogsaa, horribile dictu! sat 
en Acteur ud paa at imitere hans Person. Og 
det er ganske vist. Jeg har fornummet det af 
En, som selv har hørt bemeldte Gjøgler — Mrs. 
Ulsøe er hans Navn — rose sig deraf paa det 
Viinhuus, hvor Banden har sit Tilhold. 

Marthe. 
Ja, er det ikke forskrækkeligt! End om han 
fandt paa at sætte mig ogsaa ind i en Komedie 1 
For saadanne Skarns Mennesker er jo Ingenting 
helligt. Det løber mig koldt ned ad Ryggen, 
bare jeg tænker derpaa! Jeg husker nok, hvordan 
Msr. Holberg en Tid forleden begegnede mig, 
da han sad derhenne og disputerede med Herren, 
og jeg fordristede mig til at sige, jeg syntes det 
var baade nyttigere og bedre at give fem Mark 

for et Lispund Klipfisk, end en Daler for en 
Komediebillet. Veed I, hvad han svarede mig? 
»Jeg troer, saa Skam, Rokkeho'edet talte«. Hvad 
synes Jer? Rokkeho'edet I Man har dog vel 
Lov at tale! Man er dog vel et Menneske, 
ihvorvel man er et Fruentimmer! 

Magisteren. 
Tilvisse, min hjerte Moster! men I maa 
vide, at Msr. Holberg er ganske ikke af den 
Mening. Det er bekjendt, at han alt i sin 
Ungdom ved adskillige Occasioner forfigtede 
den Sætning: Mtdieres homines non esse, det 
vil sige, at Fruentimmeret ikke er Mennesker. 

Marthe. 
Ih, saa skulde han faae Skam paa sin 
Mund! Hvad vil han da gjøre os til? Dog vel 
aldrig til Aber eller andre umælende Bester? 

Magisteren. 
Formodentlig til et Slags Mellemcreature, 
som vel have menneskelig Skabning og Tale, 
men ikke menneskelig Fornuft og Judicium. 
Men slaa Jer tiltaals, Mosteri hans Harcellering 
skal komme ham dyrt at staae. Jeg veed af 
min Ven Magister Stygotius, at en heel Hoben 
Folk af dem, han har spottet i sine Komedier, 
have besluttet idag at hævne sig for den Tort, 
som er vederfaret dem, ved at fløite det nye 
Skuespil ud. Jeg har sat Adskillige af mine 
Commilitones ud paa det Samme — thi der 

findes, Gud skee Tak! endnu studerede Personer, 
som ikke have bidt Hovedet af al Skam — og 
jeg har selv betænkt at gjøre dem Compagnie. 
Her seer I mit Instrumentum (»»•» tager en stor port- 
nøgle frem); det er Nøglen til Valkendorfs Col- 
legium, altsaa i visse Maader et geistiigt Vaaben 
og vel skikket til at uddrive den onde Aand, 
som Msr. Holberg har manet frem ved sine 
Komedier. — Men hillemænd, Tiden gaaer. Om 
Moster saa synes, ønskede jeg nu gjerne at 
entretenere Jomfruen en liden Stund under fire 
Øine, som Aftalen var imellem os. 

Marthe. 

Hjertelig gjerne. Nu skal jeg strax kalde 
hende herud og lade Jer være alene med hende. 
Jeg vil imens gaae i Kjøkkenet, hvor jeg har 

Adskilligt at forrette. (Aabner Døren til LaurentiaB 

Kammer og kalder): Jomffu ! Jomffu Laurentia! Her 
er en ung Person, som begjærer at faae hende 

i Tale. (hun gaaer ud tilvenstre). 



FJERDE SCENE. 

Magisteren. Laurentia. 

Laurentia 

kommer hurtig ind. 

Ak, er det ham, Hr. Magister! Jeg troede 
saavist, det var en Anden. 

Magisteren. 

Allerskjønneste Jomfru 1 Jeg priser mig 
lykkelig, at der omsider forundes mig Anledning 
til at aabenbare hende, i hvor høi Grad hendes 
uforligelige, saavel udvortes som indvortes Quali- 
teter have gjort Impression udi mit Hjerte. Jeg 
kém i Sandhed sige med Poeten: In me tota 
mens Vernes Gyprwn deseruit — Venus har for- 
ladt det Eiland Cypern og gjort Indbrud i min. 
Sjæll — Men hvorfor vender Jomfruen mig 
Ryggen? 

Laurentia. 

Jeg saae mig kuns om for at opdage, hvem 
Magisteren talte til. 

Magisteren. 
Ei, hun skjæmter! Her findes jo ikke andre 
synlige Personer i Stuen end hun og hendes 
ydmygste Tjener, som er jeg. 

Laurentia. 
Nei, det er endelig sandt. Men saa maa 
han formodentlig have talt til en eller anden 
usynlig Geist, af dem, som lærde Folk pleier 
Omgang med — enten til Viisdommens Gudinde 
eller en af de ni Muser; thi paa mig passe hans 
smukke Talemaader ganske ikke. 

Magisteren. 
Ak, allerkjæreste Jomfru 1 Kunde hun see 
sit Portræt, saaledes som det er ophængt herinde 

paa mit Hjertes Krog, da vilde hun visselig falde 
i Forundring over sin egen Deilighed og Yndest, 
der er saa stor, at jeg præfererer hende for alle 
de Fruentimmer, jeg kjender. 

Laurentia 

afsides. 

Hvilken horribel Pedant I ctiøn) Det Portræt 
maa være gjort af en Skjgelm, som har villet 
faae ham til at fare med Liimstangen; thi hvis 
det er saa deiligt, som han beskriver, kan det 
umulig være mit. 

Magisteren. 
Tilvisse er det en Skjælm, som har af- 
skildret hendes Contrafei herinde; thi det er den 
liden Gud Amor, Veneris Søn, i egen Person. 

Laurentia. 

Ei, saa begriber jeg, at det ikke kan ligne; 
thi han er jo blind, eller i det Mindste er hans 
Øine tilbundne. 

Magisteren. 

Hun har Ret, skjønne Jomfru! saaledes af- 
bildedes han af de gamle Grækere og Romere. 
Men dette vil intet Andet sige, end at han er 
seendes blind, som jeg ved Leilighed nøiere skal 
forklare hende. Ihvorvel man har et Slags Bind 
for Øinene, hvad der unægtelig i visse Maader 
kan siges om forliebte Folk, kan man ikke des 
mindre i mange Punkter være mere klarseende 
end alle Andre. 

Laurentia. 
Ha, hal Nu maa jeg lee! Vil han ikke 
gjøre et Forsøg engang og lade sig binde for 
jØinene? Jeg vædder, at hvis Klædet er for- 
svarligt, skal han ikke være capabel at gjøre 
Forskjel imellem mig og Maren Kokkepige. 

Magisteren. 
Nu behager Jomfruen atter at skjemte. Hun 
veed vel, at de Øine, jeg taler om, er ikke blot 
Legemets udvortes, men ogsaa Sjælens indvortes 
Synsredskaber. Med disse sidste har jeg anseet 
hendes Dyder og Artighed, hvilket saaledes har 
betaget mit Hjerte, at jeg ikke kan have mine 
Tanker fæstet til noget Andet. Derfor er jeg 
hidkommen idag, for at aabenbare hende min 
Tilstand og anholde om den Recept, som alene 
er i Stand til at curere min Sygdom. 

Laurentia. 
Jeg er da ingen Apotheker, veed jeg, at han 
vil hente Medikamenter hos mig. Gak han hen 
paa Østergade, hvor den udstoppede Fisk hænger 
i Vinduet: der kan han faae baade Piller og 
Latværge og Alt hvad han ønsker. 

Magisteren. 
Ihvorvel Jomfruen raillerer temmelig stærkt 
med hendes ydmyge Tjener, skal jeg ikke tage 
hende Saadant fortrydelig, i Betragtning af hendes 
Ungdom og naturlige Lystighed, men alleneste 
tilføie, at det Medicament eller remedium amoris, 

som jeg haver behov, findes ei paa noget Apothek, 
men ikkun hos hende. Ligesom de Saar, Achillis 
Landse havde slaget, alene kunde læges ved at 
komme i Contact med det samme Vaaben, som 
havde voldet dem, saaledes kan ogsaa den Amour, 
jeg bærer til hende, og som jeg her paa mine 
Knæ bekjender . . . 

Han knæler. Marthe aabner i det Samme Døren og seer ind, 

men trækker sig strax tilbage. 

Laurentia. 
Ei, stat dog op Hr. Magister 1 Hvad tænker 
han paa? Jeg er altfor ringe til at være Gjen- 
stand for slig en lærd og studeret Persons Kjær- 
lighed. Den, han skal forbinde sig i Ægteskab 
med, bør i det Mindste kunne baade Græsk og 
Hebræisk — ikke at tale om Latin, som bør 
være hendes daglige Omgangssprog. 

Magisteren 

reiser sig. 

Jeg mærker nok, hvad Aarsagen er til Jom- 
fruens Harcellering. Der stikker en anden Amour 
bagved, og jeg veed ogsaa, hvem den Person 
er, som hun præfererer. Men Saadant allarmerer 
mig kun føie, saasom jeg forlader mig paa, at 
hendes Fader aldrig giver sit Minde til hendes 
ægteskabelige Forbindelse med Den, som har 
havt Andeel i at gjøre ham latterlig. 

Laurentia. 
Siden han er saa vel underrettet, vil jeg 
heller ikke gjøre nogen Røverkule af mit Hjerte. 

Det forholder sig ganske rigtig saa, at jeg har 
fattet Inclination for en ung Person, som med 
min Faders Minde i nogen Tid har havt sin 
Gang her i Huset. Men hvad det angaaer, som 
han beskyldes for, saa er det en skammelig 
Bagvadskelse, som jeg ingenlunde fæster Lid til; 
thi jeg veed om min Ven, at han umulig kan 
gjøre Noget, som ikke er honnet. 

Magisteren. 
Da skal Jomfruen saamænd snart faae Troen 
i Hænderne. Jeg skal paa staaende Fod gaae 
over i Komediehuset og med egne Øine og Øren 
hente Confirmation paa det, jeg har sagt. Naar 
jeg om en føie Stund kommer igjen, skal hun 
blive instrueret om, at jeg ikke farer med Usand- 
hed. Kanskee hun dog bekvemmer sig til at 
forandre sin Mening, naar hun mærker, hvad 
Side Vinden blæser fra. Vi kan endnu komme 
til at conjugere amo sammen, min hjerte Jomfru 1 

AdieU Saalænge. (han gaaer). 



FEMTE SCENE. 

Laurexitia, alene. 

Vinden maa blæse fra hvilken Side, den vil, 
aldrig skal den have Magt at blæse det Løfte 
bort, som jeg har givet min Ven; det kan han 
forlade sig paa, Hr. Pedant 1 — Men dersom det 
nu virkelig er sandt, at der i den nye Komedie 

2* 

bliver railleret med min Faders Svaghed — thi 
at han er stundesløs, kan desværre ikke nægtes, 
og hvis han selv opdager Satiren, hvad skal 
der saa blive af? Jeg frygter, det skal opirre 
ham saaledes, at han reent forbyder mig al Om- 
gængelse med Den, jeg elsker og som jeg aldrig 
vil svigte. Ak, ak, hvad skal jeg gribe til, jeg 
elendige Menneske! 



SJETTE SCENE. 

Laurexitia. Oottliard. 

Gotthard. 

Men hvad er her paa Færde? Hvad græder 
I for, hjerte Laurentia? 

Laurentia. 

Ak, min kjære Morbroer! det er Himlen 
selv, som sender Jer til min Bistand. Ret nu 
har Magister Søren Iversen været herinde og 
erklæret mig sin Kjærlighed. 

Gotthard. 

Ei, seer man det! Mig syntes nok, han 
saa noget aparte ud, da jeg begegnede ham her 
udenfor Huset. Men hvad Ulykke er derudi? 
Han er jo en velstuderet Person, og der kan 
staae mange nyttige Ting i en Bog, omendskjøndt 
Bindet er tørt og skrumpent. 

Laurentia. 

Men jeg har nu i et halvt Aar baaret 
Kjærlighed til en Anden og vil hellere lade mit 
Liv, end forlade Den, jeg har kjær, og som 
elsker mig igjen. 

Gotthard. 

Ha — ha, hænger det saaledes sammen? — 
Ja, jeg har alt hørt en Fugl synge derom og er 
i den Post ganske og aldeles af Jeres Mening. 
Lige Børn spille bedst, og Msr. Pilloy — for 
det er vel ham? (Laurentia nikker) — er jo en artig 
ung Karl, som udi Alder og Temperament 
passer bedre til Jer, end slig pedantisk Skole- 
mester. Hvad det angaaer, at han er Acteur 
ved de danske Komedier, saa regner jeg for 
min Deel ham Saadant snarere til Merite end 
til det Modsatte, eftersom jeg selv har faaet 
mig mangen sund og hjertelig Latter over Msr. 
Holbergs artige Inventioner. Jeg veed vel, at 
der gives nogle vrantne og suurseende Personer, 
som holde Skuespil for skadelige og forargelige 
og mene, at Alt, hvad som siges deri, sigter 
paa dem; men hvad har Saadant at betyde i 
Comparation med de Mange, som høste Nytte 
af de danske Komediers Morale, og Fornøielse 
af deres lystige Skjemt? Om Skuepladsens Vig- 
tighed og Værd ere jo alle cultiverede Nationer 
enige; skulde vi da staae tilbage og ikke tvært- 
imod regne os til største Honneur og af alle 
Kræfter understøtte den danske Skueplads, som 



i 



22 



ved Professor Holbergs Fortjeneste er grundlagt 
iblandt os? Theatralske Exercitier ere at be- 
tragte som Skoler for Menneskers Levnet og 
Gjerninger, og det er ikke uden knarvorne og 
med den sorte Galde plagede Mennesker, som 
fordømme eller ringeagte saadanne Øvelser. En 
god Komedie er en Underviisning for det hele Folk, 
og den danske Nation trænger endnu udi adskillige 
Stykker til Instruction og Optugtelse. Dette er 
i kort Begreb min Mening om Skuepladsen, 
min hjerte Søsterdatter! og I kan heraf slutte, 
at om Nogen staaer Eders Kjærlighed imod, 
saa er det ikke jeg. 

Laurentia. 
Nei, tænkte min Fader blot som I, da havde 

det visselig ingen Nød. 

Gotthard. 
Nu, jeg veed vel, at Eders Fader ikke favori- 
serer de danske Komedier — fornemmelig, tænker 
jeg, af den Aarsag, at han ikke kjender dem; 
men med al sin Særhed og Geskjæftighed er 
han jo dog ellers en oplyst Mand, som vel i 
Saadant lader sig tale tilrette, særdeles naar det 
er hans Datters Velfærd og Lykke, som staaer 
paa Spil. Jeg skal min Tro bruge al den 
Credit, jeg har hos ham, i Eders Faveur, det 
lover jeg, og lykkes det kun at forlige ham med 
Msr. Pilloy's Metier, kan han jo i Øvrigt Intet 
have at indvende imod hans Person. Thi at 

han ikke er i Besiddelse af Midler, har jo Intet 
at sige, saasom Eders Mødrenearv er tilstrækkelig 
til at føre Huus for. 

Laurentia. 
Ak, kjære Morbroer, I veed ikke Alt, hvad 
som er hændet, og hvor elendig jeg er. Ma- 
gisteren har bragt i Erfaring, at der i det nye 
Skuespil, som ageres iaften, bliver railleret over 
min Fader, og at Den, som forestiller den 
Stundesløse, har observeret adskillige af hans 
Svagheder for at efterligne dem i sin Action. 
Siden Marthe har fornummet, at jeg præfererer 
Msr. Pilloy for hendes Søstersøn, er hun bleven 
saa ond som Peber og fortrædiger mig ved 
enhver Leilighed;' hun har fortalt min Fader 
dette, og saaledes ophidset ham, at han har 
lukket Døren for min Ven og selv er gaaet over 
1 Komediehuset, for med egne Øine at overtyde 
sig om den Tort, som skal være vederfaret ham. 
Siig nu selv, om jeg ikke har Aarsag til Be- 
drøvelse, naar hele mit Livs Lykke hænger i en 
Traad? 

Gotthard. 
Naa, naa, giv Jer tilfreds! Tingen ermaaskee 
ikke saa slem, som den har Udseende af. Jeg 
har vel ogsaa hørt sige, at en af de danske 
Acteurer paa Viinhuset skal have ladet et Ord 
falde om noget Saadant, men om han nu og 
havde opsnappet et eller andet Træk af Eders 



24 



Faders Geskjæftighed, hvem siger saa, at min 
Svoger gjenkjender sig selv derudi, eller at han 
antager det for møntet paa ham? Alle stundes- 
løse Folk have jo nogen Lighed med hverandre, 
og det er piatud en Misforstand at troe, at Mrs. 
Holberg med sin Satire sigter hellere paa den 
Ene end paa den Anden, saasom det ikke er 
Menneskene udi sær, han i sine Komedier vil 
latterliggjøre, men kun deres Daarskaber. Jeg 
er derfor af den Mening, at Eders Fader, selv 
om han i Komediens Speil bliver sit eget Ansigt 
vaer, ikke vil fortryde Saadant, naar han til 
samme Tid opdager Jens Christoffersens, Peder 
Henningsens og Fleres, som iligemaade ere 
stundesløse. 

Laurentia. 

Ak, gid jeg turde troe, at I talede Sanden, 
men jeg skjælver over hele mit Legem ved Tanken 
om, hvorledes dette skal løbe af. Om jeg blot 
kunde ansee min Faders Miner et Øieblik, eller 
Nogen kunde sige mig, hvorledes han gebærder 
sig under Komedien. 

Gotthard. 

Kan det berolige Jer, skal jeg hjertelig gjerne 
gaae en liden Stund derover og see, om jeg af 
hans Miner og Gebærder kan gjøre nogen Slutning. 
Jeg skal da som snarest komme tilbage og bringe 
Jer Underretning. 

Laurentia. 
Jeg takker tusinde Gange, min kjære Morbroer, 
om I vil bevise mig den Villighed. Jeg veed, 
han har kjøbt Plads i en af de underste Loger, 
for at sidde noget i Skjul; men I opdager ham 
nok. Jeg tæller Minutterne, ja Secunderne til I 
kommer tilbage. 

Gotthard. 
I har mig strax igjen, vær nu kjønt taal- 
modig imidlertid, (gaaer). 



SYVENDE SCENE. 

Laurentia, alene. 

Hvordan skal jeg faae Tiden til at gaae 
saalænge? Jeg har endnu nogle Regnskaber at 
copiere for min Fader, men jeg kan ikke skrive, 
saaledes ryster min Haand af lutter Alteration. 
Jeg vil tage mit Kniplebræt frem, det Arbeide 
kan jeg vel forrette, ihvorvel jeg ryster paa 

Haanden. Hnn sætter sig til at kniple. Filloy kommer ind, 
hyUet i en Kappe, som han lægger fra sig ved Døren. 

OTTENDE SCENE. 

Liaurentla. Pilloy. 

Pilloy, 

klædt som Magisteren. 

AUerkjæreste Jomfru og tilkommende Brud I 

Laurentia 

Tønder sig ved L jden, men dreier strax Hovedet om igjen. Afsides 

Saa, der har jeg den Pedant igjen paa 
Halsen. 

Pilloy. 

Jeg kommer hid efter Aftale, for at begjære 
hende i al Tugt og Ærbarhed til min ægte 
Hustru og at spørge hende, om hun vil have 
mig til sin ægte Mand. 

Laurentia. 
Jeg har jo alt een Gang svaret ham paa det 
Spørgsmaal og har ingenlunde skiftet Sind siden 
den Tid. 

Pilloy, 

med sin egen Stemme. 

Det har jeg ikke heller, dyrebare Laurentia ! 
Ha, ha, hal Saa lykkedes det mig dog at 
fixere Jer. 

Laurentia 

springer op. 

Himmel, hvad er det for Kogleri 1 Er det 
Jer, min allerkjæreste Frederik? 

Pilloy. 
Ja vist er det mig og ingen Anden. Ha, ha, ha ! 
Jeg var min Tro saadan inde i min Rolle, at }eg 
nær tog feil af mig selv og den Person, jeg agerer. 

Laurentia. 
Og j^g ^og ikke mindre feil og troede, at I 
var Magisteren, som for lidt siden gik herfra. 

Pilloy. 
Nei, hvad siger I? Jeg skulde dog vel aldrig 
troe, at jeg ved et synderlig uheldigt Tilfælde 
var kommen til at ligne Magister Søren? 

Laurentia. 

Det Tilfælde er nok ikke kommet saa ganske 
uventendes, om jeg ellers kjender Jer ret. Men 
hvor tør I vove at komme hid, da I dog veed, 
min Fader har forbudt Jer Huset, og hvad er 
dette for en Masquerade? 

Pilloy. 

Det er en Forklædning, jeg bruger i Skue- 
spillet i en Anledning, som jeg nu ikke kan for- 
klare Jer nøiere. Jeg har en halv Times Pusterum, 
i hvilken jeg ikke agerer, og da jeg veed, at 
Eders Fader er i Komedien, har jeg benyttet 
Tiden til at springe herover, for at see Jeres 
himmelske Øine igjen og høre af Eders egen, 
søde Mund, at I trods alle de Forhindringsstene, 
som lægges os i Veien, alligevel har bevaret 
Eders Kjærlighed til mig. 

Laurentia. 

Kan I tvivle derom? Jeg har Eder kjærere 
nu end nogensinde og føler, at jeg ikke kan 
skilles fra Jer, uden at skilles fra Livet med det 
Samme. 

De omfavne hinanden; i det Samme stikker Marthe Hovedet 

indad Døren. 

Marthe, 

afsides. 

Ei, det gaaer jo bravt nok? Hvem skulde 
have troet om min Søstersøn, at han saa snart 
kunde bringe Fæstningen til Overgivelse? Men 
jeg vil endnu lade dem være en Stund alene. 

Hun gaaer og lakker Døren sagte. 

Pilloy. 
Saa er Alting godt! Saalænge I ikke bryder 
Eders Løfte, sødeste Laurentia! saa kan alt 
Andet ikke anfægte mig. 

Laurentia. 
Heller ikke om min Fader, ved at see den 
nye Komedie, bliver ydermere opbragt imod Jer 
og nægter sit Minde til vor Forening? 

Pilloy. 
Det har sikkerlig ingen Fare! Han kan 
umulig Andet end fornøie sig over Komedien og 
kan ikke lade en uskyldig Spøg gaae sig til 
Hjerte. Den, som leer, kan ikke bevare sin 
Vrede, og hvorledes skulde han undlade at lee, 
naar det ganske Publicum leer rundtomkring ham? 
Der har paa adskillige Steder i Komedien været 
saadan Latter og Trampen, saavel paa Galleriet 
som i Parterret, at man knap var capabel at 
høre, hvad man selv sagde. 

Laurentia. 
Ja, I er nu altid ved godt Mod; men Enden 
er ikke endda. Bagefter kommer Humlen, og 

den kan blive bitter nok, baade for mig og for 
Jer, dersom I har mig saa kjær, som I nylig 
sagde. Jeg frygter alligevel, at min Fader aldrig 
forlader Jer, at I har ageret i en Komedie, hvori 
der harcelleres over ham. 

Pilloy. 

End ikke, om han selv har Fornøielse af at 
see mig? Jeg skal min Tro imitere Magisterens 
Person saa skinbarlig, at Eders Fader skal have 
ondt ved at bare sig for Latter. 

Laurentia. 

Ak, gid det var saa vel! Jeg skulde da 
heller ikke fortryde paa de Taarer,' jeg selv har 
udgydt. Men tys! Jeg hører Nogen komme! 
Skulde det allerede være min Morbroer, som 
kommer igjen? Træd lidt tilside, indtil jeg faaer 
seet, hvem det er. (afsides-.) Himmel, det er Ma- 
gisteren! Nu kommer her da til at ligge et Huus. 



NIENDE SCENE. 

Pilloy, i Baggrunden. Laurentia. Masisteren. 

Magisteren. 

Her har hun mig igjen efter Løfte, min 
dydzirede Jomfru! Nu har jeg anseet adskillige 
Scener af det nye Skuespil, og jeg sværger hende 
jper Jovem optimum maximum, at den Stundesløse 

i Komedien er ingen Anden, end hendes egen 
kjødelige Fader, hvem de Skams Mennesker, 
Mrs. Holberg og Acteureme, have ligesom om- 
plantet fra det Tkeatrum tv'te, hvor han ifølge 
naturlige og menneskelige Love har sit Sted, til 
deres liderlige og letfærdige* Skueplads. — Vel 
er Copien ikke udi Eet og Alt overeensstenmiende 
med Originalen; men Forandringen er dog ikke 
større, end om man exempli gratia overfører et 
Skrift fra solut til bunden Stiil: Indholdet bliver 
det samme, ihvorvel Expressioneme ere noget 
forskjellige. Efter saadan Underretning suppo- 
nerer jeg, at Jomfruen gaaer i sig selv og slaaer 
den gamle Amour af Hovedet, betragtende den 
som et udgaaet Træ, der ikke længere mægter 
at bære Frugt. — Anbelangendes den nye 
Komedie, da kan jeg forsikkre hende, at naar 
Dækket falder, vil der blive øvet tilbørlig Justitiam 
imod de karnaliøse Personer, som have gjort det 
til deres Haandtering at efterabe brave og ansete 
Folk. Jeg har i Forstuen talt med en Hoben 
agtbare Mænd, hvilke Autor har persifleret, og 
som Alle agte at tage Regres for forudgangen 
Tort. Adskillige af mine Commilitones har jeg 
sat ud paa det Samme, saa jeg tænker nok, der 
skal blive en artig Fløite-Concert udaf. Msr. 
Holberg vil kanskee have Interesse af saadan 
Musique, eftersom han jo selv tracterer samme 
Instrument. Jo, Jomfruen skal see, Nachspillet 
vil vist blive det artigste. 

Pilloy, 

talende efter Magisteren. 

Det haaber jeg ogsaa, min hjerte Broder! 
Hvad siger ikke Sprikworten? Finis coronat 
opiis: naar Enden er god, er Alting godt. 

Magisteren. 
Hvad er dette? Hvem er det Menneske? 

Pilloy. 
Kjender han ikke sin kjæreste Ven, hans 
Tvillingbroder, hans alter ego? 

Magisteren. 
Gak bort, siger jeg — apage! Hvad vil 
han mig? Hvor kommer han fra? 

' Pilloy. 
Fra det samme Sted, som han selv : E templo 
musarum et ApolUnis, det er udlagt, fra det 
danske Theater i Grønnegaden. 

Magisteren. 
Fra Theatret i Grønnegaden I Jeg skulde 
dog aldrig troe . . . 

Pilloy. 

Troen er Forvisning om de Ting, som ikke 

sees; men mig kan hjerte Broder jo see tydelig 

med sine Øine. Ergo skal han ikke betjene sig 

af det Verbum: troe, men af det Verbum: vide. 

Magisteren. 
Jo ganske rigtig, nu kjender jeg ham, ihvorvel 
han dissimulerer sin Røst. Saa det er paa den 

Maade Jomfruen efterkommer sin Faders Ordre, 
at hun indlader en Person, som han strengelig 
har forbudt at sætte en Fod over Dørtærskelen? 

Pilloy. 
Han irrer sig ganske og aldeles, Amicissime! 
Jomfruen har ingenlunde indladt mig; Døren 
stod aaben, og jeg er kortimen af mig selv. 

Magisteren. 

Men Jomfruen har ligegodt modtaget ham, 
i Steden for, som det sømmede sig, flux at give 
ham Reisepas. Tvi! En Person, der i Lighed 
med Luftspringere og andre Gjøglere viser sig 
offenlig frem for Betaling! En . . . en . . . 
Pikkelheringl 

Pilloy. 

Finder hjerte Broder, at jeg seer ud som 
en saadan, da er Forskjellen imellem os jo 
aleneste den, at jeg gjør mig til Nar for Be- 
taling, medens han gjør det gratis. 

Magisteren. 
Ja bi han kun, Monsieur! han faaer nok 
sin Dom, og ikke mindre den giftige Satyriker, 
som har indblæst ham og hans Kammerater sin 
Ondskab. Det undrer mig kun, at Consistorium 
ikke forlængst har andraget hos Hans Majestæt, 
vor allernaadigste Konge, om at faae en slig 
Skandskriver og Pasquillant, som Professor Hol- 
berg, udstødt af sin ærværdige ForsamUng. 

Pilloy. 
Nei holdt, nu gaaer han for vidt, Hr. Ma- 
gister! Om min Person kan han sige, hvad der 
lyster ham, det anfægter mig kun ringe; men 
Msr. Holberg skal han begegne med Respect, 
thi det er en Mand, hvis Skotvinge han ikke er 
værdig at løse. 

Magisteren. 
Skal jeg respectere en Mand, som ikke 
respecterer sig selv? en Professor, der descenderer 
fra sit ophøiede Sæde i Videnskabernes Tempel 
og ombytter Cathedram med Gjøglerscenen? 
Jo vistl En Skandstøtte fortjente han at der 
oprettedes ham, ligesom den, der staaer henne 
paa Ulfeldts Plads. Pfui, jeg skæmmes paa den 
ganske Stands Vegne! 

Pilloy. 
Han kan nøie sig med at skæmmes paa sine 
egne Vegne, Monsieur! I Steden for en Skand- 
støtte, som han siger, burde Nationen langt 
hellere opreise en Billedstøtte for de danske 
Komediers Autor, og den Tid vil ogsaa visselig 
komme, at det skeer. Den, som belærer, oplyser 
og fornøier det hele Folk paa Skuepladsen, maa 
han vide, er hundrede Gange mere værd, end en 
Skok mugne Magistre, som ennyere deres Til- 
hørere til Døde med pedantisk Snak. Holbergs 
rette Lærestol er Skuepladsen; fra det danske 
Theater i Grønnegaden, som I ringeagter, skal 

3 

hans Ord trænge ud over det ganske Land og 
vedblive at lyse som en skinnende Fakkel, naar 
Jeres lærde Praase for længe siden ere slukkede 
og glemte. Og det er os — Gjøglerne, som I 
kalder os — en større Honneur at være Holbergs 
Instrumenter og Budbringere, end om vi Alle 
tilhobe blev creerede til Magistre som I og Eders 
Lige. Med ham til Anfører og med de Vaaben, 
han har givet os i Hænder, skal vi vedblive at 
bekjæmpe alle Fjender af den sande Oplysning, 
og I kan forlade Jer paa, vi skal i det mindste 
have Latteren paa vor Sidel 

Magisteren. 
Naa, saa det mener han! Da gad jeg pro- 
f'edo nok vide, hvad »Oplysning« der skal tilflyde 
Nationen af det Smøreri, som ageres iaften. 

Pilloy. 
O animal brutuml Kalder I »den Stundes- 
løse« for Smøreri? 

Magisteren. 
Ja, hvad Andet? Et elendigt, usaltet Product, 
en Fjælebods-Komedie, som i det høieste er be- 
regnet paa den gemene Hobs grove og udannede 

Organer. 

Pilloy. 

Da lover jeg Jer for, at den Komedie skal 

overleve baade Jer og mig ; thi der er Gudskeelov 

endnu sund Sands hos den gemene Mand, om 

end de Høilærde mangler den. 



\ 

Magisteren. 
Ha, hal Jeg maa lee ad hans Indbildingerl 
Den Pasquillant-Komedie skal ikke blive ageret 
to Gange tilende, det svarer jeg ham for. 

Pilloy. 
Og jeg svarer Jer for, at den skal blive 
ageret to hundrede Gange og endda have langt 
til Enden. 

Magisteren. 
Det skal vi faae at seel Nu gaaer jeg over 
i Komediehuset og fløiter. 

Pilloy. 
Ja fløit I kun 1 Nu gaaer jeg over og agerer 
Jeres Person, saa skal I see, at Fløiten faaer en 
anden Lyd. Farvel, allerkjæreste Laurentia! 

I seer mig snart igjen ! Han omfamer hende. Magisteren 
og Pilloy gaae. 

TIENDE SCENE. 

Lianrentia. Marth.e, kommer ind i det Samme Pilloy 

omfavner Laurentia. 

Marthe. 
Hvad er dette! Kan jeg troe mine Øine? 
Hun fordrister sig til at embrassere Komediant- 
spilleren i hendes tilkommende Brudgoms Presencel 

Laurentia. 
Det er jeg vel nødsaget til, saaspm det er 
ham selv, der er min tilkommende Brudgom. 

3* . 

Marthe. 
Han maa være Fanden 1 Har jeg ikke nylig 
seet min Søstersøn Magisteren ligge paa Knæ 
for hende? 

Laurentia. 
Jo, det nægter jeg ikke, men hvad beviser 
Saadant? 

Marthe. 
Hvad det beviser? Det beviser, at han har 
declareret hende sin Elskov. 

Laurentia. 
Det har han ogsaa; jeg kan jo ikke for- 
hindre et Mandfolk fra at forliebe sig i mig. 

Marthe. 
Men jeg saae jo en Stund derefter med 
mine egne Øine, at hun embrasserede og kyssede 
Magisteren ; vil hun have to Kjærester paa eengang ? 

Laurentia. 
Det er ikke sandt, det har I ikke seet. 

Marthe. 
Jo jeg har! 

Laurentia. 
Nei I har ikke! 

Marthe. 
Men jeg siger Jo — jeg veed vel nok, hvad 
jeg seer og hvad jeg ikke seer. 



Laurentia. 
Men jeg siger Nei — jeg veed vel nok, 
hvem jeg kysser og hvem jeg ikke kysser. 

Marthe. 
Vil Jomfruen da ikke være saa artig at sige 
mig, hvem det var, hun caresserede herinde i 
Stuen for en halv Time siden? 

Laurentia. 
Jo med største Fornøielse. Det var min 
Trolovede Acteuren, den Samme, som nylig gik 
herfra. 

Marthe. 
Ja saa! Var min Søstersøn Magisteren 
kanskee paa eengang bleven forvandlet til en 
Hans Kvast? 

Laurentia. 
Det gjordes min Tro ikke fornøden, eftersom 
han var det allerede forud. 

Marthe. 
Jeg maa blive gal over saadan Snak I Hvor 
var Magister Søren Iversen da bleven? Thi jeg 
veed jo, han var her en Stund tilforn. 

Laurentia, 

leende. 

Han havde absenteret sig med den Kurv, 
jeg gav ham i Present. Den hele Irring kommer 
af, at de var eens klædte, saa I har taget den 
Ene for den Anden. 

Marthe. 
Nei, hvilken skammelig Hardiesse! Men det 
skal komme hende dyrt at staae, naar hendes 
Fader kommer hjem; thi jeg skal aabenbare 
ham hele Sagen. 

Laurentia. 
I kan spare Jer Uleiligheden, jeg skal selv 
aabenbare ham Alt. 

Marthe. 
Ha, ha, saa Jomfruen indbilder sig, at han 
giver sit Minde, efter hvad han iaften har været 
Vidne til i Komedien? 

Laurentia. 

Jeg veed ikke, hvad som er passeret i 

Komedien, men jeg forlader mig paa, at min 

Fader ikke vil gjøre sit eneste Barn ulykkeligt. 

Og selv om saa var, saa har jeg fast besluttet 

ikke at opgive min Kjærlighed. Før skal jeg 

lade mig bortføre og selv tage Ansættelse ved 

Komedien ! 

Marthe. 

Ih du forbarmende Gudl Jeg troer, den 

skinbarlige Djævel er faret i hendel Vil hun give 

sig til Komedien? En honnet Jomfru, som er 

kommen af gode Forældre I Veed hun, hvad 

Slags Folk det er, hun >^I søge Samkvem med? 

Laurentia. 
Jeg veed, at om de ligne ham, jeg har givet 
mit Hjerte, saa er det brave og muntre Personer, 

som ikke hænge med Hovedet og kjede hinanden 
til Døde, som Tilfældet er med mange Andre. 

Marthe. 
Jo, det var et skjønne Compagnie for Jom- 
fruen! Fruentimmer, som ere komne. Gud veed 
hvorfra, og relegerede Studenter, som for 
deres forargelige Komediespils Skyld ere forviiste 
Universitetet! 

Laurentia. 
Saa er det større Skam for dem, som har 
bortviist dem, end for Personerne selv. 

ELLEVTE SCENE. 

De Forrige. Oottliard. 

Gotthard. 
Her har I mig igjen tilbage, min kjære 
Søsterdatter! 

Laurentia. 
Ak, Gudskeelov, at I kom! I veed ikke, 
hvor jeg længes efter at erfare Resultatet. Har 
I været ovre i Komediehuset? Fik I Øie paa 
min Fader? Kunde I see af hans Ansigt, hvad 
Virkning det gjorde paa ham? 

Gotthard. 

Saa sagte, saa sagte. Barn! Jeg kan jo dog 

ikke svare til meer end eet Spørgsmaal ad 

Gangen. Ja vist kom jeg ind i Parterret, ihvorvel 

det holdt haardt nok. Thi der var saadan Stimen 

af Mennesker, at de stod heelt ud paa Gangen. 
Men saasom jeg er kjendt med en af Dørvogterne, 
der gaaer Byærinder for mig imellemstunder, saa 
skaffede han mig ind gjennem en Sidedør. 
I Førstningen kunde jeg ikke faae Øie paa Jer 
Fader, saa godt havde han forstukket si^. Men 
om lidt reiste han sig op i en af l*ogerne ganske 
i Nærheden og gav sig til at tysse af al Mag^. 

Laurentia. 
Men er Saadant ikke et Tegn paa Misbehag? 

Gotthard. 
Jo rigtignok — men lad det ikke bekymre 
Jer saa stærkt. En eller anden Scene kan jo vel 
have misbehaget ham, uden at han <}erfor for- 
dømmer det Hele. Thi hans Ansigt lagde ikke 
Andet for Dagen, end at han fulgte Actionen 
med Opmærksomhed. Siden satte han sig igjen 
og skjultes af de Personer, som var imellem, saa 
jeg ikke tiere kunde observere ham. — Komedien 
var i Øvrigt lystig nok og behagede Publicum 
overmaade. Der fattedes vel ikke paa dem, der 
ansaae den med skjæve Øine; men alt deres 
Arbeide var forgjæves, saa at jo mere de tyssede, 
ja endog hazarderede at pibe eller fløite, des 
stærkere Bifald blev der givet tilkjende af alle 
Øvrige. Hvad Satiren angaaer, da kan jeg vel 
ikke fragaae, at den i adskillige Stykker ramte 
Eders Fader, og Msr. Ulsøe kan heller ikke fri- 
findes for udi Et og Andet at have imiteret 



41 

hans Person; men der var til samme Tid saa 
megen sand festivitas og godmodig Skjæmt i 
Efterligningen, at mig synes, min Svoger umulig 
kan regrettere derover. 

Marthe. 
Da har jeg for min Deel bedre Tanker om 
Hr. Renteskriveren, end at han rolig skulde finde 
sig i at stilles i Gabestok. 

Gotthard. 
Det vil snart vise sig, thi Komedien var nok 
paa det nærmeste forbi, da jeg forlod Huset. 

Laurentia. 
Ak, jeg er som i en Feber af Angst og 
svæver mellem Haab og Frygt. Det Mod, jeg 
for en Stund siden fattede, er igjen forsvundet, 
og jo mere Afgjørelsen nærmer sig, des mere 
stiger min Bekymring. 

Gotthard. 
Tys I Nu slaaer Klokken Syv paa Nikolai 
Kirke. Ret nu maa det være forbi. (Seer ud af 
Vinduet:) Ja rigtig, nu begynde Karosserne at 
kjøre, og en Hoben Folk kommer ud gjennem 
Bagporten her overfor. 

Marthe. 
Lav Jer nu til, Jomfru, for nu kommer 
Herren 1 Jeg kan høre ham paa Trappen. 

Laurentia. 
Ak Gud, hvad vil min Fader sige? Jeg er 
færdig at omkomme af lutter Ængstelse. 

TOLVTE SCENE. 

De Forris«. Henteskriverexi kommer leende ind. 

Renteskriveren. 
Ha ha ha! Naa, det maa jeg sige, har jeg 
aldrig været paa Komedie tilforn, saa har jeg 
min Tro nu ogsaa været der tilgavns! Ha ha hal 
Jeg er færdig at lee min Mave itu, naar jeg 
tænker paa den Desperation, Manden kom udi 
til Slutningen: »Jeg er Alexander Magnus, og 
I Andre er alle Slyngle, som skal døe for min 
Haand!« Ha ha hal — Ja vist var det mig, 
han udkopierede, den Galgenstrik 1 det kunde jeg 
jo nok slutte mig til af visse Omstændigheder. 
Men jeg forlader ham det af ganske Hjerte; thi 
han var saa forbandet komisk. Ha ha hal 

Marthe. 
Naa saa det leer Herren adl 

Renteskriveren. 
Ja hvad Andet? Vilde hun kanskee, jeg 
skulde græde over det? 

Marthe. 
Nei, men jeg vilde, at Herren skulde erindre 
sin Qvalitet, som hans kongelige Majestæts Rente- 
skriver — det vilde jegl Vær saa artig, her er 

Herrens Slobrok. Hun hjælper ham Kjolen og Parykken af. 

Renteskriveren. 
Ja vist var det nærgaaende nok, især det 
med Regnskabet, som skulde reenskrives og kon- 

fereres med Klakken — ha ha ha! Men jeg var 
da i godt Compagnie — hør, Magdelone, Magde- 
lonel eller hvad jeg vilde sige: Marthel 

Marthe. 
Hvad befaler Herren? 

Renteskriveren. 
Den lille sorte Høne maa ikke komme blandt 
de andre; det er min Tro den bedste Høne, jeg 
har, den har lagt mig siden Juul over fyrretyve 
Ægl Ha, ha, hal 

Marthe. 
Jeg veed ikke, hvad Herren mener; her er 
hverken sorte eller hvide Høns i Huset. 

Renteskriveren. 

Ha ha hal — Laurential hun vil bilde mig 

ind, at Ingen rørte den sorte Høne. — Ih, see 

Godaften Svoger 1 Forlad mig, jeg blev Jer ikke 

strax vaer. 

Gotthard. 

Intet at forlade! Monfrére er ved god 

Humeur iaften, som det lader. 

Renteskriveren. 
Ja, det kan jeg takke Komedien for, som 
tværtimod at forbittre og opirre mig, har for- 
skaffet mig en hjertelig Latter — og kanskee 
en og anden nyttig Lærdom tillige. 

Gotthard. 
Men hvad var det da, som misbehagede Svoger ; 
thi det kom mig for, som I tyssede engang? 

Renteskriveren. 
I har ganske Ret, Monfrére, det gjorde jeg 
ogsaa; men det var alene for at bringe nogle 
svadsige Personer til Taushed, som hindrede mig 
i at hore. Naa, saa Svoger var ogsaa nær- 
værende? Hvilken fortvivlet Skjælm, den Mon- 
sieur Holberg! Hvem skulde tænke, at en 
sprænglærd Professor kunde have saa megen 
Lystighed i sin Hjernekiste I ^Og Acteureme 
ikke mindre — hør, Laurential Du skulde have 
seet Msr. Pilloy, han lignede Magister Søren 
Iversen, som een Draabe Blæk ligner den anden. 

Laurentia. 
Min hjerte Fader, jeg har . . . 

Gotthard, 

afsides. 

Tys, vil I tie stille! (høit) Monfrére er da 
ikke længer vred paa Msr. Pilloy, fordi han 
agerede med i Komedien? 

Renteskriveren. 
Vred! Nei jeg kan minsandten ikke, om- 
endskjøndt jeg vilde ; dertil var han altfor amusant. 

Gotthard. 
Vil I da ikke tage ham aldeles til Naade og 
give Jert Minde til hans Forbindelse med Jer 
Datter? De unge Mennesker have en Tid lang 
baaret Kjærlighed til hinanden, hvad Svoger 
maaskee paa Grund af sine mange Forretninger 
ikke har havt Leilighed at observere. 

Renteskriveren. 

Mine Forretninger? Jeg forstaaer nok, hvad 

I sigter paa, Monfrérel Men jeg vil dog lade 

Jer vide, at jeg udi al min Geskjæftighed har 

conserveret saavel mine Øine, som mine Øren 

temmelig vel. Med Øinene har jeg selv observeret 

Adskilligt, og Ørene har hun proppet mig 

fulde, (hairhøit) det gamle »Orgelværk« derhenne. 

Ha, ha, hal 

Laurentia. 

Ak, min hjerte Fader! Jeg beder paa mine 

Knæ, at I siger Ja; jeg har ham saa inderlig kjær. 

(Pilloy kommer 1 det Samme ind, men bliyer staaende i Baggrunden). 

Renteskriveren. 
Hm ! Ja — nu faaer vi at see, om han forstaaer 
sit Bogholderi og sin — Regula Petri, ha, ha, hal 

TRETTENDE SCENE. 

De Forrige- Pilloy. 

Pilloy, 

smilende. 

Jeg lover, at jeg skal lægge al min Tid an 
paa at regne og skrive, for at gaae ham tilhaande 
i hans Forretninger. 

Renteskriveren. 
Han skal Pokker heller! han skal blive ved 
at spille Komedie, hører han det, Monsieur! 
Saa meget har jeg da lært iaften, at den For- 
retning er baade fornøieligere og nyttigere end 
adskillige andre — og den forstaaer han! 

Pilloy. 
Kan jeg virkelig troe, at det er hans op- 
rigtige Mening? Tør jeg da vove at kalde ham 
Svigerfader? 

Renteskriveren. 

Det tør han, Monsieur! eftersom min Datter 

har Elskov til ham, og jeg anseer ham for en 

honnet ung Person, som vil gjøre hende lykkelig. 

Hvorvel jeg er stundesløs, er jeg dog ikke hjerteløs. 

Laurentia. 
Ak, min Glæde er saa stor, at jeg ikke veed, 
enten jeg drømmer eller vaager! 

Marthe. 
Men Herre 1 Tænk dog . . . Magisteren 1 . . . 

Renteskriveren. 
Ham kan hun jo gifte sig med. 

' Marthe. 
Med min egen Søstersøn! Jeg er da ingen 
Tyrk eller Hedning, veed jeg! 

Renteskriveren. 
Ja, saa faaer hun søge ham en Kone paa 
et andet Sted; thi her i Huset faaer han mafoi 
ingen. Kommer I To nu hid og giver hinanden 
Hænder! — Og gak saa ud, Marthe! og see, 
om Grøden er færdig, thi jeg mærker, jeg er 

bleven hungrig imens. Marthe gaaer ud tUrenstre. 

Pilloy. 
Jeg takker min hjerte Svigerfader og skal 
ikke beskæmme hans Tillid. 

Laurentia. 
Tusind Tak, allerkjæreste Fader! 

Renteskriveren. 
Det er ikke saa meget mig, I skal takke, 
Børnl som Komediens Autor, der har lukket 
mine Øine op, og som visselig vil aabne Øinene 
paa mange Flere. 

Gotthard. 
Altsaa bærer Svoger da heller intet Nag til 
Professor Holberg, fordi han har skjæmtet noget 
frit med Jer i sit nye Skuespil? 

Renteskriveren. 

Nagl Nei jeg estimerer ham tværtimod 
endnu meer end tilforn, og næste Gang, jeg 
faaer ham at see, hvad enten det saa er paa 
offentlig Gade eller her i Stuen, skal jeg min 
Tro tilraabe ham ligesom Spectatores iaften, da 
Dækket faldt: Leve Autor for de danske 
Komedier 1 

Pilloy. 

Lad mig see, I ikke glemmer det, kjære 
Svigerfader; thi han lod et Ord falde om, at han 
vilde komme hid strax efter Komedien. 

Renteskriveren, 

stundesløs. 

Ih Gud forbarme sig I Og det siger I først 
nu! Laurentia, hjælp mig Kjolen paa igjen — 
gesvindt, at han ikke overrasker mig udi Slobrok. 

Marthe 

kommer ind. 

Nu er Grøden rettet an, skal jeg bringe den 
herind? 

Renteskriveren. 

Naar det kommer, saa kommer det ogsaa 
Altsammen paa eengang! Nei, i Djævels Skind 
og BeenI Hun skal ingen Grød bringe, hun 
skal bringe min Paryk, siger jeg. Og lad os 
saa faae Lys! Han kan jo knap finde Døren i 
det Tusmørke, som er faldet paa. 

Laurentia. 
Der er alt tændt Lys ude i Gangen, Papa! 

Gotthard. 
Mig syntes, det bankede paa Gadedøren for 
et Øieblik siden. 

Pilloy. 

Saa er det vistnok ham. (Han løber hen m Døren 

og kigger ud). Raab nu. Svigerfader, for der 
kommer han! 

(Der lukkes i det Samme op, og Holberg Tiser sig i den 

aabne Dør). 

Renteskriveren. 
Leve Autor for de danske Komedier! 

Alle. ^ 
Holberg leve! ^ 

(Holberg tager yenlig hilsende Hatten af; Tæppet falder hurtig). 

